കോടി രൂപ വിലയുള്ള പാമ്പിന് വിഷവുമായി നാല് പേര് പിടിയില്\nപൊടിമീന് കൊണ്ട് മൂന്ന് വിഭവങ്ങള്\nTuesday 11th June 2013 2:10pm\nTuesday 11th June 2013 1:50pm\nകേസന്വേഷണത്തില് പൊലീസിന്റെ വീഴ്ച്ച; അറസ്റ്റ് ചെയ്ത നിരപരാധിയുടെ കുടുംബം പരാതി നല്‍കി\nസന്നിധാനത്ത് വനിതാ ജീവനക്കാരെ ഡ്യൂട്ടിക്ക് നിയോഗിച്ച് ദേവസ്വം ബോര്‍ഡ്; 14, 15 തിയ്യതികളിലായി വനിതാ പൊലീസുകാര് ഡ്യൂട്ടിക്കെത്തും\nകോഴിക്കോട്: ഒരു കോടി രൂപ വിലവരുന്ന പാമ്പിന് വിഷവുമായി കോഴിക്കോട് നാല് പേരെ പോലീസ് അറസ്റ്റ് ചെയ്തു. ഒരു ലിറ്റര് പാമ്പിന് വിഷമാണ് ഇവരുടെ കയ്യില് നിന്ന് പോലീസ് പിടികൂടിയത്.\nതിരുവനന്തപുരം സ്വദേശി ഷെരീഫുദ്ദീന് (47), കോഴിക്കോട് സ്വദേശികളായ കല്ലാച്ചി ചോലക്കാട് റമീസ് (20), വെള്ളിപറമ്പ് സ്വദേശി ഭാഗേഷ്, വെസ്റ്റിഹില് തൈക്കൂട്ടം പറമ്പില് ധനേഷ്(27) എന്നിവരെയാണ് തിരുവനന്തപുരം ഫോറസ്റ്റ് ഇന്റലിജന്‍സും കോഴിക്കോട്ടെ ഫ്‌ളൈയിങ് സ്‌കോര്‍ഡും ചേര്‍ന്നു പിടികൂടിയത്.\nസംസ്ഥാനമൊട്ടാകെ പാമ്പിന് വിഷം കടത്തുന്ന പ്രതികളിലെ കണ്ണികളാണ് പിടിയിലായതെന്ന് പോലീസ് അറിയിച്ചു. ഇവരുടെ ബാക്കിയുള്ളവര്‍ക്കെതിരെയുള്ള അന്വേഷണം ആരംഭിച്ചിട്ടുണ്ടെന്നും പോലീസ് വ്യക്തമാക്കി.\nതിരുവനന്തപുരം സ്വദേശി ഷെരീഫ് മുഖേനയാണ് ഫോറസ്റ്റ് അധികൃതര് പാമ്പിന് വിഷത്തിന്റെ ആവശ്യക്കാരെന്ന വ്യാജേന സംഘവുമായി ബന്ധപ്പെട്ടത്.\nതുടര്‍ന്ന് വേഷം മാറിയെത്തിയ ഉദ്യോഗസ്ഥര് വിഷവുമായി കോഴിക്കോട് ഈസ്റ്റ് ഹില്ലിലെ കൃഷ്ണമേനോന് മ്യൂസിയത്തിനു സമീപത്തു എത്തിയ നാലുപേരേയും പിടികൂടുകയായിരുന്നു. 70 ലക്ഷം രൂപയ്ക്കായിരുന്നു ഫോറസ്റ്റ് അധികൃതര് കച്ചവടം ഉറപ്പിച്ചിരുന്നത്.\nപിടികൂടിയ പ്രതികളെ കോഴിക്കോട് ജുഡീഷ്യല് മജിസ്‌ട്രേറ്റ് കോടതിയില് ഹാജരാക്കും. കേസ് താമരശേരി റേഞ്ചിന് കൈമാറുമെന്ന് ഡിവിഷണല് ഫോറസ്റ്റ് ഓഫീസര് അറിയിച്ചു.


വിപിന് കൊല്ലപ്പെടുമെന്നറിഞ്ഞിട്ടും പൊലീസ് സുരക്ഷയൊരുക്കിയില്ല; കൊലക്കേസ് പ്രതിയായതുകൊണ്ട് കൊലപ്പെടണമെന്ന് പറയുന്നതില് ന്യായമില്ലെന്നും കുമ്മനം\nWednesday 30th August 2017 12:18pm\nതിരുവനന്തപുരം: ഫൈസല് വധക്കേസ് പ്രതിയും ആര്.എസ്.എസ് പ്രവര്‍ത്തകനുമായ വിപിന്റെ കൊലപാതകത്തില് പൊലീസിനെതിരെ രൂക്ഷ വിമര്‍ശനവുമായി ബി.ജെ.പി സംസ്ഥാന അധ്യക്ഷന് കുമ്മനം രാജശേഖരന്.\nവിപിന് കൊല്ലപ്പെടാന് കാരണം പൊലീസിന്റെ അനാസ്ഥയാണെന്നും ജാമ്യത്തിലിറങ്ങിയ വിപിനെ വധിക്കുമെന്ന വ്യക്തമായ സൂചനയുണ്ടായിട്ടും സുരക്ഷയൊരുക്കില്ലെന്നും കുമ്മനം പറഞ്ഞു. വിപിന്റെ മാതാപിതാക്കളെ സന്ദര്‍ശിച്ച ശേഷമായിരുന്നു കുമ്മനത്തിന്റെ പ്രതികരണം.\nഅനിഷ്ട സംഭവങ്ങള് ഉണ്ടാകുമെന്ന് മുന്നറിയിപ്പുണ്ടായിരുന്നു. എന്നാല് അത്തരമൊരു രഹസ്യവിവരം ലഭിച്ചിട്ടും പൊലീസ് നടപടിയെടുത്തില്ല. കൊലപാതകം നടന്ന് ദിവസങ്ങള് പിന്നിട്ടിട്ടും അന്വേഷണത്തില് ഒരു പുരോഗതിയുമില്ല.\nഈ സാഹചര്യത്തില് നിലവിലെ അന്വേഷണ സംഘത്തെ മാറ്റി ഐ.ജി റാങ്കിലുള്ള ഉദ്യോഗസ്ഥന് അന്വേഷണത്തിന് നേതൃത്വം നല്‍കണമെന്നും കുമ്മനം പറഞ്ഞു. സ്വന്തം മണ്ഡലത്തില് കൊലപാതകം നടന്നിട്ടും പ്രതികരിക്കാത്ത മന്ത്രി കെ.ടി ജലീലിനേയും കുമ്മനം കുറ്റപ്പെടുത്തി.\nവിപിന്റെ കുടുംബത്തിന് നഷ്ടപരിഹാരം കൊടുക്കണം. ഒരു അംഗത്തിന് സര്‍ക്കാര് ജോലിയും കൊടുക്കണം .ഒരു കേസില് പ്രതിയായതുകൊണ്ട് കൊലചെയ്യപ്പെടണമെന്ന് പറയുന്നതില് ന്യായമില്ല. സംഭവത്തിന് പിന്നില് വലിയ ഗൂഢാലോചന നടന്നിട്ടുണ്ട്. മുന്‍പ് നിരവധി കേസുകളില് കുറ്റകരമായ അനാസ്ഥ കാണിച്ച ഡി.വൈ.എസ്.പി എം. മോഹനചന്ദ്രനാണ് ഈ കേസും അന്വേഷിക്കുന്നത്. അദ്ദേഹത്തെ ആദ്യം അന്വേഷണ സംഘത്തില് നിന്നും മാറ്റണമെന്നും കുമ്മനം ആവശ്യപ്പെട്ടു.


പദ്ധതികൾ, വകുപ്പുകൾ സർവത്ര... |\nOct 8, 2021, 11:09 PM IST\nമത്സ്യത്തൊഴിലാളികളുമായി ബന്ധപ്പെട്ട കേന്ദ്ര-സംസ്ഥാന സർക്കാർ പദ്ധതികളും വകുപ്പുകളും നയങ്ങളും ഒട്ടേറെ. ഇവയുടെ സാങ്കേതിക നൂലാമാലകൾ തൊഴിലാളിക്കറിയില്ല. നടുക്കടലിൽപ്പെട്ട നാവികൻ പറഞ്ഞ ചൊല്ലാണിത് ഓർമിപ്പിക്കുന്നത്: ‘വെള്ളം വെള്ളം സർവത്ര, തുള്ളി കുടിപ്പാനില്ലത്രേ’\nഎറണാകുളം ചെല്ലാനത്ത് ടൗട്ടേയിൽ തകർന്ന വീടിന്റെ ചുമർ ഇഷ്ടികവെച്ച് പണിയുന്ന തായമാട്ടു പറമ്പിൽ ആന്റണി\n‘ഞങ്ങ പോകേല. അതുനടക്കേല’ -എറണാകുളം ചെല്ലാനത്ത് ടൗട്ടേയിൽ തകർന്ന തന്റെ വീടിന്റെ ചുമർ ഇഷ്ടികവെച്ച് പണിയുകയാണ് കല്പണിക്കാരൻകൂടിയായ തായമാട്ടുപറമ്പിൽ ആന്റണി. സർക്കാരിന്റെ പുനർഗേഹം പദ്ധതിയെയാണ് ആന്റണി നിഷേധിക്കുന്നത്. ആറരസെന്റ് സ്ഥലത്തുണ്ടായിരുന്ന വീട് തകർന്നു. നഷ്ടപരിഹാരമായി 95,000 രൂപ കിട്ടി. പുനർഗേഹംപ്രകാരം തരുന്ന 10 ലക്ഷം രൂപയെക്കാൾ എത്രയോ അധികമാണ് തന്റെ നഷ്ടമെന്ന് ആന്റണി.ആന്റണി ഒരു പ്രതിനിധാനചിത്രമാണ്. ഫിഷറീസ് വകുപ്പ് നടപ്പാക്കുന്ന പുനർഗേഹം പദ്ധതിയോടുള്ള കേരളത്തിന്റെ പ്രതിഷേധം അതിലുണ്ട്. തീരത്തെ വേലിയേറ്റരേഖയുടെ 50 മീറ്റർ പരിധിക്കകത്ത് താമസിക്കുന്ന മത്സ്യത്തൊഴിലാളി കുടുംബങ്ങളെ മാറ്റിത്താമസിപ്പിക്കാനായി ഒന്നാം പിണറായി സർക്കാർ ആരംഭിച്ച പദ്ധതിയാണിത്. സ്ഥലം വാങ്ങാൻ ആറുലക്ഷവും വീടുവെക്കാൻ നാലുലക്ഷവും നൽകും. മാറ്റിപ്പാർപ്പിക്കേണ്ട 18,685 കുടുംബങ്ങളിൽ 7716 കുടുംബങ്ങൾമാത്രമാണ് ഇപ്പോൾ മാറാൻ സന്നദ്ധർ. 2450 കോടിയുടെ പദ്ധതി. തുകപോരാ, മാറ്റിപ്പാർപ്പിക്കുന്നത് മലയോരത്ത്, അവിടെനിന്നെത്തി കടലിൽ ജോലിക്കുപോകാനാവില്ല, ഭൂമിയുടെ അവകാശം, മത്സ്യബന്ധന ഉപകരണങ്ങൾ സൂക്ഷിക്കുന്നത് തുടങ്ങി പരാതികൾ നീളുന്നു. നിബന്ധനകൾ സർക്കാർ പുതുക്കിക്കൊണ്ടേയിരിക്കുന്നു.\n1980-ലെ കേരള മറൈൻ ഫിഷറീസ് െറഗുലേഷൻസ് ആക്ട് പ്രകാരമാണ് കേരളത്തിൽ മത്സ്യബന്ധനം. നിബന്ധനകളും നിയമലംഘനത്തിന് ശിക്ഷയും പ്രതിപാദിക്കുന്ന നിയമത്തിൽ കാലാകാലങ്ങളിൽ ഭേദഗതികൾ വരുന്നു. ഇപ്പോൾ, കേന്ദ്രനയങ്ങൾക്കനുസരിച്ച് മത്സ്യബന്ധനനയം പരിഷ്കരിക്കാൻ സർക്കാർ നിയോഗിച്ച വിദഗ്ധസമിതി ഉടനെ റിപ്പോർട്ട് സമർപ്പിക്കും.\n1970-കളിൽ വ്യാവസായികവത്കരണത്തെത്തുടർന്ന് വലിയ ബോട്ടുകളും ചെറുകണ്ണിവലകളും എത്തിയതോടെ പരമ്പരാഗത മീൻപിടിത്തക്കാർക്ക് തൊഴിലും മീൻ കിട്ടുന്നതും കുറഞ്ഞു. കാലങ്ങളായി അത് ഏറിവന്നു. 12 നോട്ടിക്കൽ മൈൽ വരെയുള്ള കടൽഭാഗം സംസ്ഥാനസർക്കാരിന്റെ അധികാരപരിധിയിലാണ്. അവിടെ ഫിഷറീസ് വകുപ്പിൽ രജിസ്റ്റർചെയ്ത് ലൈസൻസെടുത്ത യാനങ്ങൾക്ക് മത്സ്യബന്ധനം നടത്താം. അതൊന്നും നേടാതെ മറ്റുസംസ്ഥാനങ്ങളിൽ നിന്നുള്ള ട്രോളിങ് ബോട്ടുകൾ തീരത്തെത്തി മീൻപിടിക്കുന്നത് പലപ്പോഴും പരമ്പരാഗത തൊഴിലാളികളുമായി സംഘർഷത്തിനിടയാക്കുന്നു.\nരക്ഷ നാംതന്നെ നോക്കണം\nമത്സ്യത്തൊഴിലാളികളുടെ സുരക്ഷയ്ക്കായി തീരദേശപോലീസ്, കേന്ദ്ര ഏജൻസിയായ കോസ്റ്റ്ഗാർഡ്, മറൈൻ എൻഫോഴ്‌സ്‌മെന്റ് എന്നിവയുണ്ട്; പ്രവർത്തനങ്ങൾ ഏകോപിപ്പിക്കാൻ ഫിഷറീസ് വകുപ്പും. എന്നാൽ, പലപ്പോഴും അപകടത്തിൽ രക്ഷാപ്രവർത്തകരാവുന്നത് മത്സ്യത്തൊഴിലാളികളും നാട്ടുകാരുംതന്നെയാണ്. ബേപ്പൂരിലും വൈപ്പിനിലും വിഴിഞ്ഞത്തും മറൈൻ ആംബുലൻസ് പുറത്തിറക്കിയത് അടുത്തിടെയാണ്. ആംബുലൻസ് ഉദ്ഘാടനത്തിനായി ബേപ്പൂരിൽ മന്ത്രിമാരായ സജി ചെറിയാൻ, അഹമ്മദ് ദേവർകോവിൽ, മുഹമ്മദ് റിയാസ് എന്നിവർ കയറിയിരുന്ന പുതിയ ബോട്ടുതന്നെ സ്റ്റാർട്ടാകാനും ഓടാനും ഏറെനേരമെടുത്തു. പുതിയ വാഹനത്തിന്റെ സ്ഥിതി ഇതെങ്കിൽ കേരളത്തിലെ 18 തീരദേശ പോലീസ് സ്റ്റേഷനുകളിലെയും പത്തുവർഷത്തോളം പഴക്കമുള്ള ബോട്ടുകൾകൊണ്ട് എങ്ങനെ രക്ഷാപ്രവർത്തനം നടത്തും! എന്തായാലും മത്സ്യത്തൊഴിലാളികളുടെ സുരക്ഷയ്ക്കായി സർക്കാർ നിയോഗിച്ച വിദഗ്ധസമിതി 57 നിർദേശങ്ങളടങ്ങിയ കരട് റിപ്പോർട്ട് സമർപ്പിച്ചിട്ടുണ്ട്.\nസമുദ്രത്തിന് സമീപത്തെ ജൈവവ്യവസ്ഥകളെ സംരക്ഷിക്കാൻ രൂപപ്പെടുത്തിയ കേന്ദ്രനിയമമായ തീരദേശനിയന്ത്രണനിയമപ്രകാരം കേരളം തീരപരിപാലനപദ്ധതി തയ്യാറാക്കിവരുകയാണ്. തീരങ്ങളിലെ കെട്ടിടനിർമാണനിയന്ത്രണങ്ങൾ മാറ്റി വിനോദസഞ്ചാരം പ്രോത്സാഹിപ്പിക്കാൻ പദ്ധതി രൂപപ്പെടുത്തി കേന്ദ്രത്തിന് സമർപ്പിക്കാൻ സമിതിയുണ്ട്. വിവിധവകുപ്പുകൾ മേഖലയുടെ ഭൂപടം തയ്യാറാക്കിനൽകും. ടൂറിസം വകുപ്പ് ഭൂപടം സമർപ്പിച്ചു. കോവിഡ് മൂലം മറ്റുവകുപ്പുകളുടെ മാപ്പിങ് വൈകുന്നു. തങ്ങളുടെ തീരം വിനോദത്തിനോ എന്ന ആശങ്കയിലാണ് തൊഴിലാളികൾ.\nകേരളത്തിൽ മത്സ്യത്തൊഴിലാളികളുമായി ബന്ധപ്പെട്ട ഏകവകുപ്പാണ് ഫിഷറീസ്. വകുപ്പിന്റെ വിവിധ ഏജൻസികളിലൂടെ അടിസ്ഥാനസൗകര്യവികസനം, ക്ഷേമം, വായ്പനൽകൽ എന്നിവ നടപ്പാക്കുന്നു. എന്നാൽ, അവയ്ക്കൊന്നും ഏകോപനസ്വഭാവമില്ലെന്നാണ് പൊതുവേ പരാതി


പൊന്നാനി ഹാര്‍ബര് വാര്‍ഫ് നിര്‍മാണം; ഒരു വര്‍ഷത്തിനകം പൂര്‍ത്തീകരിക്കും: മന്ത്രി\nWed Feb 20 2019 22:11:43 GMT+0530 (IST)\nമലപ്പുറം: ഒരു വര്‍ഷത്തിനകം പൊന്നാനി ഹാര്‍ബറിലെ വാര്‍ഫിന്റെ പണി പൂര്‍ത്തികരിച്ച് സര്‍ക്കാരിന്റെ മൂന്നാം വാര്‍ഷികത്തില് നാടിന് സമര്‍പ്പിക്കുമെന്ന് ഫിഷറീസ് - ഹാര്‍ബര് എഞ്ചിനീയറിംഗ് കശുവണ്ടി വ്യവസായ വകുപ്പ് മന്ത്രി ജെ മേഴ്‌സിക്കുട്ടിയമ്മ. കടലാക്രമണം മൂലം വീട് നഷ്ടപ്പെട്ടവര്‍ക്കും മല്‍സ്യ ബന്ധന ഉപകരണങ്ങള് നഷ്ടപ്പെട്ടവര്‍ക്കും ധനസഹായം നല്‍കുമെന്നും ഇക്കാര്യത്തില് ഗൗരവപരമായ ഇടപെടല് സര്‍ക്കാര് നടത്തുമെന്നും മന്ത്രി പറഞ്ഞു. പൊന്നാനി മല്‍സ്യ ബന്ധന തുറമുഖത്തിലെ വിവിധ പദ്ധതികളും ഫിഷറീസ് സ്റ്റേഷനും. 4.2 കോടി രൂപ ചെലവഴിച്ച് നിര്‍മിക്കുന്ന തുറമുഖത്തിലെ പുതിയ വാര്‍ഫിന്റെ നിര്‍മാണോദ്ഘാടനവും നിര്‍വഹിക്കുകയായിരുന്നു മന്ത്രി.\nമല്‍സ്യ ഫെഡില് നിന്ന് തൊഴിലാളികള്‍ക്ക് പലിശരഹിത വായ്പ നല്‍കും. കേരളത്തില് നിര്‍മിക്കുന്ന മൂന്ന് ഫിഷിങ് യാര്‍ഡുകളിലൊന്ന് പൊന്നാനിയില് നിര്‍മിക്കും. മത്സ്യത്തൊഴിലാളികള്‍ക്കായി നിര്‍മിക്കുന്ന കെട്ടിട സമുച്ചയത്തിന് അധികം വൈകാതെ തറക്കല്ലിടുമെന്നും മന്ത്രി പറഞ്ഞു.\nമല്‍സ്യത്തിന് ന്യായവില നല്‍കി തൊഴിലാളികളെ കടക്കെണിയില് നിന്ന് രക്ഷിക്കാനുള്ള പദ്ധതികള് സര്‍ക്കാര് നടപ്പിലാക്കുമെന്നും മന്ത്രി പറഞ്ഞു. വാണിജ്യത്തിന് പ്രാധാന്യം നല്‍കിയിരുന്ന പൊന്നാനി തുറമുഖം ഇന്ന് മല്‍സ്യ ബന്ധനത്തിനൊപ്പം ടൂറിസത്തിനും കൂടിയാണ് പ്രാധാന്യം നല്‍കുന്നതെന്ന് പൊതു സമ്മേളനം ഉദ്ഘാടനം ചെയ്ത നിയമസഭാ സ്പീക്കര് പി ശ്രീരാമകൃഷ്ണന് പറഞ്ഞു. കടല്‍ത്തീരത്ത് നിന്ന് 50 മീറ്റര് ദൂരത്തില് താമസിക്കുന്നവര്‍ക്ക് 90 സെന്റില് 80 വീടുകള് ഉടന് തന്നെ നിര്‍മിക്കുമെന്നും അദ്ദേഹം പറഞ്ഞു.\nഇനിയും വീടുകള് നിര്‍മിക്കാന് സ്ഥലം കണ്ടെത്തും. ടൂറിസം ഹബ്ബ് ആയി മാറുന്ന പൊന്നാനിയില് ഹാര്‍ബ്ബറും മറ്റു പദ്ധതികളും നടപ്പിലാക്കുന്നത് സമഗ്രമായ പഠനത്തിന് ശേഷമാണെന്നും സ്പീക്കര് പറഞ്ഞു. മൂന്നര കോടി രൂപ ചെലവഴിച്ച് പണി പൂര്‍ത്തികരിച്ച 78 ഫിഷ് സ്റ്റോറേജ് ഷെഡുകളുടെ താക്കോല് കൈമാറ്റം, 1.87 കോടി വകയിരുത്തി നിര്‍മിക്കുന്ന അപ്രോച്ച് റോഡ് നവീകരണ പ്രവൃത്തിയുടെ നിര്‍മാണോദ്ഘാടനം, കടല് രക്ഷാ പ്രവര്‍ത്തനങ്ങള്‍ക്കായി 30 ലക്ഷം ചെലവഴിച്ച് സ്ഥാപിച്ച ഫീഷറീസ് സ്റ്റേഷന്റെ ഉദ്ഘാടനം എന്നിവയും മന്ത്രി നിര്‍വഹിച്ചു.\nമല്‍സ്യത്തൊഴിലാളികള്‍ക്ക് ചികില്‍സാ ധനസഹായവും വിവാഹ ധനസഹായവും മന്ത്രി കൈമാറി. പൊന്നാനി ഹാര്‍ബറില് നടന്ന ചടങ്ങില് നഗരസഭ ചെയര്‍മാന് സി പി മുഹമ്മദ് കുഞ്ഞി അധ്യക്ഷനായി. ഹാര്‍ബര് എന്‍ജിനീയറിങ് വകുപ്പ് ചീഫ് എന്‍ജിനീയര് പി കെ അനില് കുമാര് റിപോര്‍ട്ട് അവതരിപ്പിച്ചു. ആറ്റുണ്ണി തങ്ങള്, ഉത്തരമേഖല ഹാര്‍ബര് എന്‍ജിനീയറിങിലെ സൂപ്രണ്ടിങ് എന്‍ജിനീയര് എസ് അനില്‍കുമാര്, കൂട്ടായി ബഷീര്, ഒ ഒ ഷംസു, വി കെ അനസ്, പി സൈഫു, കെ വി സുഗതകുമാരി സംസാരിച്ചു.


ആയുധവ്യാപാരിയും വിമാന ടിക്കറ്റും: റോബര്‍ട്ട് വദ്രയില് നിന്ന് ഇ ഡിയ്ക്ക് അറിയേണ്ടത് തമ്മിലുള്ള ബന്ധം - The Newsrupt\nആയുധവ്യാപാരിയും വിമാന ടിക്കറ്റും: റോബര്‍ട്ട് വദ്രയില് നിന്ന് ഇ ഡിയ്ക്ക് അറിയേണ്ടത് തമ്മിലുള്ള ബന്ധം\nPosted9Feb 2019 at 9:27 AM\nവ്യവസായിയും കോണ്‍ഗ്രസ് നേതാവ് പ്രിയങ്ക ഗാന്ധിയുടെ ഭര്‍ത്താവുമായ റോബര്‍ട്ട് വദ്രയെ കള്ളപ്പണം വെളിപ്പിച്ചെന്ന കേസില് എന്‍ഫോഴ്‌സ്‌മെന്റ് ഡയറക്ടറേറ്റ് ചോദ്യം ചെയ്യുന്നത് തുടരുന്നു. വിവാദ ആയുധ വ്യപാരി സഞ്ജയ് ഭണ്ഡാരിയുമായുള്ള വദ്രയുടെ ബന്ധം അറിയാനുള്ള ശ്രമമാണ് ഇന്നത്തെ ചോദ്യം ചെയ്യലെന്നാണ് സൂചന. ഇത് മൂന്നാം തവണയാണ് ഇ.ഡി വദ്രയെ ചോദ്യം ചെയ്യുന്നത്. ബുധാനാഴ്ചയും വ്യാഴാഴ്ചയുമായി 11 മണിക്കൂറിലധികം വദ്രയെ ഇ.ഡി സംഘം ചോദ്യം ചെയ്തിരുന്നു.\nതന്നെ രാഷ്ട്രീയ വൈര്യത്തിന് ബിജെപി ഇരയാക്കുകയാണെന്നാണ് റോബര്‍ട്ട് വദ്ര ആരോപിക്കുന്നത്. 12 ദശലക്ഷം പൗണ്ട് (110 കോടി രൂപ) ന്റെ ലണ്ടനിലെ വസ്തുവകകളെ കുറിച്ചാണ് എന്‍ഫോഴ്‌സ്‌മെന്റ് ഡയറക്ടറേറ്റ് വദ്രയെ ചോദ്യം ചെയ്യുന്നത്. ഈ സ്വത്തുവകകള് വദ്രയുടേതാണെന്നാണ് ആരോപണം. കേസില് വിവാദ ആയുധ വ്യാപാരി സഞ്ജയ് ഭണ്ഡാരിയ്ക്കും പങ്കുണ്ടെന്നാണ് ഇ.ഡി പറയുന്നത്.\nഎന്നാല് ഭണ്ഡാരിയെ അറിയില്ലെന്നാണ് വദ്ര ആവര്‍ത്തിച്ച് വ്യക്തമാക്കുന്നത്. പക്ഷേ വദ്രയ്ക്ക് 2012ല് ഫ്രാന്‍സിലെ നൈസില് നിന്ന് ഡല്‍ഹിയിലേക്ക് വിമാന ടിക്കറ്റ് ബുക്ക് ചെയ്ത് നല്‍കിയത് ഭണ്ഡാരിയാണെന്നാണ് ഇഡി ഉദ്യോഗസ്ഥര് ആരോപിക്കുന്നത്.\nമധ്യ ഡല്‍ഹിയിവെ ജാംനഗര് ഹൗസിലെ എന്‍ഫോഴ്‌സ്‌മെന്റ് ഡയറക്ടറേറ്റ് ഓഫീസിലാണ് ചോദ്യം ചെയ്യല് നടക്കുന്നത്. ബുധനാഴ്ചയും വ്യാഴാഴ്ചയും പ്രിയങ്ക ഗാന്ധി വദ്രയ്‌ക്കൊപ്പം ഇഡി ഓഫീസിലെത്തിയിരുന്നു. എന്നാല് ഇന്ന് കോണ്‍ഗ്രസ് ആസ്ഥാനത്ത് പാര്‍ട്ടി മീറ്റിങുള്ളതിനാല് പ്രിയങ്ക വദ്രയെ ഇഡി ഓഫീസിലേക്ക് അനുഗമിച്ചിരുന്നില്ല.\nകേസില് റോബര്‍ട്ട് വാദ്രയ്ക്ക് കോടതി ഇടക്കാല ജാമ്യം നല്‍കിയിരുന്നു. ഈ മാസം 16 വരെയാണ് ഡല്‍ഹി പട്യാല ഹൗസ് കോടതി വാദ്രയ്ക്ക് ജാമ്യം അനുവദിച്ചത്. കോടതി നിര്‍ദ്ദേശപ്രകാരമാണ് വാദ്ര എന്‍ഫോഴ്സ്മെന്റിന് മുന്‍പാകെ ഹാജരായത്.\nആയുധ വ്യാപാരിയായ സഞ്ജയ് ഭണ്ഡാരി 1.9 ബില്യണ് ബ്രീട്ടിഷ് പൗണ്ടിന് വാങ്ങിയ ബ്രയസ്റ്റണിലെ വസ്തു 2010ല് അതേ വിലയ്ക്ക് വില്‍പ്പന നടത്തി. വസ്തുവില് 69,500 പൗണ്ടിന്റെ നവീകരണ പ്രവര്‍ത്തനങ്ങള് നടത്തിയിരുന്നെങ്കിലും വില്‍പ്പനയില് അത് ഈടാക്കിയില്ല.\nനവീകരണത്തിന് പണം മുടക്കിയത് റോബര്‍ട്ട് വാദ്രയാണെന്നും സഞ്ജയ് ഭണ്ഡാരി ബിനാമിയാണെന്നുമാണ് എന്‍ഫോഴ്‌സ്‌മെന്റ് കണ്ടെത്തല്. ആയുധ ഇടപാടില് വാദ്രക്ക് കോഴ ലഭിച്ചെന്നും ഇത് ഉപയോഗിച്ച് ലണ്ടനില് വീട് വാങ്ങിയെന്നുമാണ് എന്‍ഫോഴ്സ്മെന്റ് നിഗമനം.\nEnforcement DirectorateMoney LaunderingPriyanka GandhiRobert Vadra


കേരളത്തില് രോഗവ്യാപനം ദേശീയ ശരാശരിയേക്കാള് വേഗതയില് ; Kerala now growing faster than national average\nമേയ് മധ്യത്തില് കേരളത്തില് രോഗികളുടെ എണ്ണം ഇരട്ടിക്കാന് 100-ല് അധികം ദിവസമെടുത്തിരുന്നു\nMay 28, 2020 07:41:21 pm\nകഴിഞ്ഞ ഒരാഴ്ച കൊണ്ട് കേരളത്തില് 400 ഓളം പേര്‍ക്ക് കൊറോണവൈറസ് ബാധിച്ചതു മൂലം സംസ്ഥാനത്തെ രോഗവ്യാപനം ദേശീയ ശരാശരിയേക്കാള് വേഗത്തിലായി. മേയ് മാസം പകുതിവരെ സംസ്ഥാനം വിജയകരമായി രോഗ വ്യാപനം തടഞ്ഞു നിര്‍ത്തിയിരിക്കുകയായിരുന്നു. എന്നാല് വിദേശത്തു നിന്നും പ്രവാസികള് രാജ്യത്തിലേക്ക് തിരിച്ചെത്തി തുടങ്ങിയത് സംസ്ഥാനത്ത് രോഗബാധയുടെ പുതിയ തരംഗത്തിന് കാരണമാകുകയും രോഗികളുടെ എണ്ണം അതിവേഗം വര്‍ദ്ധിക്കുകയും ചെയ്തു.\nകഴിഞ്ഞയൊരാഴ്ചയില്, സംസ്ഥാനത്ത് രോഗം സ്ഥിരീകരിച്ചവരുടെ എണ്ണം 666-ല് നിന്നും 1087 ആയി ഉയര്‍ന്നു. ഇതനുസരിച്ച് ഇപ്പോള് കേരളത്തിലെ രോഗികളുടെ എണ്ണം ഇരട്ടിക്കുന്നത് 12 ദിവസത്തോളമെടുത്താണ്. ദേശീയതലത്തില് ഇത് 14 ദിവസമാണ്.\nRead Also: കേരളത്തിൽ ഇന്ന് 84 പേർക്ക് കോവിഡ്; ജലദോഷപ്പനിയുള്ളവര്‍ക്കും പരിശോധന\nമേയ് മധ്യത്തില് കേരളത്തില് രോഗികളുടെ എണ്ണം ഇരട്ടിക്കാന് 100-ല് അധികം ദിവസമെടുത്തിരുന്നു. അനവധി ദിവസങ്ങളില് സംസ്ഥാനത്ത് പുതിയ കേസുകളൊന്നും റിപ്പോര്‍ട്ടും ചെയ്തിരുന്നില്ല. 90 ശതമാനത്തിലധികം പേരും രോഗസൗഖ്യം പ്രാപിക്കുകയും ചെയ്തിരുന്നു. കൂടാതെ, കേവലം മൂന്ന് മരണങ്ങള് മാത്രമാണ് ഉണ്ടായത്. മെയ് 28-ലെ കണക്കനുസരിച്ച് ഏഴ് പേര് മരിച്ചു. ഗണ്യമായ കേസുകളുള്ള സംസ്ഥാനങ്ങളുമായി താരതമ്യപ്പെടുത്തുമ്പോള് ഏറ്റവും കുറഞ്ഞ മരണ സംഖ്യയായിരുന്നു ഇത്.\nഎങ്കിലും, വിദേശ രാജ്യങ്ങളില് കുടുങ്ങിക്കിടന്നവരും ലോക്ക്ഡൗണ് ഇളവുകള് പ്രാബല്യത്തില് വന്നതിനെതുടര്‍ന്ന് മറ്റു സംസ്ഥാനങ്ങളിലുള്ള മലയാളികളും തിരിച്ചെത്തിയത് കേരളത്തില് പുതിയ കേസുകളുടെ എണ്ണത്തില് വര്‍ദ്ധനവുണ്ടാക്കി.\nവടക്കുകിഴക്കന് സംസ്ഥാനമായ അസമിലും കേരളത്തിന്റേതിന് സമാനമായ പ്രവണതയാണ് കാണുന്നത്. അസമില് കഴിഞ്ഞ ഒരാഴ്ച കൊണ്ട് രോഗം സ്ഥിരീകരിച്ചവരുടെ എണ്ണം 170-ല് നിന്നും 774 കേസുകളായി വര്‍ദ്ധിച്ചു.\nഎങ്കിലും, രാജ്യത്ത് അതിവേഗം രോഗികളുടെ എണ്ണം വര്‍ദ്ധിക്കുന്നത് ഏതെങ്കിലുമൊരു സംസ്ഥാനത്തല്ല. ഒരു സംസ്ഥാനത്തിന്റെ കണക്കിലുംപ്പെടാത്തവരെ ഉള്‍പ്പെടുത്തിയിരിക്കുന്ന പട്ടികയിലാണ് അതിവേഗ വളര്‍ച്ച. സ്വന്തം വാസ സ്ഥലത്തിന് പുറത്തുള്ള സംസ്ഥാനങ്ങളില് വച്ച് രോഗം ബാധിച്ചവരാണിവര്. ഇപ്പോള് 4000-ല് അധികം പേര് ഈ പട്ടികയിലുണ്ട്. കൂടാതെ, അതിവേഗം വളരുകയും ചെയ്യുന്നു.\nതാമസിയാതെ, ഇവരെ ഏതെങ്കിലുമൊരു സംസ്ഥാനത്തിന്റെ പട്ടികയില്‍പ്പെടുത്തും. പക്ഷേ, ഇപ്പോള് അവരുടെ ഉത്തരവാദിത്വം ഏറ്റെടുക്കാന് സംസ്ഥാനങ്ങള് തയ്യാറാകുന്നില്ല. സംസ്ഥാനത്തിന്റെ കണക്ക് വര്‍ദ്ധിക്കുമെന്ന പേടിയാണ് അതിന് സംസ്ഥാനങ്ങളെ പ്രേരിപ്പിക്കുന്നത്.\nRead in English: Kerala now growing faster than national average\nTags: Corona Virus, Covid 19 Evacuation, Lockdown


കൃഷിയിറക്കി 'സുഭിക്ഷ'മായി കാസര്‍കോട് ഒന്നാമത്\nജില്ലയിലെ 1174.97 ഹെക്ടര് തരിശു നിലത്തില് കൃഷിയിറക്കി\nജില്ലയില് ഒന്നാമത് കാഞ്ഞങ്ങാട് ബ്ലോക്ക്\nകാസര്‍ഗോഡ് : സുഭിക്ഷ കേരളം പദ്ധതിയില് സംസ്ഥാനതലത്തില് ഒന്നാമതായി കാസര്‍കോട് ജില്ല. പല മേഖലകളില് നിന്ന് കണ്ടെത്തി ജില്ലയിലെ 1174.97 ഹെക്ടര് തരിശു നിലമാണ് കൃഷിയോഗ്യമാക്കിയത്. ഇതില് 560.39 ഹെക്ടറില് നെല് കൃഷിയും 360.3 ഹെക്ടറില് മരച്ചീനിയും 193.887 ഹെക്ടറില് പച്ചക്കറിയും 38.5 ഹെക്ടറില് വാഴയും മറ്റ് ഫല വര്‍ഗങ്ങളും 15.4 ഹെക്ടറില് പയറു വര്‍ഗങ്ങളും കൃഷിയിറക്കി. 6.5 ഹെക്ടറില് ചെറു ധാന്യങ്ങള് കൃഷി ചെയ്തത് പുതിയ കാല്‍വെപ്പായി. കോവിഡ് 19 സാഹചര്യത്തില് സംസ്ഥാനത്ത് ഭക്ഷ്യോല്‍പാദനത്തില് സ്വയം പര്യാപ്തത കൈവരിക്കുന്നതിനായി വിവിധ വകുപ്പുകള്, തദ്ദേശ സ്ഥാപനങ്ങള് എന്നിവയുടെ ആഭിമുഖ്യത്തില് ആരംഭിച്ചതാണ് സുഭിക്ഷ കേരളം പദ്ധതി.\nസുഭിക്ഷ കേരളത്തില് കൂടുതല് ഭൂമി കൃഷി യോഗ്യമാക്കിയ കാഞ്ഞങ്ങാട് ബ്ലോക്കാണ് ജില്ലയില് ഒന്നാം സ്ഥാനക്കാര്. 308.40 ഹെക്ടര് തരിശു ഭൂമിയിലാണ് കാഞ്ഞങ്ങാട് ബ്ലോക്ക് കൃഷിയിറക്കിയത്. 227.94 ഹെക്ടര് തരിശു സ്ഥലത്ത് കൃഷിറക്കി പരപ്പയും 152.5 ഹെക്ടറുമായി നീലേശ്വരവുമാണ് രണ്ടും മൂന്നും സ്ഥാനക്കാര്. കാറഡുക്ക ബ്ലോക്കില് 255 ഹെക്ടര് തരിശ് ഭൂമിയിലും കാസര്‍കോട് ബ്ലോക്കില് 139.15 ഹെക്ടര് തരിശ് ഭൂമിയിലും മഞ്ചേശ്വരം ബ്ലോക്കില് 91.98 ഹെക്ടര് തരിശ് ഭൂമിയിലും കൃഷിയിറക്കി. കൃഷി വകുപ്പിനും പഞ്ചായത്ത് ഭരണസമിതികള്‍ക്കും ഒപ്പം യുവാക്കളും സംഘടനകളും നാട് മുഴുവനും ഒന്നിച്ച് നിന്നപ്പോള് സുഭിക്ഷ കേരളം ജില്ലയില് ജനകീയ യജ്ഞമായി.\nഭക്ഷ്യധാന്യ ഉല്‍പാദനവും സാമ്പത്തിക നേട്ടവും\nജില്ലയില് സുഭിക്ഷ കേരളത്തിന്റെ ഭാഗമായത് കര്‍ഷകര് മാത്രമായിരുന്നില്ല. തരിശിട്ട കൃഷി സ്ഥലം കൃഷി യോഗ്യമാക്കുന്നതിനുള്ള യജ്ഞത്തില് യുവജന ക്ലബ്ബുകളും സംഘടനകളും സ്വാശ്രയ സംഘങ്ങളും രാഷ്ട്രീയ പാര്‍ട്ടികളും കാര്‍ഷിക സംഘടനകളും സര്‍വ്വീസ് സഹകരണ ബാങ്കുകളും പങ്കാളികളായി. കോവിഡിനെ തുടര്‍ന്നുണ്ടായ അടച്ചുപൂട്ടല് ഭക്ഷ്യക്ഷാമം ക്ഷണിച്ചുവരുത്തുമെന്ന ആശങ്കയില് സംഘ ശക്തിയില് ആരംഭിച്ച സുഭിക്ഷ കേരളത്തിലൂടെ 12928.56 ടണ് ഭക്ഷ്യധാന്യമാണ് കാസര്‍കോട്ടുകാര് വിളവെടുത്തത്. ഇതിലൂടെ ഏകദേശം 15 കോടിയുടെ അധിക വരുമാനമുണ്ടാക്കാന് ജില്ലയ്ക്ക് സാധിച്ചത് വലിയ നേട്ടമാണെന്ന് പ്രിന്‍സിപ്പല് കൃഷി ഓഫീസര് ആര്. വീണാറാണി പറഞ്ഞു.\nകോവിഡിനെ തുടര്‍ന്നുണ്ടായ അടച്ചുപൂട്ടലില് തൊഴില് നഷ്ടപ്പെട്ടവരും പ്രവാസികളും യുവാക്കളും വീട്ടമ്മമാരുമെല്ലാം ഒറ്റക്കെട്ടായി കൃഷിയെ നെഞ്ചേറ്റിയപ്പോള് ഇവര്‍ക്ക് ആവശ്യമായ പരിശീലനം നല്‍കുവാന് കൃഷിവകുപ്പും കാര്‍ഷിക സര്‍വ്വകലാശാലയും ഒപ്പമുണ്ടായിരുന്നു. സാമൂഹ്യ മാധ്യമങ്ങളിലൂടെ കര്‍ഷകര്‍ക്ക് പരിശീലനം നല്‍കാനായി വാട്ട്സാപ്പ് ഗ്രൂപ്പുകള് സജ്ജമാക്കി. വിവിധ സാമൂഹ്യമാധ്യമങ്ങളിലൂടെ വിവിധ വിഷയങ്ങളില് 94 ക്ലാസുകള് സുഭിക്ഷ കേരളത്തിന്റെ ഭാഗമായി നടന്നു. ബ്ലോക്ക് തലത്തില് ആരംഭിച്ച കാര്‍ഷിക വിജ്ഞാന കേന്ദ്രത്തിലേക്ക് കാര്‍ഷിക സര്‍വകലാശാലയിലെ വിദഗ്ധനെ ചുമതലപ്പെടുത്തിയതും ഓരോ കൃഷിഭവന്റെയും 'ജൈവഗൃഹ'ത്തോടനുബന്ധിച്ച് നടത്തിയ 246 കൃഷി പാഠശാലകളും കര്‍ഷകര്‍ക്ക് വഴികാട്ടിയായി.\nനടീല് വസ്തുക്കളുടെ ഉല്‍പാദനവും വര്‍ധിച്ചു\nജില്ലയിലെ കാര്‍ഷിക ഉല്‍പാദനം കൂട്ടുന്നതിനോടൊപ്പം നടീല് വസ്തുക്കളുടെ ഉല്‍പാദനം വര്‍ധിപ്പിക്കാനും സുഭിക്ഷ കേരളത്തിലൂടെ സാധിച്ചു. കൃഷിഭവന് തലത്തില് കര്‍ഷക കൂട്ടായ്മകളെ കേന്ദ്രീകരിച്ച് തയ്യാറാക്കിയ വിത്തും നടീല് വസ്തുക്കളും തുടര്‍കൃഷിയില് ഉപയോഗപ്പെടുത്തി. ജില്ലയില് വിസ്മൃതിയിലാണ്ടു പോയിരുന്ന ചെറുധാന്യങ്ങളായ ചാമയുടെ 95 കിലോഗ്രാം വിത്തും റാഗിയുടെ 18 കിലോഗ്രാം വിത്തും ഉല്‍പാദിപ്പിച്ച് വിതരണം നടത്തി. 7870 കിലോഗ്രാം നെല്‍വിത്തും 1800 കിലോഗ്രാം കൂവ വിത്തും 4000 മീറ്റര് മധുരക്കിഴങ്ങ് വള്ളിയും സുഭിക്ഷ കേരളം കൃഷിയുടെ തുടര്‍ഘട്ടത്തിലേക്ക് വഴി തുറന്നു കൊടുത്തു. വിളവെടുപ്പിന് ശേഷം മരച്ചീനി തണ്ടും വാഴക്കന്നുകളും വിതരണത്തിന് സജ്ജമാക്കും.\nതരിശ് കൃഷിയോടൊപ്പം തെങ്ങിന് തോട്ടത്തിലും കമുകിന് തോട്ടത്തിലും ഇടവിള കൃഷിയും സുഭിക്ഷ കേരളത്തിലൂടെ സാധ്യമായി. 60 ഹെക്ടറില് ഞാലിപ്പൂവന്, മൈസൂര് പൂവന്, റോബസ്റ്റ, 18 ഹെക്ടറില് ഇഞ്ചി, മഞ്ഞള് എന്നിവയാണ് ഇടവിളയായി കൃഷി ചെയ്തത്. കൃഷിഭവനില് നിന്നും നടീല് വസ്തുക്കള് സൗജന്യ നിരക്കില് വിതരണം ചെയ്തതിലൂടെ കര്‍ഷകര്‍ക്കും കര്‍ഷക ഗ്രൂപ്പുകള്‍ക്കും കൃഷിയിലേക്ക് കടന്നു വരാന് സാധിച്ചു.\nമഴമറയൊരുക്കിയും ജൈവഗൃഹത്തിലൂടെയും കൃഷി\nസുഭിക്ഷ കേരളത്തിന്റെ ഭാഗമായി 3810 ചതുരശ്ര മീറ്റര് വിസ്തൃതിയിലുള്ള മഴ മറയാണ് കാസര്‍കോട് പ്രവര്‍ത്തന സജ്ജമായത്. 41 കര്‍ഷകരുടെ പുരയിടത്തില് തയ്യാറാക്കിയ മഴമറയിലൂടെ മഴക്കാലത്തും പച്ചക്കറി കൃഷി ചെയ്യാന് സാധിക്കും. സംസ്ഥാനതലത്തില് ഒരു കോടി ഫലവൃക്ഷത്തൈകളുടെ വിതരണം ജില്ലയിലുണ്ടാക്കിയ മാറ്റം ചെറുതല്ല. രണ്ട് ഘട്ടത്തിലായി 4,59,578 ഫലവൃക്ഷത്തൈകളാണ് കൃഷിഭവനുകളില് നിന്നും വിതരണം ചെയ്തത്. ജില്ലയിലെ കൃഷി വകുപ്പ് ഫാമുകളില് നിന്നും 68,060, കേരള കാര്‍ഷിക സര്‍വകലാശാലയില് നിന്നും 66,535, വെജിറ്റബിള് ആന്‍ന്റ് ഫ്രൂട്ട് പ്രമോഷന് കൗണ്‍സില് കേരളയില് നിന്നും 1,76,860, കാര്‍ഷിക കര്‍മ്മസേന വഴി 18,180, തൊഴിലുറപ്പ് പദ്ധതിയില് നിന്നും 15,635, കുടുംബശ്രീയില് നിന്നും 2,308, വനംവകുപ്പ് മുഖേന 1,12,000 തൈകളാണ് സുഭിക്ഷ കേരളത്തിന്റെ ഭാഗമായി വിതരണം നടത്തിയത്. മാവ്, സപ്പോട്ട ഗ്രാഫ്റ്റ് തൈകളും പേര ലെയറുകളും ടിഷ്യുകള്‍ച്ചര് വാഴതൈകളും വാഴക്കന്നും മുരിങ്ങ തൈയും കറിവേപ്പില തൈയും പ്ലാവിന് തൈയും പുളിതൈയും പപ്പായ തൈയും ചാമ്പ തൈകളും പാഷന് ഫ്രൂട്ട് തൈകളുമാണ് വിതരണം ചെയ്തത്.\nസംയോജിത കൃഷി രീതിയുടെ വികസനത്തിനായി സുഭിക്ഷ കേരളത്തിന്റെ ഭാഗമായി നടപ്പിലാക്കിയ പദ്ധതിയാണ് ജൈവഗൃഹം. അഗ്രിക്കള്‍ച്ചറല് ടെക്‌നോളജി മാനേജ് മെന്റ് ഏജന്‍സി കൃഷിഭവന് മുഖേനയാണ് പദ്ധതി നടപ്പാക്കിയത്. ജില്ലയിലെ വിവിധ കൃഷിഭവനുകളിലൂടെ 746 ജൈവഗൃഹങ്ങളാണ് നടപ്പാക്കിയത്.\nസ്‌മോള് ഫാര്‍മര് അഗ്രി ബിസിനസ് കണ്‍സോര്‍ഷ്യത്തില് ജില്ലയില് കൃഷിവകുപ്പിന്റെ ആഭിമുഖ്യത്തിലെ രണ്ട് ഫാര്‍മര് പ്രൊഡ്യൂസര് ഓര്‍ഗനൈസേഷനുകള് രജിസ്റ്റര് ചെയ്തു. പരപ്പ ബ്ലോക്കിലെ ഫാര്‍മര് പ്രൊഡ്യൂസര് ഓര്‍ഗനൈസേഷനില് 10 ഫാര്‍മര് ഇന്‍സ്റ്റന്റ് ഗ്രൂപ്പുകളില് നിന്ന് 300 കര്‍ഷകര് രജിസ്റ്റര് ചെയ്തിട്ടുണ്ട്. വാഴ, പച്ചക്കറി, കശുമാവ് എന്നീ ഉല്‍പ്പന്നങ്ങളാണ് ഇവര് കൃഷി ചെയ്യുന്നത്. 250 ഹെക്ടര് പ്രദേശത്ത് കൃഷി നിലവിലുണ്ട്. കാഞ്ഞങ്ങാട് ബ്ലോക്കിലെ ഫാര്‍മര് പ്രൊഡ്യൂസര് ഓര്‍ഗനൈസേഷനില് 15 ഗ്രൂപ്പുകളാണ് നിലവിലുള്ളത്. ഇവിടെ 250 ല് അധികം കര്‍ഷകര് അംഗങ്ങളായിട്ടുണ്ട്. പച്ചക്കറികളാണ് ഫാര്‍മര് പ്രൊഡ്യൂസര് ഓര്‍ഗനൈസേഷന് കൈകാര്യം ചെയ്യുന്നത്. നിലവില് 100 ഹെക്ടര് പ്രദേശത്ത് കൃഷി ചെയ്തു വരുന്നു.


മെസി പിഎസ്‌ജി ബാഴ്‌സലോണ psg give up on messi signing\nമെസിയെ സ്വന്തമാക്കാനുള്ള നീക്കങ്ങൾ പിഎസ്‌ജി ഉപേക്ഷിച്ചു\nജൂൺ മാസം അവസാനിച്ചതോടെ ബാഴ്‌സ കരാർ അവസാനിച്ച് ഫ്രീ ഏജന്റായ ലയണൽ മെസിയെ സ്വന്തമാക്കാനുള്ള നീക്കങ്ങൾ ഫ്രഞ്ച് ക്ലബായ പിഎസ്‌ജി ആരംഭിച്ചിരുന്നു. ബാഴ്‌സലോണയുടെ സാമ്പത്തിക പ്രതിസന്ധികൾ മൂലം താരത്തിന് പുതിയ കരാർ നൽകാൻ തടസങ്ങൾ നേരിട്ടത് പിഎസ്‌ജിക്ക് ശുഭപ്രതീക്ഷകൾ നൽകുകയും ചെയ്‌തു.\nബാഴ്‌സലോണ നായകനെ സ്വന്തമാക്കാനുള്ള ആഗ്രഹം പിഎസ്‌ജി നേതൃത്വം മുൻപു തന്നെ വെളിപ്പെടുത്തിയിട്ടുള്ളതാണ്. അതിനുള്ള ശ്രമങ്ങൾ അവർ നടത്തിയെങ്കിലും നിലവിൽ മെസിയെ ടീമിലെത്തിക്കാനുള്ള നീക്കങ്ങൾ അവർ ഉപേക്ഷിച്ചുവെന്നാണ് ഫ്രഞ്ച് മാധ്യമമായ ലാ പാരിസിയൻ റിപ്പോർട്ടു ചെയ്യുന്നത്. ബാഴ്‌സലോണ ആരാധകരെ സംബന്ധിച്ച് വലിയൊരു ആശ്വാസമാണ് ഈ വാർത്ത.\n— MARCA in English (@MARCAinENGLISH) July 13, 2021\nമെസിയുടെ കരാർ പുതുക്കുന്നതിന് ബാഴ്‌സലോണ നേരിടുന്ന പ്രധാന പ്രശ്‌നം ക്ലബിന്റെ വേതനബില്ലാണ്. ലാ ലിഗ ഇക്കാര്യത്തിൽ കർശന നിലപാട് സ്വീകരിച്ചതോടെ നിലവിലുള്ള താരങ്ങളുടെ വേതനം കുറക്കുകയോ വേതനബിൽ കുറക്കുകയോ ചെയ്‌താൽ മാത്രമേ മെസിയെ വീണ്ടും സ്വന്തമാക്കാൻ കഴിയുകയുള്ളൂ.\nഅതേസമയം പുതിയ നിരവധി താരങ്ങളെ സ്വന്തമാക്കിയതിന്റെ ഭാഗമായാണ് പിഎസ്‌ജി മെസി ട്രാൻസ്ഫറിൽ നിന്നും പിന്മാറിയതെന്നാണ് അനുമാനിക്കേണ്ടത്. വൈനാൾടം, സെർജിയോ റാമോസ് എന്നീ താരങ്ങളെ സ്വന്തമാക്കിയ ഫ്രഞ്ച് ക്ലബ് ഡോണറുമ്മയെയും അടുത്തു തന്നെ ടീമിന്റെ ഭാഗമാകുന്നത് ഔദ്യോഗികമായി സ്ഥിരീകരിക്കും.\nനിലവിൽ ടീമിലെത്തിയ താരങ്ങൾക്കു പുറമെ നെയ്‌മർ, എംബാപ്പെ, ഡി മരിയ, വെറാറ്റി, മാർക്വിന്യോസ്, ഇകാർഡി തുടങ്ങിയ സൂപ്പർതാരങ്ങളുള്ള പിഎസ്‌ജിക്ക് മെസിയെ സ്വന്തമാക്കുക അപ്രാപ്യം തന്നെയാണ്. അതേസമയം മെസിയുടെ പുതിയ ബാഴ്‌സ കരാറുമായി ബന്ധപ്പെട്ട സങ്കീർണതകൾ ഈ മാസം തന്നെ പരിഹരിക്കപ്പെടുമെന്നും റിപ്പോർട്ടുകളുണ്ട്.


അതിര് വിട്ട അവതാരങ്ങൾ | Malayalam News\nഅതിര് വിട്ട അവതാരങ്ങൾ\nബോളിവുഡിൽ ആണും പെണ്ണുമായി പല തരം ഖാൻമാരുണ്ട്. എല്ലാവരുടേയും ഇഷ്ടം പിടിച്ചു പറ്റിയ ചോക്ലേറ്റ് കുമാരനാണ് ഷാരൂഖ്. നൂറു കണക്കിന് കോടികൾ സമ്പാദിക്കുന്ന താരരാജാവിന് ഇഷ്ടം പോലെ ജീവിക്കാം. സിനിമാ ലൊക്കേഷനുകളിലെത്താറുള്ള ഭാര്യ ഗൗരിയും ഗ്ലാമറിന്റെ കാര്യത്തിൽ ഒട്ടും പിന്നിലല്ല. അതുകൊണ്ടാവണം ഗോസിപ്പ് കോളങ്ങളിൽ ഷാരൂഖിനെ അങ്ങനെ കാണാറുമില്ല. കുട്ടിക്കുപ്പായമിട്ട് നടക്കാൻ മോൾക്കും മരിജുവാന പ്രാതലാക്കാൻ മകനും അനുവാദം നൽകിയ അഛൻ. എന്നിരുന്നാലും ആ ചെറുക്കൻ ഈ കപ്പലിൽ കയറേണ്ട വല്ല കാര്യവുമുണ്ടായിരുന്നുവോ? അടുത്തിടെ ഒരു അഭിമുഖത്തിൽ ഷാരൂഖ് മുംബൈയിലെ തന്റെ വസതിയ്ക്ക് മുമ്പിലെ ആൾക്കൂട്ടത്തെ പറ്റി വാചകമടച്ചിരുന്നു. അത് അറംപറ്റിയതാണാവോ? അമ്മയുടെ പിറന്നാളിന് പോലും പോകാനാവാതെ മോന്റെ താമസം ആർതർ റോഡ് തടവറയിലായി. സഞ്ജയ് ദത്തും അജ്മൽ കസബും താമസിച്ച കേന്ദ്രം. ആഡംബരക്കപ്പൽ ലഹരിപ്പാർട്ടിയിൽ അറസ്റ്റിലായ ആര്യൻ ഖാന് കഴിക്കാൻ ഏതാനും പായ്ക്കറ്റ് മക്ഡൊണാൾഡ് ബർഗറുമായാണ് അമ്മ ഗൗരി ഖാൻ ഓഫീസിലെത്തിയിരുന്നത്. സുരക്ഷാ കാരണങ്ങളാൽ ഉദ്യോഗസ്ഥർ ആര്യനെ കാണാൻ സമ്മതിച്ചില്ല. പ്രത്യേക ഭക്ഷണം നൽകാനും എൻസിബി ഉദ്യോഗസ്ഥർ അനുവദിച്ചില്ല. ആര്യനൊപ്പം അറസ്റ്റിലായ മറ്റു പ്രതികൾക്കും ലോക്കപ്പിൽ വീട്ടിൽനിന്നുള്ള ഭക്ഷണം കഴിക്കാൻ അനുവാദം നൽകിയിട്ടില്ല. ആര്യൻ ഉൾപ്പെടെയുള്ള പ്രതികൾക്ക് ഹോട്ടലിൽനിന്നാണ് ഭക്ഷണം ഏർപ്പാടാക്കിയിരിക്കുന്നത്. എൻ.സി.ബി. ആസ്ഥാനത്തിന് സമീപത്തെ നാഷണൽ ഹിന്ദു റസ്‌റ്റോറന്റിൽ നിന്നാണ് പ്രതികൾക്ക് ഭക്ഷണം എത്തിക്കുന്നതെന്ന് ടൈംസ് നൗ റിപ്പോർട്ട് ചെയ്തു.\nമോൻസൺ വിവാദത്തോടെ മലയാളത്തിലെ ചാനലുകൾ പോരിലാണ്. മോൻസൺ ബന്ധം ആരോപിക്കപ്പെടുന്ന ചാനലുകളും അത് ചർച്ചയാക്കുന്ന ചാനലുകളും തമ്മിലാണ് തുറന്നപോരിൽ ഏർപ്പെട്ടിരിക്കുന്നത്. ട്വന്റിഫോർ ന്യൂസും ഏഷ്യാനെറ്റ് ന്യൂസുമായാണ് പോര് കനക്കുന്നത്. 'അവതാരകർ അതിര് വിടരുത്' എന്ന തലക്കെട്ടിൽ ട്വന്റിഫോർ ന്യൂസ് പ്രത്യേക ചർച്ച സംഘടിപ്പിച്ചിരുന്നു. ചാനലുകളുടെ അടി രണ്ട് തരത്തിലാണ് പ്രശ്‌നമുണ്ടാക്കുന്നത്. സീരിയലിലെ അമ്മായി അമ്മ -മരുമകൾ പോര് കാണുന്നതിലും രസമിതാണെന്ന് കരുതി വലിയ വിഭാഗം പ്രേക്ഷകർ പരമ്പരകളെ കൈയൊഴിയും. ടിപ്പു സുൽത്താന്റെ സിംഹാസനത്തിലിരുന്ന പോലീസ് മേധാവിയും അനുബന്ധ സ്‌റ്റോറികൾക്കും വേണ്ട പരിഗണന കിട്ടില്ല. അച്ചടി മാധ്യമങ്ങളിൽ മാവുങ്കൽ കഥകൾ ഇപ്പോഴും നിറഞ്ഞാടുകയാണ്. പോലീസ് മേധാവി ലോക്‌നാഥ് ബെഹ്‌റയെ മ്യൂസിയത്തിലേക്ക് ക്ഷണിച്ചത് താൻ നേരിട്ടാണെന്നും പ്രവാസി വ്യവസായി അനിതാ പുല്ലയിലാണ് ബഹ്‌റയെ പരിചയപ്പെടുത്തിയതെന്നും പുരാവസ്തു തട്ടിപ്പുകാരൻ മോൻസൺ മാവുങ്കൽ. ക്രൈംബ്രാഞ്ചിന് നൽകിയ മൊഴിയിലാണ് ഈ നിർണ്ണായക വെളിപ്പെടുത്തൽ. മ്യൂസിയത്തിലെ തെളിവെടുപ്പിനിടെയാണ് മോൻസൺ ഇക്കാര്യം വെളിപ്പെടുത്തിയിത്. ഐ.പി.എസ് ഉദ്യോഗസ്ഥനായ സുജിത്ദാസിന്റെ കല്ല്യാണത്തിന്റെ തലേദിവസമാണ് ബെഹ്‌റയെ ക്ഷണിച്ചതെന്നും മ്യൂസിയത്തിലേക്ക് വന്നപ്പോൾ അദ്ദേഹം എ.ഡി.ജി.പി മനോജ് എബ്രഹാമിനേയും കൂടെ കൂട്ടിയതാണെന്നും മോൻസൺ വ്യക്തമാക്കി. മനോജ് എബ്രഹാമുമായി തനിക്ക് യാതൊരു മുൻപരിചയവും ഇല്ലന്നും അദ്ദേഹത്തെ കൊണ്ട് വാളെടുപ്പിച്ചത് ഡി.ജി.പി തന്നെയാണെന്നുമാണ് മോൻസന്റെ മൊഴി. ഇരുവരും മ്യൂസിയത്തിൽ വന്ന ഫോട്ടോകൾ സമൂഹമാധ്യമങ്ങളിൽ ഇട്ടത് താനല്ല. തന്റെ ഡ്രൈവർ അജിയാണ് ഫോട്ടോ പോസ്റ്റ് ചെയ്തത്. ഇക്കഴിഞ്ഞ ബുധനാഴ്ച രാവിലെ മാതൃഭൂമി ന്യൂസിൽ സംപ്രേഷണം ചെയ്ത വക്രദൃഷ്ടിയിലെ നിയമസഭ ചർച്ച പല സംശയങ്ങളും ദൂരീകരിക്കും. സർവീസിൽ നിന്ന് വിരമിച്ച ബെഹ്‌റയ്ക്ക് ചേർത്തലയിൽ പതിവായെത്താൻ സർക്കാർ ചെയ്ത കൊച്ചി മെട്രോ സഹായം ഇതിൽ വ്യക്തമാക്കുന്നുണ്ട്.\nകേരള സർക്കാരിന്റെ വിശപ്പുരഹിത കേരളം പദ്ധതിയുടെ ഭാഗമായുളള കുടുംബശ്രീ ജനകീയ ഹോട്ടലുകൾക്ക് എതിരെ നടക്കുന്ന പ്രചാരണങ്ങൾക്ക് മറുപടിയുമായി മുഖ്യമന്ത്രി പിണറായി വിജയൻ. ജനകീയ ഹോട്ടലുകളിൽ 20 രൂപയ്ക്ക് നൽകുന്ന ഊണിന് കറികളൊന്നും ഇല്ലെന്നും ഭക്ഷണത്തിന് നിലവാരം ഇല്ലെന്നുമുളള മനോരമ ന്യൂസ് വാർത്തയ്ക്ക് എതിരെ സോഷ്യൽ മീഡിയയിൽ രോഷം കത്തുന്നതിനിടെയാണ് പ്രതികരണവുമായി മുഖ്യമന്ത്രി പിണറായി വിജയൻ രംഗത്ത് വന്നിരിക്കുന്നത്. 2020-21 സാമ്പത്തിക വർഷത്തെ പൊതുബജറ്റിലാണ് കുടുംബശ്രീയുടെ നേതൃത്വത്തിൽ 1000 ജനകീയ ഹോട്ടലുകൾ ആരംഭിക്കുമെന്ന പ്രഖ്യാപനമുണ്ടായത്. 20 രൂപയ്ക്ക് നൽകുന്ന ഉച്ചഭക്ഷണം പണമില്ലാതെ വരുന്നവർക്ക് സൗജന്യമായി നൽകുകയും ചെയ്യുന്നു- മുഖ്യമന്ത്രി വിശദീകരിച്ചു. ദേശീയ ചാനലായ ഇന്ത്യാ ടുഡേ കേരള സർക്കാരിന്റെ ഇരുപത് രൂപ ഊൺ പദ്ധതിയെ പ്രശംസിച്ച് റിപ്പോർട്ട് ചെയ്തിട്ടുണ്ട്. കൊച്ചി നഗരസഭ തുടങ്ങിയ ഹോട്ടലിൽ പത്ത് രൂപയ്ക്കും ഊൺ നൽകി തുടങ്ങി. കുറേ പാവങ്ങളുടെ വിശപ്പടങ്ങട്ടെ.\nസീരിയലിലെ സിദ്ധാർഥുമായി തനിക്ക് യാതൊരു ബന്ധവും റിയൽ ലൈഫിൽ ഇല്ലെന്ന് കുടുംബവിളക്ക് സീരിയലിലെ കേന്ദ്രകഥാപാത്രമായിട്ടെത്തുന്ന കെ.കെ മേനോൻ എന്ന കൃഷ്ണ കുമാർ മേനോൻ. മലയാളത്തിലെ ഹിറ്റ് സീരിയലുകളിൽ ഒന്നാണ് ഏഷ്യാനെറ്റിൽ സംപ്രേഷണം ചെയ്യുന്ന കുടുംബവിളക്ക്. മീര വാസുദേവൻ സീരിയലിൽ മീരയുടെ പെയർ ആയി അഭിനയിക്കുന്നത് കെ.കെ മേനോൻ ആണ്. റേറ്റിങ്ങിൽ ഒന്നാം സ്ഥാനത്ത് തുടർന്നിരുന്ന സീരിയലിലെ കെ.കെ മേനോന്റെ സിദ്ധാർഥ് എന്ന കഥാപാത്രം ജനപ്രീതി നേടി എടുത്തിരുന്നു. ആദ്യ ഭാര്യയായ സുമിത്രയെ ഉപേക്ഷിച്ച് അവളുടെ കൂട്ടുകാരിയായ വേദികയുടെ കൂടെ പോയിരിക്കുകയായിരുന്നു സിദ്ധാർഥ്. അവർ തമ്മിലുള്ള പ്രശ്‌നങ്ങളാണ് സീരിയലിൽ ചുരുളഴിയുന്നത്. യൂട്യൂബ് ചാനലിന് നൽകിയ അഭിമുഖത്തിലൂടെ സീരിയലിലേക്ക് കടന്ന് വന്നതിനെ കുറിച്ചും തന്റെ സിനിമാ ജീവിതത്തെ കുറിച്ചുമൊക്കെ കൃഷ്ണ കുമാർ പ്രതിപാദിച്ചത്.\n'മഹാമാരി ഒക്കെ വന്ന സമയത്ത് സിനിമയിൽ നിന്നും ഓഫറുകളൊന്നും ഇല്ലായിരുന്നു. അപ്പോഴാണ് കുടുംബവിളക്കിൽ നിന്നും ഓഫർ ലഭിക്കുന്നത്. പ്രൊഡക്ഷൻ കൺട്രോളറാണ് എന്നെ വിളിച്ചത്. സീരിയലിലേക്ക് താനില്ല. ഏതെങ്കിലും സിനിമയിൽ ചെറിയൊരു വേഷം ആണെങ്കിലും കുഴപ്പമില്ലെന്ന് ഞാൻ പുള്ളിയോട് പറഞ്ഞു. ഏഷ്യാനെറ്റിന് വേണ്ടിയാണ്. ഇതൊരു നല്ല റോളായിരിക്കുമെന്നൊക്കെ അദ്ദേഹം എന്നോട് പറഞ്ഞിരുന്നു. രജനികാന്ത്, ബാല, ഫഹദ് തുടങ്ങി നിരവധി നായകന്മാരുടെ കൂടെ ഞാൻ അഭിനയിച്ചിരുന്നു.\nഎന്റെ അമ്മയുടെ ഏറ്റവും വലിയ ആഗ്രഹമെന്ന് പറയുന്നത് ഞാൻ ഏഷ്യാനെറ്റിൽ വരിക എന്നുള്ളതാണ്. രജനികാന്തിന്റെ സിനിമയിലൊക്കെ താനുണ്ടെന്ന് പറഞ്ഞാലും അതൊക്കെ ഇരിക്കട്ടേ, നീ ഏഷ്യാനെറ്റിൽ എപ്പോഴാണ് വരിക എന്നായിരിക്കും ചോദിക്കുക എന്നും അമ്മ പറയും. അങ്ങനെ ആ റോൾ ചെയ്യാമെന്ന് വിചാരിച്ചു. കോർപറേറ്റ് ഹെഡിന്റെ കഥാപാത്രമാണ്. എനിക്ക് ചേരുമെന്ന് അവർ സൂചിപ്പിച്ചിരുന്നു. മീര വാസുദേവൻ ആണ് നായികയായി വരുന്നതെന്നും മറ്റ് വലിയ താരനിര അതിലുണ്ടെന്നും അതിന് ശേഷമാണ് അറിഞ്ഞത്. ഇത്രയും ഹിറ്റായി മാറുമെന്ന് ഞാൻ ഒരിക്കലും വിചാരിച്ചിരുന്നില്ല.\nപ്ലസ് വൺ ഒന്നും രണ്ടും അലോട്ട്‌മെന്റ് പൂർത്തിയായപ്പോൾ പലേടത്തും ഫുൾ എ പ്ലസുകാർ വരെ പുറത്തു നിൽക്കുന്നു. മലബാർ ജില്ലകളിൽ അഡീഷണൽ ബാച്ചുകൾ തുടങ്ങുമെന്ന വാഗ്ദാനത്തിൽ നിന്ന് സർക്കാർ പുറകോട്ടു പോയി. പണമില്ലെന്നാണ് പരയുന്നത്. രണ്ടു ലക്ഷം കോടി മുടക്കി തികച്ചും അനാവശ്യമായ സെമി അതിവേഗ റെയിൽ പാതയുണ്ടാക്കാം. പുതിയ തലമുറയ്ക്ക് പഠനസൗകര്യമൊരുക്കാൻ ഫണ്ടില്ല. മാതൃഭൂമി ന്യൂസിലെ ചർച്ചയിൽ സർക്കാരിനെ ന്യായീകരിക്കാൻ മുൻ കാല എസ്.എഫ്.ഐ സാരഥി സുകന്യയെ രംഗത്തിറക്കിയത് കാണുമ്പോൾ കഷ്ടമെന്നല്ലാതെന്ത് പറയാൻ? ഇന്ത്യയിലെ സംസ്ഥാനങ്ങളുടെ എണ്ണം എത്രയെന്നറിയാത്ത വിദ്യാഭ്യാസ മന്ത്രി റെക്കോർഡ് സൃഷ്ടിച്ച് മുന്നേറുകയാണ്. കേരളത്തിലെ കായിക വകുപ്പിന്റെ നഷ്ടമാണ് ഈ മന്ത്രി.


യുയുത്സു - വിക്കിപീഡിയ\n(Yuyutsu എന്ന താളിൽ നിന്നും തിരിച്ചുവിട്ടതു പ്രകാരം)\nഭാരതീയ ഇതിഹാസകാവ്യമായ മഹാഭാരതത്തിലെ ഒരു കഥാപാത്രമാണ് യുയുത്സു (സംസ്കൃതം: युयुत्सू). കുരുക്ഷേത്രയുദ്ധത്തിൽ ജീവനോടെ ശേഷിച്ച ഏക ധൃതരാഷ്ട്രപുത്രനാണ് ഇദ്ദേഹം.\nകൗരവരുടെ അച്ഛനായ ധൃതരാഷ്ട്രർക്ക് ഒരു വൈശ്യസ്ത്രീയിൽ ജനിച്ച പുത്രനാണ് യുയുത്സു. അതിനാൽ ഇദ്ദേഹത്തെ നൂറ്റുവരിൽ ഉൾപ്പെടുത്തിയിട്ടില്ല. യുയുത്സുവിന് കരണൻ എന്ന മറ്റൊരു പേരുംകൂടി മഹാഭാരത്തിൽ പറയുന്നുണ്ട്.\nധൃതരാഷ്ട്രപുത്രനായിരുന്നെങ്കിലും മഹാഭാരതയുദ്ധത്തിൽ യുയുത്സു പാണ്ഡവപക്ഷത്തുനിന്നാണ് പോരാടിയത്. ഇദ്ദേഹം ശ്രേഷ്ഠനായ യോദ്ധാവും വീരനും സത്യസന്ധനും ബലശാലിയും ആയിരുന്നുവെന്നും യുദ്ധത്തിൽ സുബാഹുവിന്റെ രണ്ടു കരങ്ങളും ഛേദിച്ചുകളയുകയും ചെയ്തതായി മഹാഭാരത്തിൽ പറയുന്നു. കൗരവരിലെ 11 അതിരഥികളിൽ ഒരാളായിരുന്നു യുയുത്സു.\nമഹാഭാരതയുദ്ധത്തിനുശേഷം തങ്ങളെ സഹായിച്ചതിനു പ്രതിഫലമായി പാണ്ഡവജ്യേഷ്ഠനായ യുധിഷ്ഠിരൻ ഇന്ദ്രപ്രസ്ഥത്തിന്റെ രാജാധികാരം യുയുത്സുവിന് നൽകി.\n"https://ml.wikipedia.org/w/index.php?title=യുയുത്സു&oldid=1686361" എന്ന താളിൽനിന്ന് ശേഖരിച്ചത്


Mouthwash ഉപയോഗം ആരോഗ്യത്തിന് ഹാനികരമോ?\nby Blive News November 29, 2017, 6:28 am 699 Views\nദിവസം കുറഞ്ഞത് രണ്ട് നേരമെങ്കിലും മൗത്ത് വാഷ് (mouthwash) ഉപയോഗിക്കുന്നവരാണ് നമ്മിൽ പലരും. വായയുടെ സുരക്ഷിതത്വത്തിന് വേണ്ടിയാണ് നാം ഇത് ശീലിച്ചു പോരുന്നത്. എന്നാൽ ഇത്തരം ശീലക്കാരെ ഞെട്ടിക്കുന്ന വിവരങ്ങളാണ് പുതിയ പഠനത്തിലൂടെ പുറത്ത് വന്നിരിക്കുന്നത്.\nരക്തത്തിലെ പഞ്ചസാരയുടെ അളവ് ക്രമാതീതമായി വർധിപ്പിക്കുന്നതിന് മൗത്ത് വാഷ് കാരണമാകുമെന്നാണ് പുതിയ പഠനം പറയുന്നത്. ‘നൈട്രിക് ഓക്‌സൈഡ്’ എന്ന വാർത്താപത്രികയിലാണ് പഠന ഫലം പ്രസിദ്ധീകരിച്ചത്.\nകീടാണുനശീകരണത്തിനായുള്ള പല ധാതുക്കളും ഇവയിൽ ചേർക്കപ്പെട്ടിട്ടുണ്ടെന്നും ഇവ വായ്ക്കുള്ളിലെ നൈട്രിക് ഓക്‌സൈഡ് നിർമ്മാണത്തിന് വിഘ്‌നം വരുത്തുമെന്നുമാണ് പുതിയ പഠനത്തിൽ പറയുന്നത്. തന്മൂലം പരിണാമ പരമായ രോഗങ്ങൾക്ക് സാധ്യതയേറുമെന്നും പഠനം വെളിപ്പെടുത്തുന്നു.\nകൂടാതെ രക്തസമ്മർദ്ദവും പ്രമേഹവും ഉയരുന്നതിന് മൗത്ത് വാഷ് ഉപയോഗം കാരണമാകുന്നതായും റിപ്പോർട്ടുണ്ട്. മൂന്ന് വർഷത്തെ പഠനത്തിലൂടെ ഇത്തരം ദ്രാവകങ്ങളും പ്രമേഹവും തമ്മിലുള്ള ബന്ധം പരിശോധിക്കുകയായിരുന്നു തങ്ങളുടെ ലക്ഷ്യമെന്ന് പഠനത്തിന് നേതൃത്വം നൽകിയ ഹാർവാർഡ് സർവകലാശാലയിലെ ഗവേഷകൻ കൗമുദി ജെ ജോഷിപുര വ്യക്തമാക്കുന്നു.\nമൗത്ത് വാഷുകളുടെ നിയന്ത്രണമില്ലാതെയുള്ള ഉപയോഗം ഗുണത്തേക്കാൾ ദോഷമാണ് നമുക്ക് സമ്മാനിക്കുന്നതെന്ന് ചില പഠനങ്ങൾ നേരത്തെ തന്നെ സൂചിപ്പിച്ചിട്ടുണ്ട്.\nഅത്തരം വാദങ്ങളോട് പൂർണമായും യോജിക്കുന്നതാണ് നൈട്രിക് ഓക്‌സൈഡിൽ പുറത്തിറങ്ങിയ പുതിയ പഠന റിപ്പോർട്ട്.\n45-നും 65-നും ഇടയിൽ പ്രായമുള്ള 1206 വ്യക്തികളിൽ നടത്തിയ പഠനത്തിന് ശേഷമാണ് ഈ റിപ്പോർട്ട് പുറത്തിറക്കിയത്. പഠനത്തിൽ ഉൾപ്പെട്ടവരിൽ 43% പേർ ദിവസത്തിൽ കുറഞ്ഞത് ഒരു തവണയെങ്കിലും മൗത്ത് വാഷ് ഉപയോഗിക്കുന്നവരാണ്.\n22% പേർ ദിനംപ്രതി രണ്ട് പ്രാവശ്യം മൗത്ത് വാഷ് ഉപയോഗിച്ചിരുന്നു. പഠനകാലയളവിൽ ഇരു കൂട്ടരുടെയും പ്രമേഹത്തിന്റെ അളവിൽ വൻ വർധന രേഖപ്പെടുത്തിയതായി പുതിയ റിപ്പോർട്ടിൽ പറയുന്നു.\nമൗത്ത് വാഷിൻറെ അമിതോപയോഗം ദോഷകരമാണെന്നും അതിനാൽ ഇനിമുതൽ ഇതിന്റെ ഉപയോഗത്തിൽ നിയന്ത്രണം വേണമെന്നുമാണ് ഗവേഷകർ അഭിപ്രായപ്പെടുന്നത്.\nanti- bacterial ingredientsbloodBlood pressurecleandiabetesHealthhygieneincreasejournalmouthMouthwashmouthwashesnew researchnew studyNitric Oxideoral microbespatientspublishedResearchrisksugar level\nPrevious article എസ് ദുര്‍ഗ്ഗ ഐഎഫ്‌എഫ്കെയില് പ്രദര്‍ശിപ്പിക്കും: കമല്\nNext article വീരേന്ദ്രകുമാര് എം പി സ്ഥാനം രാജി വയ്ക്കുന്നു\nകൂർക്കംവലി ഒഴിവാക്കാൻ ഒട്ടേറെ മാർഗ്ഗങ്ങൾ\nഎസ് ദുര്‍ഗ്ഗ ഐഎഫ്‌എഫ്കെയില് പ്രദര്‍ശിപ്പിക്കും: കമല്


UUKMA News ഓഖി ചുഴലിക്കാറ്റ് ലക്ഷദ്വീപില് നിന്നും ഗുജറാത്ത് തീരത്തേക്ക്; കനത്ത ജാഗ്രതാ നിർദ്ദേശവുമായി സർക്കാർ - കേരളത്തില് നിന്ന് പോയ ബോട്ടുകള് മഹാരാഷ്ട്രയില് സുരക്ഷിതം - UUKMA News ഓഖി ചുഴലിക്കാറ്റ് ലക്ഷദ്വീപില് നിന്നും ഗുജറാത്ത് തീരത്തേക്ക്; കനത്ത ജാഗ്രതാ നിർദ്ദേശവുമായി സർക്കാർ - കേരളത്തില് നിന്ന് പോയ ബോട്ടുകള് മഹാരാഷ്ട്രയില് സുരക്ഷിതം - UUKMA News\nഓഖി ചുഴലിക്കാറ്റ് ലക്ഷദ്വീപില് നിന്നും ഗുജറാത്ത് തീരത്തേക്ക്; കനത്ത ജാഗ്രതാ നിർദ്ദേശവുമായി സർക്കാർ – കേരളത്തില് നിന്ന് പോയ ബോട്ടുകള് മഹാരാഷ്ട്രയില് സുരക്ഷിതം\nകേരളത്തിലും ലക്ഷദ്വീപിലുമായി കനത്ത നാശനഷ്ടങ്ങൾ വിതച്ച ഓഖി ചുഴലിക്കാറ്റ് ഗുജറാത്ത് തീരത്തേക്ക് അടുക്കന്നതായി റിപ്പോർട്ട്. മണിക്കൂറിൽ 20 കിലോമീറ്റർ വേഗത്തിലാണ് ഓഖിയുടെ സഞ്ചാരമെന്നാണ് വിദഗ്ധര് പറയുന്നത്. മിനിക്കോയി ദ്വീപിന് മുകളിൽ നിന്നുമാണ് ഓഖി കടലിലേക്ക് നീങ്ങിക്കൊണ്ടിരിക്കുന്നതെന്നും വിദഗ്ധര് അറിയിച്ചു.\nകാറ്റിന്റെ വേഗത 180കിലോമീറ്റര് വരെ ആകാമെന്ന് കാലാവസ്ഥാ നിരീക്ഷണ കേന്ദ്രം അറിയിച്ചു. സംസ്ഥാനത്തും ശക്തമായ കാറ്റിന് സാധ്യതയുണ്ടെന്നും അവര് പറയുന്നു. ഓഖിയുടെ പ്രഹരത്തിൽ ഇതുവരെ 16 പേരാണ് സംസ്ഥാനത്ത് മരണപ്പെട്ടത്. കേരളത്തിൽ നിന്നുള്ള 66 ബോട്ടുകൾ മഹാരാഷ്ട്ര തീരത്തെത്തിയതായും എല്ലാവരും സുരക്ഷിതരാണെന്നും മഹാരാഷ്ട്ര സർക്കാർ അറിയിച്ചിട്ടുണ്ട്.\nതിങ്കളാഴ്ചയോടെ ഓഖിയുടെ ശക്തി കുറയുമെന്നാണ് വിവരം. എന്നാൽ സംസ്ഥാനത്ത് ഇത്രെയേറെ നാശനഷ്ടങ്ങൾ വരുത്തിയിട്ടും കൃത്യമായ കണക്ക് ലഭിക്കാതെ സർക്കാർ വലയുകയാണ്. റവന്യു വകുപ്പ് പുറത്ത് വിട്ട കണക്കനുസരിച്ച് 126 പേരെയാണ് കാണാതായത്. എന്നാൽ ഇന്ന് രാവിലെ വരെ 105 പേര് മാത്രമാണ് ദുരന്തമുഖത്തുള്ളതെന്നും 126 എന്നുള്ളത് തെറ്റായ കണക്കാണെന്നും മന്ത്രി കടകംപള്ളി സുരേന്ദ്രൻ വ്യക്തമാക്കി\nകടകംപള്ളിയുടെ ചൈനായാത്ര: രാഷ്ട്രീയ ഇടപെടലില്ലെന്ന് കേന്ദ്രം\nആദ്യ സോളാര് കേസില് ബിജു രാധാകൃഷ്ണനും സരിതാ നായര്‍ക്കും മൂന്ന് വര്‍ഷം വീതം തടവ്; ശാലു മേനോനെ വെറുതെ വിട്ടു


കാവേരി നദീജല പ്രശ്‌നം; കമല്‍ഹാസന് കുമാരസ്വാമിയെ സന്ദര്‍ശിച്ചു\nTHALSAMAYAM| Updated On:4Jun 2018 11:00 AM GMT | Location :\nബംഗളുരു: കര്‍ണാടക മുഖ്യമന്ത്രി എച്ച് ഡി കുമാരസ്വാമിയെ സന്ദര്‍ശിച്ച് മക്കള് നീതി മയ്യം നേതാവും നടനുമായ കമല്‍ഹസന്. കാവേരി നദീജല പ്രശ്‌നം ചര്‍ച്ച...\nബംഗളുരു: കര്‍ണാടക മുഖ്യമന്ത്രി എച്ച് ഡി കുമാരസ്വാമിയെ സന്ദര്‍ശിച്ച് മക്കള് നീതി മയ്യം നേതാവും നടനുമായ കമല്‍ഹസന്. കാവേരി നദീജല പ്രശ്‌നം ചര്‍ച്ച ചെയ്യാനാണ് കമല്‍ഹാസന് തിങ്കളാഴ്ച രാവിലെ കര്‍ണാടക മുഖ്യമന്ത്രിയെ സന്ദര്‍ശിച്ചത്. രണ്ടു സംസ്ഥാനങ്ങളിലേയും കര്‍ഷകരുടെ ക്ഷേമത്തെ മുന്‍നിര്‍ത്തി പ്രശ്‌നം പരിഹരിക്കാന് കഴിയുമെന്ന് കുമാരസ്വാമി മാധ്യമപ്രവര്‍ത്തകരോട് പ്രത്യാശ പ്രകടിപ്പിച്ചു.\nകാവേരി വിഷയത്തില് തമിഴ്‌നാട് ചര്‍ച്ചയ്ക്ക് തയ്യാറാണെങ്കില് കര്‍ണാടകവും തയ്യാറെണെന്നു കുമാരസ്വാമി പറഞ്ഞു. എന്നാല് രജനികാന്ത് ചിത്രം കാലയുമായി ബന്ധപ്പെട്ട വിഷയങ്ങളൊന്നും തങ്ങള് ചര്‍ച്ച ചെയ്തിട്ടില്ല. അതു ഫിലിം ചേമ്പറുമായി ബന്ധപ്പെട്ട വിഷയമാണെന്നും കുമാരസ്വാമി പറഞ്ഞു. കാവേരി വിഷയത്തില് കര്‍ണാടകത്തിനെതിരെ നിലപാടെടുത്ത രജനീകാന്തിന്റെ കാല എന്ന ചിത്രം കര്‍ണാടകത്തില് പ്രദര്‍ശിപ്പിക്കരുതെന്ന് നിരവധി സംഘടനകള് കര്‍ണാടക സെന്‍സര് ബോര്‍ഡിന് കത്തയച്ചിരുന്നു. ചിത്രം പ്രദര്‍ശിപ്പിക്കാന് അനുവദിക്കില്ലെന്ന് കന്നട നേതാക്കള് വെല്ലുവിളി നടത്തി.\nഒരു നടനായിട്ടോ, രാഷ്ട്രീയ നേതാവായിട്ടോ അല്ല തമിഴ് ജനതയുടെ പ്രതിനിധിയായിട്ടാണ് താനിവിടെ വന്നതെന്ന് കമല്‍ഹാസന് പറഞ്ഞു. രണ്ടു സംസ്ഥാനങ്ങള്‍ക്കും ഇടയില് ഒരു പാലം പോലെ നില്‍ക്കാന് തയ്യാറാണ്. കാവേരി പ്രശ്‌നം പരിഹരിക്കപ്പെടണം. കുമാരസ്വാമിയുടെ പ്രതികരണം അനുകൂലമായാണ്. രണ്ടു സംസ്ഥാനങ്ങളും ഒരുമിച്ച് മുന്നോട്ട് നീങ്ങുന്നതാണ് പ്രധാനം. തങ്ങളിവിടെ സിനിമയെക്കുറിച്ച് ചര്‍ച്ച ചെയ്യാനല്ല വന്നതെന്നും കമല്‍ഹാസന് പറഞ്ഞു.


Cryptocurrency Prices in India Today 13/10/2021; bitcoin surges by 3.61 percentage - Malayalam Goodreturns\n» ക്രിപ്‌റ്റോ വിപണി ഇന്ന്; ബിറ്റ്‌കോയിന് 3.61 ശതമാനം താഴ്ന്നു\nPublished: Wednesday, October 13, 2021, 14:15 [IST]\nബിറ്റ്‌കോയിന്, എഥിരിയം, കാര്‍ഡാനോ, റിപ്പിള്, ഡോജി കോയിന് തുടങ്ങിയ മുന്‍നിര കോയിനുകള് മൂല്യത്തില് താഴേക്കു പോകുന്ന കാഴചയാണ് കഴിഞ്ഞ 24 മണിക്കൂറില് ക്രിപ്‌റ്റോ വിപണിയില് ദൃശ്യമായത്. അതേ സമയം ടെതര്, കാര്‍ഡാനോ, യുഎസ്ഡി, പോള്‍ക്കഡോട്ട് കോയിനുകള് മൂല്യത്തില് മുകളിലേക്ക് ഉയര്‍ന്നു. ക്രിപ്റ്റോ വിപണിയിലെ മാറ്റങ്ങള് പ്രവചനാതീതമാണെന്ന് നിക്ഷേപകര്‍ക്കെല്ലാം അറിയാമല്ലോ.\nഏറ്റവും വേഗത്തില് നേട്ടത്തില് നിന്ന് നഷ്ടത്തിലേക്കും നഷ്ടത്തില് നിന്ന് നേട്ടത്തിലേക്കുമുള്ള മാറ്റങ്ങളാണ് ക്രിപ്‌റ്റോ വിപണിയുടെ സവിശേഷത. ക്രിപ്‌റ്റോ വിപണി അതിനാല് തന്നെ ഓരേ നിമിഷവും വിപണിയെ അതിസുക്ഷ്മമായി നിരീക്ഷിച്ച് നിക്ഷേപം നടത്തുവാന് തയ്യാറുള്ളവര്‍ക്ക് മാത്രമാണ് ക്രിപ്‌റ്റോ വിപണിയില് നിന്നും നേട്ടം സ്വന്തമാക്കുവാന് സാധിക്കുക. അനുനിമിഷം മൂല്യം മാറി മറിയുന്ന ക്രിപ്‌റ്റോ വിപണിയില് കഴിഞ്ഞ 24 മണിക്കൂര് സമയത്തെ കോയിനുകളുടെ വിലയിലുണ്ടായിരിക്കുന്ന മാറ്റങ്ങള് നമുക്കിവിടെ പരിശോധിക്കാം.\nകഴിഞ്ഞ 24 മണിക്കൂറില് ബിറ്റ്കോയിന് 3.61 ശതമാനം താഴേക്ക് പോയി. നിലവില് 43,66,561 രൂപയ്ക്കാണ് കോയിന് വിനിമയം ചെയ്യപ്പെടുന്നത്. 80.9 ട്രില്യണാണ് കോയിന്റെ മാര്‍ക്കറ്റ് ക്യാപ്. എഥിരിയം കോയിനുകള് കഴിഞ്ഞ 24 മണിക്കൂറില് 0.61 ശതമാനം താഴേക്ക് പോയി. നിലവില് 2,74,415 രൂപയ്ക്കാണ് കോയിന് വിനിമയം ചെയ്യപ്പെടുന്നത്. 30.4 ട്രില്യണാണ് കോയിന്റെ മാര്‍ക്കറ്റ് ക്യാപ്.\nസുരക്ഷ മാനിച്ച് ക്രിപ്റ്റോ കറന്‍സികള്‍ക്ക് നിയമ സാധുത നല്‍കാന് ഇന്ത്യ തയ്യാറായേക്കും. എന്നാല് ആഗോള മാനദണ്ഡങ്ങള് വിലയിരുത്തിയ ശേഷം സ്വന്തം നിലയ്ക്കായിരിക്കും ഇന്ത്യ നിയന്ത്രണങ്ങള് കൊണ്ടുവരിക, ബ്ലോക്ക് ചെയിന് ആന്‍ഡ് ക്രിപ്റ്റോ അസറ്റ് കൗണ്‍സില് ഓഫ് ഇന്റര്‍നെറ്റ് ആന്‍ഡ് മൊബൈല് അസോസിയേഷന് ഓഫ് ഇന്ത്യ സംഘടിപ്പിച്ച കോണ്‍ഫറന്‍സില് ജയന്ത് സിന്‍ഹ സൂചിപ്പിച്ചു. നേരത്തെ, ഇന്ത്യയില് ക്രിപ്റ്റോകറന്‍സികള് പൂര്‍ണമായും വിലക്കാന് കേന്ദ്ര സര്‍ക്കാര് ആലോചിച്ചിരുന്നു.\nടെക്ക് സ്റ്റോറി പ്രസിദ്ധീകരിച്ച റിപ്പോര്‍ട്ടു പ്രകാരം 70 ലക്ഷം ഇന്ത്യക്കാര് ക്രിപ്‌റ്റോകറന്‍സി വ്യാപാരം നടത്തുന്നുണ്ട്. 1 ബില്യണ് ഡോളറിലേറെയാണ് ഇന്ത്യന് നിക്ഷേപകരുടെ സംയുക്ത നിക്ഷേപവും (ഏകദേശം 7,380 കോടി രൂപ). രാജ്യത്ത് ക്രിപ്‌റ്റോകറന്‍സികള്‍ക്ക് വലിയ പ്രചാരം ലഭിക്കവെ ഇടപാടുകള്‍ക്ക് നിയന്ത്രണം വേണമെന്ന ഉറച്ച നിലപാടിലാണ് ധനമന്ത്രി നിര്‍മല സീതാരാമന്. ബ്ലോക്ക് ചെയിന് സാങ്കേതികവിദ്യ അടിസ്ഥാനപ്പെടുത്തി പുതിയ ഡിജിറ്റല് കറന്‍സി പകരം അവതരിപ്പിക്കാന് സര്‍ക്കാരിന് ഉദ്ദേശ്യമുണ്ട്. റിസര്‍വ് ബാങ്കിനാണ് പുതിയ ഡിജിറ്റല് കറന്‍സിയുടെ ചുമതല.\n4 ദിവസം കൊണ്ട് 240% ഉയര്‍ച്ച, വിസ്മയക്കുതിപ്പുമായി ഗാല കോയിന്; 0.50 ഡോളറിന് തൊട്ടരികില്\n621 ശതമാനം വളര്‍ച്ചാ സാധ്യത! ഈ കുഞ്ഞന് ക്രിപ്‌റ്റോ കോയിന് 1 ഡോളര് തൊടുമോ?\nബിറ്റ്‌കോയിന് പൊള്ളുന്ന വിലയോ? ചെറിയ വിലയ്ക്ക് പരിഗണിക്കാവുന്ന 8 ക്രിപ്‌റ്റോകറന്‍സികള്\nബിറ്റ്‌കോയിനില് വിപ്ലവമാറ്റം; തകര്‍ച്ചയിലും ക്രിപ്‌റ്റോ വിപണിക്ക് ആകാംക്ഷ\nCryptocurrency Prices in India Today 13/10/2021; bitcoin surges by 3.61 percentage\nStory first published: Wednesday, October 13, 2021, 14:15 [IST]


ജാമിക്കും സയേഷയ്ക്കും പിന്നാലെ വിശാലും അനിഷയും! അടുത്ത താരവിവാഹം ഉടന്! നിശ്ചതീയതി പുറത്തുവിട്ടു! | Vishal's engagement date is out - Malayalam Filmibeat\nഒന്നിന് പിറകെ ഒന്നൊന്നായി താരവിവാഹങ്ങള് അരങ്ങേറുകയാണ് തമിഴകത്ത്. തെന്നിന്ത്യന് സിനിമാലോകത്തെ പ്രിയതാരങ്ങളായ വിശാലും ആര്യയും വിവാഹത്തെക്കുറിച്ച് ഔദ്യോഗികമായി പ്രഖ്യാപിച്ചത് അടുത്തിടെയായിരുന്നു. ആര്യയാണ് ആദ്യം വിവാഹിതനായത്. യുവഅഭിനേത്രിയായ സയേഷയെയാണ് താരം ജീവിതസഖിയാക്കിയത്. നടികര് സംഘത്തിന്റെ പ്രസിഡന്റായ വിശാലിന്റെ വിവാഹത്തെക്കുറിച്ച് ഔദ്യോഗികമായി പ്രഖ്യാപിച്ചത്. അദ്ദേഹത്തിന്റെ പിതാവായിരുന്നു. നടികര് സംഘത്തിന് സ്വന്തമായി കെട്ടിടമെന്ന മോഹം സാക്ഷാത്ക്കരിച്ചതിന് ശേഷം മാത്രമേ താന് വിവാഹത്തെക്കുറിച്ച് ചിന്തിക്കുള്ളൂവെന്നായിരുന്നു താരം പറഞ്ഞത്. അങ്ങനെയെങ്കില് വിശാലിന് മൂക്കില് പല്ലുമെന്നായിരുന്നു സുഹൃത്തുക്കളുടെ പരിഹാസം.\nസീതയ്ക്കരികിലേക്ക് ഇന്ദ്രനെത്തി? മരണത്തെ അതിജീവിച്ച നായകന്! സീതയില് കൊടും ട്വിസ്റ്റ്! കാണൂ!\nവിമര്‍ശകരുടെ വായടിപ്പിച്ച് അടുത്തിടെയാണ് നടികര് സംഘത്തിന്റെ കെട്ടിടം പണി പൂര്‍ത്തിയായത്. ഓഫീസിന്റെ ചിത്രങ്ങള് പങ്കുവെച്ച് താരമെത്തിയിരുന്നു. സോഷ്യല് മീഡിയയിലൂടെ ചിത്രങ്ങള് വൈറലായി മാറിയിരുന്നു. ആര്യയ്ക്ക് പിന്നാലെ തമിഴകത്ത് അടുത്ത താരവിവാഹം അരങ്ങേറുകയാണെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. മാര്‍ച്ച് 16നാണ് വിവാഹത്തീയതി നിശ്ചയിക്കുന്നതെന്നുള്ള വിവരമാണ് ഇപ്പോള് പുറത്തുവന്നിട്ടുള്ളത്. പ്രതിശ്രുത വധുവിനെ കണ്ടെത്തിയതിനെക്കുറിച്ചു ആദ്യ കാഴ്ചയില്‍ത്തന്നെ ഇഷ്ടം തോന്നിയതിനെക്കുറിച്ചുമൊക്കെ താരം തുറന്നുപറഞ്ഞിരുന്നു. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nതെന്നിന്ത്യന് സിനിമാലോകത്തിന്റെ സ്വന്തം താരങ്ങളാണ് ആര്യയും വിശാലും. അടുത്ത സുഹൃത്തുക്കളായ ഇരുവരുടേയും ജീവിതത്തിലെ പ്രധാന കാര്യങ്ങളും ഒരേ സമയത്താണ് പ്രഖ്യാപിച്ചത്. വിശാലിന്റെ വിവാഹത്തെക്കുറിച്ചുള്ള ഔദ്യോഗിക പ്രഖ്യാപനമായിരുന്നു ആദ്യമെത്തിയത്. പുതുവര്‍ഷം പിറന്നതിന് പിന്നാലെയായാണ് ഈ സന്തോഷവാര്‍ത്തയുമായി താരപിതാവെത്തിയത്. വരലക്ഷ്മിയെ ആയിരിക്കും താരം വിവാഹം ചെയ്യുകയെന്ന തരത്തിലുള്ള റിപ്പോര്‍ട്ടുകളായിരുന്നു നേരത്തെ പ്രചരിച്ചിരുന്നത്. ഇരുവരും തമ്മില് പ്രണയത്തിലാണെന്ന തരത്തിലുള്ള റിപ്പോര്‍ട്ടുകളായിരുന്നു നേരത്തെ പ്രചരിച്ചിരുന്നത്. അടുത്ത സുഹൃത്തുക്കളാണ് തങ്ങളെന്നും വിശാലിന്റെ വിവാഹത്തെക്കുറിച്ചും വധുവിനെയുമൊക്കെ തനിക്ക് നേരത്തെ തന്നെ അറിയുമായിരുന്നുവെന്നുമായിരുന്നു വരലക്ഷ്മി പറഞ്ഞത്.\nവിശാലും അനിഷയും തമ്മിലുള്ള വിവാഹനിശ്ചയം മാര്‍ച്ച് 16ന് നടക്കുമെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്. വിവാം അടുത്ത് തന്നെയുണ്ടാവുമെന്നും കൃത്യമായ തീയതി അന്ന് പുറത്തുവിടുമെന്നാണ് താരത്തോട് അടുത്ത വൃത്തങ്ങള് പറയുന്നത്. ഹൈദരാബാദ് സ്വദേശിയായ അനിഷയുമായി പ്രണയത്തിലാണെന്ന് വിശാല് തുറന്നുപറഞ്ഞിരുന്നു. വിവാഹത്തെക്കുറിച്ച് പ്രഖ്യാപിച്ചതിന് ശേഷമായിരുന്നു വധുവിനെക്കുറിച്ചുള്ള വിവരങ്ങള് പുറത്തുവിട്ടത്.\nആക്റ്റിവിസ്റ്റും അഭിനേത്രിയുമായ അനിഷ അര്‍ജുന് റെഡ്ഡിയില് അഭിനയിച്ചിരുന്നു. ഇതോടെയാണ് അഭിനേത്രിയെയാണ് താരം വിവാഹം ചെയ്യുന്നതെന്ന വിവരമെത്തിയത്. സിനിമാമേഖലയില് നിന്നായിരിക്കുമോ താരത്തിന്റെ വധുവെന്നായിരുന്നു നേരത്തെ ആരാധകര് ചോദിച്ചത്. ജാമി മാത്രമല്ല വിശാലും ജീവിതസഖിയാക്കുന്നത് അഭിനേത്രിയെയാണ്. വിശാഖപട്ടണത്ത് തന്റെ സിനിമയുടെ ലൊക്കേഷനില് വെച്ചാണ് ആദ്യമായി അനിഷയെ കണ്ടതെന്ന് താരം വ്യക്തമാക്കിയിരുന്നു.\nഅനിഷ നായികയായി അഭിനയിക്കുന്ന സിനിമയുടെ റിലീസിനെക്കുറിച്ച് സംസാരിക്കുന്നതിന് വേണ്ടിയാണ് അന്ന് തന്നെ കണ്ടത്. വനിതാകൂട്ടായ്മയുടെ നേതൃത്വത്തിലായിരുന്നു ആ സിനിമ ഇറക്കുന്നത്. അവര്‍ക്ക് വേണ്ട എല്ലാവിധ പിന്തുണയും നല്‍കുമെന്ന് അന്ന് തന്നെ താന് ഉറപ്പ് നല്‍കിയിരുന്നതായി വിശാല് പറയുന്നു. കര്‍ഷകരെ അണിനിരത്തിയൊരുക്കിയ സിനിമയുടെ പ്രമേയം കൃഷിയുമായി ബന്ധപ്പെട്ടതായിരുന്നും. ആ സിനിമയ്ക്ക് റിലീസ് അനുമതി ലഭ്യമാക്കിയിരുന്നു. അന്നത്തെ ആ കൂടിക്കാഴ്ചയില് വെച്ച് തന്നെ തനിക്ക് അനിഷയോട് പ്രണയം തോന്നിയിരുന്നതായി താരം പറഞ്ഞിരുന്നു.\nആദ്യ കൂടിക്കാഴ്ചയില്‍ത്തന്നെ തന്റെ മനസ്സ് കീഴടക്കിയ അനിഷയോട് പ്രണയത്തെക്കുറിച്ച് പറഞ്ഞാല് എങ്ങനെയായിരിക്കും പ്രതികരണമെന്ന ചിന്തയും വിശാലിനെ അലട്ടിയിരുന്നു. സിനിമയുമായി ബന്ധപ്പെട്ട കാര്യങ്ങള് സംസാരിക്കുന്നതിനായി വീണ്ടും അനിഷയെത്തിയതോടെയാണ് താരം തന്റെ മനസ്സിലുള്ള ഇഷ്ടത്തെക്കുറിച്ച് തുറന്നുപറയുകയായിരുന്നു. വിശാലിന്റെ പ്രണയാഭ്യര്‍ത്ഥനയ്ക്കായി കാത്തിരുന്ന പോലെയായിരുന്നു അനിഷയുടെ പെരുമാറ്റം. പെട്ടെന്ന് താരം സമ്മതം അറിയിക്കുകയായിരുന്നു.\nദൈവം തന്നിലേക്കയച്ച വധുവായാണ് അനിഷയെ തോന്നിയതെന്നും നേരത്തെ വിശാല് പറഞ്ഞിരുന്നു. വിവാഹത്തോടെ ബൈ പറയുന്ന നായികമാരുടെ ലിസ്റ്റിലേക്ക് തന്‍രെ ഭാര്യ ഇടം പിടിക്കേണ്ടി വരില്ലെന്നും വിശാല് വ്യക്തമാക്കിയിരുന്നു. വിവാഹ ശേഷവും സിനിമയില് തുടരാമെന്ന് താരം വ്യക്തമാക്കിയിരുന്നു. കാത്തിരിപ്പിന് വിരാമമിട്ട് ജാമിയും സയേഷയും ഒന്നാതിന് പിന്നാലെയാണ് അടുത്ത താരവിവാഹം അരങ്ങേറുന്നത്. വിവാഹത്തീയതിയെക്കുറിച്ചറിയാനായി കാത്തിരിക്കുകയാണ് ആരാധകര്.\nRead more about: vishal marriage varalakshmi വിശാല് വരലക്ഷ്മി വിവാഹം\nVishal's engagement date is out


Centre wants khadi uniform for petrol pump staff | പെട്രോള് പമ്പ് ജീവനക്കാരെ ഖാദി യൂണിഫോം ധരിപ്പിക്കും;പിന്നാലെ പോസ്റ്റുമാനും പോലീസും ഖാദിവേഷത്തില്? - Malayalam Oneindia\n27 min ago കോഴിക്കോട് ഇന്ന് 150 ലേറെ രോഗികള്; ഉറവിടം വ്യക്തമാവാത്ത രോഗികള് 14\nPublished: June 14 2016, 15:17 [IST]\nദില്ലി:ഖാദി മേഖലയെ പ്രോത്സാഹിപ്പിക്കുന്നതിനായി പെട്രോള് പമ്പ് ജീവനക്കാര് ഖാദി യൂണിഫോം ധരിക്കണമെന്ന് കേന്ദ്ര നിര്‍ദ്ദേശം. പെട്രോളിയം പ്രകൃതി വാതക മന്ത്രി ധര്‍മ്മേന്ദ്ര പ്രധാനാണ് പെട്രോളിയം മന്ത്രാലയത്തിന്റെ കീഴിലുളള പൊതുമേഖലാ സ്ഥാപനങ്ങളിലെ ജീവനക്കാര് ഖാദി ധരിക്കണമെന്ന നിര്‍ദ്ദേശം നല്‍കിയിരിക്കുന്നത്. ഇതു പ്രകാരം\nഇന്ത്യന് ഓയില്, ബിപിസിഎല് എന്നീ കമ്പനികളിലെ ജീവനക്കാരാണ് ഖാദി യൂണിഫോം ധരിക്കേണ്ടി വരിക.\nഈ പമ്പുകളിലെ സ്ഥിരം ജീവനക്കാര് മാത്രമല്ല കരാര് ജീവനക്കാരും ഖാദി യൂണിഫോം ധരിക്കേണ്ടി വരും. വിവിധ വകുപ്പു ജീവനക്കാര് ഖാദി വസ്ത്രം ധരിക്കണമെന്ന നിബന്ധന വന്നതോടെ ഖാദി മേഖലയില് നല്ല പുരോഗതിയുണ്ടെന്ന് ഖാദി ഗ്രാമ വ്യവസായ കമ്മീഷന് ചെയര്‍മാന് വിനയ് കുമാര് സക്‌സേന പറഞ്ഞു. ഖാദി ഉത്പ്പന്നങ്ങളുടെ വില്പ്പനയില് കഴിഞ്ഞ സാമ്പത്തിക വര്‍ഷം 29 ശതമാനം വര്‍ദ്ധനവാണ് ഉണ്ടായത്. ഈ വര്‍ഷവും വിവിധ സ്വകാര്യ പൊതു മേഖല സ്ഥാപനങ്ങളിലായി കോടികളുടെ പദ്ധതിക്കാണ് തുടക്കം കുറിച്ചിരിക്കുന്നതെന്നും സക്‌സേന വ്യക്തമാക്കി.\nസര്‍ക്കാര് സ്‌കളുകള്, എയര് ഇന്ത്യ, ജെ കെ സിമന്റ്,ഫാബ് ഇന്ത്യ തുടങ്ങിയ വിവിധ മേഖലകളെയാണ് ലക്ഷ്യമിടുന്നത്. എയര് ഇന്ത്യയില് നിന്നും എട്ടു കോടിയുടെ ഓര്‍ഡര് ലഭിച്ചതായും ഖാദി യൂണിഫോം ധരിക്കണമെന്നുളള നിര്‍ദ്ദേശം ഖാദി മേഖലയില് കൂടുതല് തൊഴിലവസരങ്ങള് സൃഷ്ടിച്ചതായും സക്‌സേന പറഞ്ഞു. ഉത്തരാഖണ്ഡ് തപാല് വകുപ്പ്,ദില്ലി പോലീസ്,പ്രതിരോധ മന്ത്രാലയം എന്നിവയിലും ഖാദി യൂണിഫോം നിര്‍ബന്ധമാക്കാന് കേന്ദ്രം ആലോചിക്കുന്നുണ്ട്.\nകൂടുതൽ khadi വാർത്തകൾ\nമോദിക്ക് ഇടിവെട്ടി ട്രോള്‍മഴ..ഗാന്ധീടെ ചര്‍ക്ക പോയി..ഇനി മാര്‍ക്‌സിന്റെ താടിയോ..ചെയുടെ ബീഡിയോ..?\nബുധനാഴ്ചകളില് ജീവനക്കാരും അധ്യാപകരും ഖാദിധരിക്കണം\nലാലിനെ അംബാസഡറാക്കിയതിനെതിരെ അഴീക്കോട്\nkhadi uniform petrol staff centre delhi police defence postal minister ഖാദി യൂണിഫോം പെട്രോള് ജീവനക്കാര് ദില്ലി പോലീസ് മന്ത്രി\nthe minister of state for petroleum and natural gas, Dharmendra Pradhan, has issued an advisory to public sector undertakings (PSUs) under the ministry to adopt khadi uniforms for all direct and contractual employees.\nStory first published: Tuesday, June 14, 2016, 15:17 [IST]


വെസ്റ്റ് നൈൽ പനി: അറിയേണ്ടതെല്ലാം | west nile fever symptoms diagnosis prevention | Manorama News\nവെസ്റ്റ് നൈൽ പരത്തും പക്ഷികളുടെ രക്തം കുടിക്കും കൊതുകുകള്: അറിയേണ്ടതെല്ലാം\nകൊതുകുജന്യ രോഗങ്ങളിൽ കേരളത്തിന് ഏറെ പരിചയമില്ലാത്ത വെസ്റ്റ് നൈൽ പനിയാണ് മലപ്പുറത്ത് റിപ്പോർട്ടു ചെയ്തിരിക്കുന്നത്. ഫ്ലാവി വൈറസ് വിഭാഗത്തിൽപ്പെടുന്ന വെസ്റ്റ് നൈൽ വൈറസുകളാണ് ഈ അസുഖം വരുത്തുന്നത്. സാധാരണ ഈ വൈറസുകൾ പ്രകൃതിയിൽ നിലനിൽക്കുന്നത് പക്ഷികളിലും കൊതുകുകളിലുമാണ്. എന്നാൽ ഈ വൈറസുകൾ വിവിധ സസ്തനികളിൽ വെസ്റ്റ് നൈൽ പനിക്കു കാരണമാകുന്നു.\nഉഗാഡയിലെ വെസ്റ്റ് നൈലിൽ 1937 ൽ ആണ് ആദ്യമായി ഈ വൈറസിന്റെ സാന്നിധ്യം കണ്ടെത്തിയത്. അതിനാലാണ് അങ്ങനെ പേര് ലഭിച്ചത്. ഇന്ത്യയിൽ ആദ്യമായി റിപ്പോർട്ട് ചെയ്‌തത് 1977–ൽ തമിഴ്നാട്ടിലെ വെല്ലൂരിലാണ്. കേരളത്തിൽ 2011 മേയ് മാസമാണ് വെസ്റ്റ് നൈൽ വൈറസ് സാനിധ്യം തിരിച്ചറിഞ്ഞത്. 1951ൽ ഇസ്രായേലിലും, 1999, 2010 വർഷങ്ങളിൽ അമേരിക്കയിലും വെസ്റ്റ് നൈൽ പനി ഭീതി പടർത്തിയിരുന്നു. ഗ്രീസ്, കാനഡ, റഷ്യ, റൊമാനിയ എന്നീ രാജ്യങ്ങളിലും യൂറോപ്യൻ, ആഫ്രിക്കൻ രാജ്യങ്ങളിലും ഈ പനി പടർന്ന് പിടിച്ചിട്ടുണ്ട്.\nവൈറസ് ബാധയുള്ള കൊതുകു കടിയേറ്റാൽ3ദിവസം മുതൽ2ആഴ്ച്ചയ്ക്കുള്ളിൽ സാധാരണഗതിയിൽ മനുഷ്യരിൽ രോഗം വരും. അണുബാധയേൽക്കുന്നവരിൽ 80 ശതമാനം ആളുകൾക്കും രോഗലക്ഷണം ഉണ്ടാകാറില്ല. 20 ശതമാനം ആളുകൾക്ക് വെസ്റ്റ് നൈൽ ബാധ പനിയായി അനുഭവപ്പെടും. പനി, തലവേദന, ക്ഷീണം, ശരീരവേദന, ഛർദ്ദി, ചിലരിൽ ശരീരത്തിലെ പാടുകൾ, ഓർമക്കുറവ് എന്നിവയാണു പ്രധാന രോഗലക്ഷണങ്ങൾ. എന്നാൽ ചിലർക്ക് ഇതു നാഡി വ്യൂഹത്തെ ബാധിക്കുകയും വെസ്റ്റ് നൈൽ എൻസെഫലൈറ്റിസ് ആവുകയും ചെയ്യുന്നു. മരണം സംഭവിക്കാൻ സാധ്യതുയുള്ളതാണ് ഈ രോഗാവസ്ഥ.\nപക്ഷി വർഗങ്ങളുടെ രക്തം ഇഷ്ടപ്പെടുന്ന, രാത്രിയിൽ രക്തം തേടുന്ന തരം കൊതുകുകളാണ് ഈ അസുഖം പരത്തുക. ഇന്ത്യയിൽ ക്യൂലക്സ് വിഷ്ണുവൈ, ക്യൂലക്സ് പൈപിയൻസ് എന്നിവരാണ് പ്രാധാനപ്പെട്ട രോഗവാഹകർ. വൈറസ് വാഹകരായ പക്ഷികളെ ഈ കൊതുകുകൾ രക്തത്തിനായി കുത്തുമ്പോൾ, വൈറസ് കൊതുകുകളുടെ ശരീരത്തിൽ പ്രവേശിക്കുകയും ചെയ്യും, പിന്നീട് മറ്റു സസ്തനികളിലേക്കു പകർത്താനും, മുട്ട വഴി അടുത്ത തലമുറയിലേക്ക് പ്രവേശിക്കാനും ഇടവരുന്നു. 14 തരം കൊതുകുകളാണു പ്രധാനമായും അസുഖം പരത്തുക. ഈ അസുഖത്തിന് പ്രതിരോധ മരുന്നോ, വെസ്റ്റ് നൈൽ വൈറസിനെതിരായ മരുന്നോ ലഭ്യമല്ല. അതുകൊണ്ടു തന്നെ രോഗ പ്രതിരോധമാണ് അസുഖം വരാതിരിക്കാൻ ആവശ്യം.\n∙ പ്രതിരോധം എങ്ങനെല്ലാം\nവിവരങ്ങൾക്ക് കടപ്പാട്: ഡോ. ഇ.എം.അനീഷ്, എ.എൻ. അനൂപ് കുമാർ.\nസെന്റ് ജോസഫ്‌സ് കോളജ്, ഇരിങ്ങാലക്കുട


കേരളത്തിലെ ഏറ്റവും ഉയരം കൂടിയ പാലം ഇനി കാസർകോട്ട് - MALABAR FLASH\nHome Kasaragod News periya Pinarayi Vijayan കാസര്‍കോട് കേരളം കേരള വാര്‍ത്ത കേരളത്തിലെ ഏറ്റവും ഉയരം കൂടിയ പാലം ഇനി കാസർകോട്ട്\nകേരളത്തിലെ ഏറ്റവും ഉയരം കൂടിയ പാലം ഇനി കാസർകോട്ട്\nകാസർകോട്: പുല്ലുർ–പെരിയ– ബേഡഡുക്ക പഞ്ചായത്തുകളുമായി ബന്ധിപ്പിക്കുന്ന ആയംകടവ് പാലം ഞായറാഴ്ച യാത്രക്കാർക്കായി മുഖ്യമന്ത്രി പിണറായി വിജയൻ തുറന്നു കൊടുക്കും.[www.malabarflash.com]\nകേരളത്തെിലതന്നെ ഏറ്റവും ഉയരം കൂടിയ പാലമായ കാസർകോട് ആയംകടവ് പാലം യഥാർത്ഥ്യമായി. പെർലടുക്കം-ആയംകടവ്-പെരിയ റോഡിൽ പയസ്വിനിപ്പുഴയ്ക്ക് കുറുകെയാണ് പാലം നിർമ്മിച്ചത്. 24 മീറ്റർ ഉയരത്തിലും 150 മീറ്റർ നീളത്തിൽ നിർമ്മിച്ച പാലത്തിന്റേയും 3.8 കിലോമീറ്റർ മെക്കാഡം ചെയ്ത അപ്രോച്ച് റോഡിന്റെയും പ്രവൃത്തിയാണ് ഇതിനോടകം പൂർത്തിയായത്.\n2015 ഒക്ടോബർ 1നാണ് പാലത്തിന്റെ നിർമാണ പ്രവൃത്തിക്കുള്ള സാങ്കേതികാനുമതി നൽകിയത്. 2016 ജനുവരിയിൽ അന്നത്തെ പൊതുമരാമത്ത് മന്ത്രി ഇബ്രാഹിം കുഞ്ഞാണ് പാലത്തിന്റെ ശിലാസ്ഥാപനം നടത്തിയത്. ആദ്യ ഡിസൈനിലെ അപാകത കാരണം പാലത്തിന്റെ നിർമാണ പ്രവൃത്തി തടസ്സപ്പെട്ടുവെങ്കിലും പിന്നീട് എൻ ഐ ടിയിലെ വിദഗ്ദനായ ഡോ. അരവിന്ദാക്ഷന്റെ സഹായം തേടുകയായിരുന്നു.\nകാസർകോട് വികസനപാക്കേജിൽ ഉൾപ്പെടുത്തി 14 കോടി രൂപ ചിലവിൽ യാഥാർത്ഥ്യമാക്കുന്ന പദ്ധതിക്ക് ടൂറിസം മേഖലയിൽ സമഗ്ര സംഭാവന നൽകാൻ സാധിക്കും. കർണ്ണാടകയിലെ മടിക്കേരി, സുള്ള്യ, സുബ്രഹ്മണ്യ എന്നീ സ്ഥലങ്ങളിൽ നിന്നും ബേക്കലിൽ എത്തിച്ചേരാൻ എളുപ്പമുള്ള പാതയാകും ഇത്. പാലം യാഥാർത്ഥ്യമാകുന്നതോടെ ജില്ലയിലെ ദേലമ്പാടി, കാറഡുക്ക, മുളിയാർ, ബള്ളൂർ പഞ്ചായത്തുകളിലെ ജനങ്ങൾക്ക് പെരിയ സെൻട്രൽ യൂണിവേഴ്‌സിറ്റിയിലേക്കും, കാഞ്ഞങ്ങാട് നഗരത്തിലേക്കും എത്തിച്ചേരാനുള്ള എളുപ്പ മാർഗ്ഗമാകും.\nഉയരം കൊണ്ടും പ്രകൃതി ഭംഗികൊണ്ടും ജനശ്രദ്ധയാകർഷിച്ച പാലത്തിന്‍റെ അടിഭാഗത്തുള്ള സ്ഥലം പ്രയോജനപ്പെടുത്തി ഓപ്പൺ എയർ സ്റ്റേജ്, ഫുഡ് കോർട്ട്, ടോയ്‌ലറ്റ് ബ്ലോക്ക്, എന്നിവ ആദ്യഘട്ടത്തിലും, പുഴയുടെ ഭംഗി ആസ്വദിക്കുന്നതിനായി ഗ്ലാസ് ബ്രിഡ്ജ് പദ്ധതി രണ്ടാം ഘട്ടമായും നിർമ്മിക്കുന്നത് ടൂറിസം വകുപ്പിന്റെ പരിഗണനയിലാണ്.\nഎൻ.എച്ച് 66 പെരിയയിൽ എത്തുവാൻ ആവശ്യമായ 2.5 കി.മീ അഭിവൃത്തിപ്പെടുത്താനുള്ള ഫണ്ട് കാസർകോട് വികസന പാക്കേജിൽ ഉൾപ്പെടുത്തിയിട്ടുണ്ട്.\nഉദ്ഘാടന സംഗമത്തിൽ മന്ത്രി ഇ ചന്ദ്രശേഖരൻ അധ്യക്ഷതവഹിക്കും. രാജ്മോഹൻ ഉണ്ണിത്താൻ എംപി മുഖ്യാതിഥിയായിരിക്കും. ജില്ലയിലെ ജനപ്രതിനിധികളും രാഷ്ട്രീയ പാർട്ടി പ്രതിനിധികളും പങ്കെടുക്കുമെന്ന് കെ.കുഞ്ഞിരാമൻ എംഎൽഎ, പഞ്ചായത്ത് പ്രസിഡന്റുമാരായ സി.രാമചന്ദ്രൻ, ശാരദ എസ്.നായർ എന്നിവർ അറിയിച്ചു. അപ്രോച്ച് റോഡിനു സൗജന്യമായി സ്ഥലം വിട്ടു നൽകിയവരെ അനുമോദിക്കും.


കളിക്കാരനെന്ന വശം മാത്രമല്ല മെസിക്കുള്ളത്, ബാഴ്സ നായകനെ പരിശീലിപ്പിക്കാനുള്ള ബുദ്ധിമുട്ട് വെളിപ്പെടുത്തി സെറ്റിയൻ - Goal Malayalam Sports\nകളിക്കാരനെന്ന വശം മാത്രമല്ല മെസിക്കുള്ളത്, ബാഴ്സ നായകനെ പരിശീലിപ്പിക്കാനുള്ള ബുദ്ധിമുട്ട് വെളിപ്പെടുത്തി സെറ്റിയൻ\nഫുട്ബോൾ ലോകം കണ്ട ഏറ്റവും മികച്ച താരങ്ങളിൽ ഒരാളെന്ന പ്രശസ്തി മെസിയെ പരിശീലിപ്പിക്കുന്നതു ദുഷ്കരമാക്കിയെന്ന് മുൻ ബാഴ്സലോണ പരിശീലകൻ ക്വിക്കെ സെറ്റിയൻ. ജനുവരിയിൽ വാൽവെർദെക്കു പകരക്കാരനായി സ്ഥാനമേറ്റെടുത്ത സെറ്റിയനെ സീസൺ അവസാനിച്ചതോടെ ടീമിന്റെ മോശം പ്രകടനത്തെ തുടർന്ന് ബാഴ്സ പുറത്താക്കുകയായിരുന്നു. അതിനു ശേഷം ആദ്യമായാണ് സെറ്റിയൻ ബാഴ്സ നാളുകളെ കുറിച്ചു സംസാരിക്കുന്നത്.\n“മെസി ലോകത്തിലെ ഏറ്റവും മികച്ച താരമാണ്. ആ ഗണത്തിൽ ഒട്ടനവധി താരങ്ങളുണ്ടാവാമെങ്കിലും ഇത്രയും കാലം തുടർച്ചയായി ഒരേ നിലവാരത്തിൽ പ്രകടനം കാഴ്ച വെച്ചത് മറ്റാർക്കും അവകാശപ്പെടാൻ കഴിയില്ല.” എൽ പെയ്സിനു വേണ്ടി മുൻ റയൽ മാഡ്രിഡ്, സ്പെയിൻ പരിശീലകൻ ഡെൽ ബോസ്കിനോടു സംസാരിക്കുമ്പോൾ സെറ്റിയൻ പറഞ്ഞു.\nSetien didn't seem to enjoy coaching Messi too much 😯 pic.twitter.com/fYrQz6VH3I\n“മെസിയെ പരിശീലിപ്പിക്കാൻ വളരെ പ്രയാസമാണ്. വളരെക്കാലമായി അവർ അദ്ദേഹത്തിന്റെ ശൈലി അംഗീകരിച്ച് അതിലൊരു മാറ്റവും വരുത്താൻ തയ്യാറല്ലെങ്കിൽ ഞാനാരാണ് മെസിയെ മാറ്റിയെടുക്കാൻ.”\n“ഒരു കളിക്കാരനെന്നതിൽ നിന്നും വ്യത്യസ്തമായൊരു വശം കൂടി മെസിക്കുണ്ട്. അതദ്ദേഹത്തെ കൈകാര്യം ചെയ്യാൻ കൂടുതൽ ബുദ്ധിമുട്ടിലാക്കുന്നു. പല കായിക താരങ്ങളിലും ഇത് അന്തർലീനമാണെന്ന് മൈക്കൽ ജോർദാന്റെ ഡോക്യുമെന്ററി കണ്ടാൽ മനസിലാകും. നമ്മൾ പ്രതീക്ഷിക്കാത്ത പലതുമാണ് കാണുക.”\nമിതഭാഷിയായാണ് മെസിയെങ്കിലും നമ്മൾ അറിയേണ്ട കാര്യങ്ങൾ നമുക്കദ്ദേഹം മനസിലാക്കിത്തരുമെന്നും സെറ്റിയൻ പറഞ്ഞു. കളിക്കാർ, പ്രസിഡൻറ് എന്നിവരിൽ ഉപരിയായി ക്ലബിന്റെ താൽപര്യങ്ങൾക്കാണ് മുൻതൂക്കം നൽകേണ്ടതെന്നും ആരാധകർക്കാണ് കൂടുതൽ പ്രാധാന്യം നൽകേണ്ടതെന്നും അദ്ദേഹം പറഞ്ഞു.\nഒടുവിൽ ഗോൾക്ഷാമത്തിന് അറുതി വരുത്തി ഗ്രീസ്‌മാൻ, പക്ഷെ ബാഴ്‌സക്ക് മോക്ഷമില്ല.\nആരാധകരുടെ പ്രതീക്ഷകൾ അവസാനിച്ചു, കടുത്ത തീരുമാനവുമായി റയൽ മാഡ്രിഡ്


കോഴിക്കോട്9വയസുകാരിയെ മര്‍ദ്ദിച്ച് പിതാവ് മുസ്തഫ; തോല് ഉരിഞ്ഞ് പോകും വരെ മര്‍ദ്ദനം തുടര്‍ന്നു, ഗുരുതരാവസ്ഥയില് കുട്ടി മെഡിക്കല് കോളേജില് - BIGNEWSLIVE | Latest Malayalam News\nകോഴിക്കോട്: ഒമ്പത് വയസുകാരിയെ ക്രൂരമായി മര്‍ദ്ദിച്ച് പിതാവ്. കോഴിക്കോടാണ് മനുഷ്യ മനസാക്ഷിയെ ഞെട്ടിക്കുന്ന സംഭവം നടന്നത്. പിതാവിന്റെ മര്‍ദനമേറ്റ് ഗുരുതര പരിക്കുകളോടെ കുട്ടിയെ കോഴിക്കോട് മെഡിക്കല് കോളേജ് ആശുപത്രിയില് പ്രവേശിപ്പിച്ചിരിക്കുകയാണ്.\nകോഴിക്കോട് പയിമ്പ്ര തൂമ്പക്ക്യ കോളനിയിലെ ഓട്ടോ ഡ്രൈവറായ മുസ്തഫയാണ് കുഞ്ഞിനെ ക്രൂരമായി മര്‍ദിച്ചത്. സംഭവവുമായി ബന്ധപ്പെട്ട് ഇയാള്‍ക്കെതിരേ ചേവായൂര് പോലീസില് പരാതി നല്‍കുകയും ചെയ്തു. കുട്ടിയുടെ ദേഹമാസകലം മര്‍ദനമേറ്റ പാടുണ്ട്. ചിലയിടത്ത് തോല് ഉരിഞ്ഞ് പോയതായും ജില്ലാ ചൈല്‍ഡ് ലൈന് അധികൃതര് അറിയിച്ചു.\nഞായറാഴ്ച രാത്രിയിലും തിങ്കളാഴ്ച രാവിലെയുമായിരുന്നു മര്‍ദ്ദനം തുടര്‍ന്നത്. കുട്ടിയേയും അമ്മയേയും പിതാവ് സ്ഥിരമായി മര്‍ദിക്കറുണ്ടെന്നും ചൈല്‍ഡ് ലൈന് അധികൃതര് വെളിപ്പെടുത്തി. മര്‍ദ്ദന വിവരം അമ്മ അറിയിച്ചതിനെ തുടര്‍ന്ന് ജില്ലാ ചൈല്‍ഡ് ലൈന് പ്രവര്‍ത്തകരും ബാലാവകാശ കമ്മീഷന് അധികൃതരും ഇടപെടുകയായിരുന്നു.\nTags: childfather and daughterfather attack\nകൊല്ലം, ബേപ്പൂർ തുറമുഖങ്ങൾക്ക് പുതിയ മോട്ടോർ ടാഗ്ഗുകൾ ; ‘ധ്വനി, മിത്ര’ ചൊവ്വാഴ്ച നാടിന് സമര്‍പ്പിക്കും, പങ്കുവെച്ച് മുഖ്യമന്ത്രി\nകൊല്ലം, ബേപ്പൂർ തുറമുഖങ്ങൾക്ക് പുതിയ മോട്ടോർ ടാഗ്ഗുകൾ ; 'ധ്വനി, മിത്ര' ചൊവ്വാഴ്ച നാടിന് സമര്‍പ്പിക്കും, പങ്കുവെച്ച് മുഖ്യമന്ത്രി


Tuesday5July 2011 10:25 pm IST\nന്യൂദല്‍ഹി: സിക്കിം ഹൈക്കോടതി ചീഫ് ജസ്റ്റിസ് പി.ഡി.ദിനകരനെതിരായ ഇംപീച്ച്മെന്റ് നടപടികള് തുടരാന് സുപ്രീംകോടതി നിര്‍ദേശിച്ചു. തനിക്കെതിരെ രാജ്യസഭ നിയോഗിച്ച ഇംപീച്ച്മെന്റ് സമിതിയുടെ നടപടികളെ ചോദ്യം ചെയ്ത് ജസ്റ്റിസ് ദിനകരന് സമര്‍പ്പിച്ച ഹര്‍ജി തള്ളിക്കൊണ്ടാണ് ജസ്റ്റിസ് ജി.എസ്.സിംഗ്‌വി അധ്യക്ഷനായ ബെഞ്ച് ഇംപീച്ച്മെന്റ് നടപടികള് തുടരാന് നിര്‍ദേശിച്ചത്. എന്നാല് സമിതിയില്‍നിന്ന് മുതിര്‍ന്ന അഭിഭാഷകന് പി.പി.റാവുവിനെ നീക്കാനും സുപ്രീംകോടതി നിര്‍ദേശിച്ചു. റാവുവിനെ ഒഴിവാക്കി മറ്റൊരു നിയമജ്ഞനെ ഉള്‍പ്പെടുത്തി ഇംപീച്ച്മെന്റ് സമിതി പുനഃസംഘടിപ്പിക്കാന് രാജ്യസഭാ ചെയര്‍മാനും ഉപരാഷ്ട്രപതിയുമായ ഹമീദ് അന്‍സാരിയോട് കോടതി ആവശ്യപ്പെട്ടു. ദിനകരനെതിരെ ഇംപീച്ച്മെന്റ് സമിതി ചുമത്തിയ കുറ്റങ്ങളില് യാതൊരു മാറ്റവുമുണ്ടാവില്ലെന്നും കോടതി വ്യക്തമാക്കി. സുപ്രീംകോടതി ജഡ്ജി ജസ്റ്റിസ് അഫ്താബ് അലം, കര്‍ണാടക ഹൈക്കോടതി ചീഫ് ജസ്റ്റിസ് ജെ.എസ്.ഖേഹാര്, അഭിഭാഷകനായ പി.പി.റാവു എന്നിവരാണ് ഇംപീച്ച്മെന്റ് സമിതി അംഗങ്ങള്.\nതനിക്കെതിരെ ദുരുദ്ദേശ്യപരമായി റാവു പെരുമാറുന്നതായി പി.ഡി.ദിനകരന് സുപ്രീംകോടതിയില് പരാതിപ്പെട്ടതിനാലാണ് കോടതി ഇംപീച്ച്മെന്റ് സമിതിയില്‍നിന്ന് റാവുവിനെ നീക്കിയത്. ദിനകരന്റെ പരാതിയെത്തുടര്‍ന്ന് ഏപ്രില് 29 ന് ഇംപീച്ച്മെന്റ് നടപടികള് കോടതി സ്റ്റേ ചെയ്തിരുന്നു. തനിക്കെതിരായ അഴിമതി ആരോപണങ്ങള്‍ക്ക് പുറമേ പുതിയ കുറ്റങ്ങള് ചുമത്തുന്നതും സ്വതന്ത്ര തെളിവെടുപ്പ് നടത്തുന്നതും ഇംപീച്ച്മെന്റ് സമിതിയുടെ അധികാരപരിധിക്ക് പുറത്തുള്ള കാര്യങ്ങളാണെന്നായിരുന്ന ദിനകരന്റെ പ്രധാന ആരോപണം. ഈ സമിതിയിലെ റാവുവിന്റെ അംഗത്വം നിഷ്പക്ഷ നടപടിക്രമങ്ങള്‍ക്ക് തടസമാണെന്നും ജ. ദിനകരന് ഹര്‍ജിയില് ബോധിപ്പിച്ചിരുന്നു. 2009 നവംബറില് ദിനകരനെ നീക്കം ചെയ്യണമെന്നാവശ്യപ്പെട്ട് ബാര് കൗണ്‍സില് വിളിച്ചുചേര്‍ത്ത യോഗത്തില് റാവു പങ്കെടുത്തു. മുന് ചീഫ് ജസ്റ്റിസ് കെ.ജി.ബാലകൃഷ്ണനെ സന്ദര്‍ശിച്ച് ജ. ദിനകരനെ സുപ്രീംകോടതി ജഡ്ജിയായി നിയമിക്കരുതെന്ന് ആവശ്യപ്പെട്ട പ്രതിനിധി സംഘത്തില് പി.പി.റാവുവും ഉണ്ടായിരുന്നതായി ദിനകരനുവേണ്ടി മുന് അഡീ. സോളിസിറ്റര് ജനറല് അമരേന്ദ്ര സരണ് കോടതിയില് ബോധിപ്പിച്ചു.\nസൗമിത്ര സെന്നിന്റെ കുറ്റവിചാരണക്ക് രാജ്യസഭയുടെ അനുമതി\nജസ്റ്റീസ് ദിനകരനെതിരായ ഇംപീച്ചെമെന്റ് തുടരാം - സുപ്രീംകോടതി\nതെരഞ്ഞെടുപ്പ് കമ്മീഷന് കൈക്കൂലി: ദിനകരന് ജാമ്യം\nപ്രതികളെ വെറുതെവിട്ട വിധി സുപ്രീംകോടതി റദ്ദാക്കി\nസൂര്യനെല്ലി പെണ്‍കുട്ടിക്കെതിരെ ജസ്റ്റിസ് ബസന്ത്\nബന്താരനായകെ ഇംപീച്ച്മെന്റ്: സെലക്ട് കമ്മറ്റിക്ക് നിയമസാധുതയില്ലെന്ന്


ചിക്കാഗോ: ഓസ്റ്റിന് ആസ്ഥാനമായുള്ള ട്രിനിറ്റി ഗ്രൂപ്പ് ചെയര്‍മാന് സിജോ വടക്കന് ഫോമാ ബെസ്റ്റ് ബിസിനസ്സ്മാന് അവാര്‍ഡ്. വടക്കെ അമേരിക്കയിലുടനീളമുള്ള 75 മലയാളി സംഘടനകളുടെ കേന്ദ്ര സംഘടനയായ ഫോമാ (ഫെഡറേഷന് ഓഫ് മലയാളി അസ്സോസിയേഷന്‍സ് ഓഫ് അമേരിക്കാസ്) 201618 കാലഘട്ടത്തില്, വിവിധ മേഖലകളില് തങ്ങളുടേതായ വ്യക്തി മുദ്ര പതിപ്പിച്ച മലയാളികളെ ആദരിക്കുന്നതിനായി ഏര്‍പ്പെടുത്തിയിരിക്കുന്നതാണ് ഫോമാ അവാര്‍ഡുകള്. ഫോമാ അവാര്‍ഡ് കമ്മറ്റി അംഗങ്ങളായ ജോണ് ടൈറ്റസ്, ദിലീപ് വെര്‍ഗീസ്, തോമസ് കര്‍ത്തനാല് എന്നിവര് ചേര്‍ന്നാണ് അവാര്‍ഡ് പ്രഖ്യാപിച്ചത്.\nതൃശിവപേരുരിലെ മാളയില് നിന്നും അമേരിക്കന് ഐക്യനാടുകളിലേക്ക് കുടിയേറിയ സിജോ വടക്കന് 2006 ല് ആണ് ട്രിനിറ്റി ടെക്‌സാസ് റിയാലിറ്റി ഓസ്റ്റിനില് ആരംഭിക്കുന്നത്. റിയല് എസ്‌റ്റേറ്റ് രംഗത്തെ സ്വീകാര്യതയും , വിജയവും സിജോ വടക്കനെ ബിസിനസ്സില് വൈവിധ്യവല്കരണത്തിന്‍റെ പാതയിലേക്ക് നയിച്ചു . റിയല് എസ്‌റ്റേറ്റ്, ഡെവലപ്‌മെന്റ്, കണ്‍സ്ട്രക്ഷന്, മാനേജ്‌മെന്റ്, ട്രേഡിംഗ് & ട്രാവല് തുടങ്ങിയ വിവിധ മേഖലകളില് സാന്നിധ്യമായി “ട്രിനിറ്റി ഗ്രൂപ്പ് ” എന്ന പ്രസ്ഥാനത്തിന് രൂപം നല്‍കി. വളര്‍ന്നു പന്തലിച്ച ട്രിനിറ്റി ഗ്രൂപ്പിന്റെ വിറ്റുവരവ് 2017 ല് 230 ദശലക്ഷം ഡോളറായിരുന്നു. കഴിഞ്ഞ വര്‍ഷം ട്രിനിറ്റി ഗ്രൂപ്പ് ഫ്‌ളേഴ്‌സ് ടി.വി യുഎസ്എയില് പങ്കാളികളായി ദൃശ്യമാധ്യമരംഗത്തേക്കും കടന്നെത്തി . അമേരിക്കന് മലയാളി ചരിത്രത്തില് പുതിയൊരദ്ധ്യായം കുറിച്ച് രണ്ടു വര്‍ഷം മുന്‍പ് ആരംഭിച്ച “നാഫ ഫിലിം അവാര്‍ഡ് ” (നോര്‍ത്ത് അമേരിക്കന് ഫിലിം ) സംഘടിപ്പിക്കുന്ന നാഫ ടീം സി.ഇ.ഓ കൂടിയാണ് സിജോ വടക്കന്.\nഅമേരിക്കയില് ശങ്കര ഐ ഫൗണ്ടേഷന്, ഹിന്ദു ചാരിറ്റീസ് ഓഫ് അമേരിക്ക തുടങ്ങിയ സംഘടനകളുമായി ചേര്‍ന്നാണ് ട്രിനിറ്റി ഫൌണ്ടേഷന് പ്രവര്‍ത്തിക്കുന്നത്. ലിറ്റിയാണ് ഭാര്യ. അലന്, ആന് എന്നിവരാണ് മക്കള്.\nഫോമാ അന്താരാഷ്ട്ര ഫാമിലി കണ്‍വന്‍ഷനെ സംബന്ധിച്ചുള്ള കൂടുതല് വിവരങ്ങള്‍ക്ക്: ബെന്നി വാച്ചാച്ചിറ 847 322 1973, ജിബി തോമസ് 914 573 1616 , ജോസി കുരിശിങ്കല് 773 478 4357, ലാലി കളപ്പുരയ്ക്കല് 516 232 4819, വിനോദ് കൊണ്ടൂര് 313 208 4952, ജോമോന് കുളപ്പുരയ്ക്കല് 863 709 4434, സണ്ണി വള്ളിക്കളം 847 722 7598.


പ്രായോഗിക തത്വചിന്ത – സമയത്തിന്റെ മന:ശ്ശാസ്ത്രം : ബിനോയ് എം. ജെ.\n22 July, 2021, 5:18 am by News Desk\nനമ്മുടെ ജീവിതം സംഭവിക്കുന്നത് നിത്യതയിൽ ആണ്. പക്ഷേ നമുക്ക് അത് അങ്ങനെ അനുഭവപ്പെടുന്നില്ല. നാം സദാ സമയത്തിൽ ജീവിക്കുന്നു. എവിടെ നിന്നാണ് ഈ സമയം വരുന്നത്? ആൽബർട്ട് ഐൻസ്റ്റീൻ ഇപ്രകാരം പറയുന്നു.” നിങ്ങൾ ഒരു സുന്ദരിയോട് സംസാരിച്ചു കൊണ്ടിരിക്കുകയാണ് എങ്കിൽ മണിക്കൂറുകൾ നിങ്ങൾക്ക് നിമിഷങ്ങൾ പോലെ അനുഭവപ്പെടും. എന്നാൽ നിങ്ങൾ ഒരു തീക്കട്ടയുടെ പുറത്ത് ഇരിക്കുകയാണെങ്കിൽ നിമിഷങ്ങൾ നിങ്ങൾക്ക് മണിക്കൂറുകൾ പോലെ അനുഭവപ്പെടും.” വേദനയിൽ നിന്നുമാണ് സമയം അനുഭവപ്പെടുന്നത് എന്ന് ഇതിൽ നിന്നും മനസ്സിലാക്കാം.\nമരണമാകുന്നു അടിസ്ഥാനപരമായ വേദന . മരണം മുന്നിൽ ഉള്ളപ്പോൾ സമയം അനുഭവപ്പെടുന്നു. നാം ദിവസങ്ങളും മാസങ്ങളും വർഷങ്ങളും എണ്ണുകയാണ്. മരണത്തിലേക്ക് ഇനി എത്ര സമയം കൂടി ബാക്കി? മരണം ആകുന്ന പ്രശ്നം പരിഹരിക്കപ്പെടാതെയും വിചിന്തനം ചെയ്യപ്പെടാതെയും മനസ്സിന്റെ ഏതോ കോണിൽ അടിച്ചമർത്തപ്പെട്ടു കിടക്കുന്നു. അതിനുവേണ്ടി തന്നെ മാനസിക ഊർജ്ജത്തിന്റെ (libido) നല്ലൊരുഭാഗവും ചെലവിടുന്നു . നാമതിനെ ഭാവിയിലേക്ക് തള്ളിവിടാൻ ശ്രമിക്കുന്നു. നാം അതിനെ മറക്കുകയും നിഷേധിക്കുകയും ചെയ്യുന്നു. എന്നാലും അത് ഉണ്ടെന്ന് നമുക്കറിയാം. അതുകൊണ്ടുതന്നെ നമ്മുടെ മനസ്സ് സദാ ഭാവിയിൽ പരതി കൊണ്ടിരിക്കുന്നു. മനസ്സിനെ വർത്തമാനത്തിലേക്ക് കൊണ്ടുവരുവാൻ എത്രമാത്രം ശ്രമിച്ചാലും മനസ്സ് വർത്തമാനത്തിലേക്ക് വരുന്നില്ല. എന്താണ് ഇതിന്റെ മന:ശ്ശാസ്ത്രം?\nനമ്മുടെ ഏറ്റവും പ്രധാനപ്പെട്ട പ്രശ്നം- മരണം -ഭാവിയിൽ ആണ് കിടക്കുന്നത് എന്നതുതന്നെ! ആ പ്രശ്നത്തെ ഭാവിയിലെങ്കിലും പരിഹരിക്കുവാൻ ശ്രമിച്ചാൽ അതിൻറെ തീവ്രത കുറയുന്നതായി കാണുവാൻ കഴിയും. എങ്ങനെയാണ് ഈ പ്രശ്നത്തെ പരിഹരിക്കുക? മരണം നിഷേധാത്മകമായ ഒരു പ്രതിഭാസം ആണെങ്കിൽ അതിന് ഭാവാത്മകമായ മറ്റൊരു വശം കൂടി ഉണ്ട്. അത് പുനർജ്ജന്മം ആകുന്നു. മരണവും പുനർജ്ജന്മവും ഒരേ നാണയത്തിന്റ രണ്ട് വശങ്ങൾ പോലെയാണ് .ജനിക്കുന്നവന് മരണം നിശ്ചയം! മരിക്കുന്നവന് ജനനം നിശ്ചയം! ആയതിനാൽ മരണത്തിന്റെ മേൽ വിജയം വരിക്കണം എന്നുള്ളവർ പുനർജ്ജന്മത്തെ മനസ്സിൽ സദാ ധ്യാനിച്ച് കൊള്ളുക. മരണത്തെക്കുറിച്ച് മാത്രം ചിന്തിക്കുന്നത് ക്ലേശകരമാണ്. അത് നിഷേധാത്മകമാണ്! എന്നാൽ പുനർജ്ജന്മം ആകട്ടെ അത്യന്തം ഭാവാത്മകം ആകുന്നു. അതിന്റെ മുന്നിൽ മരണം അസാധുവാണ്. പുനർജ്ജന്മത്തെ കുറിച്ച് ആവോളം ധ്യാനിക്കുന്നവന്റെ മരണം സ്വയം തിരോഭവിക്കുന്നതായി കാണാം.\nപുതിയ ഒരു ജന്മം; പുതിയ മാതാപിതാക്കൾ ;പുതിയ സഹോദരങ്ങൾ; പുതിയ ബന്ധുമിത്രാദികൾ; പുതിയ വീട്; പുതിയ വിദ്യാലയവും പുതിയഅയൽവക്കവും; പുതിയ ശൈശവവും പുതിയ കൗമാരവും ;പുതിയ ശരീരവും പുതിയ വ്യക്തിത്വവും; പുതിയ പ്രവർത്തന മണ്ഡലങ്ങൾ .എല്ലാം പുതുമയുള്ളവ. ഇത് മനോഹരമായി തോന്നുന്നില്ലേ ? ഭാസുരമായ ഈ പുതിയ ജീവിതത്തിനുവേണ്ടി പഴയതിനെ തിരസ്കരിക്കുവാൻ നമുക്ക് മടി തോന്നുകയില്ല. അപ്പോൾ നമ്മുടെ ജീവിതം നിത്യതയിലേക്ക് നീളുന്നു. ജന്മങ്ങൾ ഒന്നിന് പിറകെ ഒന്നായി സംഭവിച്ചു കൊള്ളട്ടെ. പക്ഷേ നമുക്ക് മരണഭയമില്ല. ഇവിടെ സകല വേദനകളും സമയവും തിരോഭവിക്കുന്നു. പിന്നീട് നിങ്ങൾക്ക് ഭാവിയിൽ പരതേണ്ട ആവശ്യം വരില്ല. നിങ്ങൾ വർത്തമാനത്തിൽ ആവും ജീവിക്കുക. അപ്പോൾ നിങ്ങൾക്ക് നിർവ്വാണം അനുഭവപ്പെടും.


Devaswom Minister Kadakampally Surendran slams Union Minister V Muraleedharan on Temple Opening | ''യഥാര്‍ത്ഥ നിരീശ്വരവാദികളാണ് ബിജെപിക്കാര്, ആരാധനാലയങ്ങള് തുറന്നത് തെറ്റാണങ്കില് അത് ചെയ്തത് മോദിയും അമിത്ഷായും' - Malayalam Oneindia\nതിരുവനന്തപുരം: ക്ഷേത്രങ്ങളടക്കമുള്ള ആരാധനാലയങ്ങള് തുറക്കാനുള്ള സംസ്ഥാന സര്‍ക്കാരിന്റെ തിരുമാനം വലിയ രാഷ്ട്രീയ ചര്‍ച്ചകള്‍ക്കാണ് വഴിവച്ചിരിക്കുന്നത്. ഐഎംഎ എതിര്‍ത്തിട്ടും ഭക്തര്‍ക്ക് വേണ്ടി ക്ഷേത്രങ്ങള് തുറക്കാന് സര്‍ക്കാര് പിടിവാശി കാണിക്കുന്നെന്നും ഇതില് ദുരൂഹത ഉണ്ടെന്നുമാണ് ബിജെപി ആരോപിക്കുന്നത്. ദേവസ്വം ബോര്‍ഡിന് കീഴിലുള്ള ക്ഷേത്രങ്ങള് ധൃതിപിടിച്ച് തുറക്കുന്നത് സര്‍ക്കാറിന്റെ സാമ്പത്തിക പ്രതിസന്ധി മറികടക്കാനാണെന്ന് ഹിന്ദു ഐക്യവേദിയും കുറ്റപ്പെടുത്തുന്നു.\nവിഷയത്തില് പ്രതികരിച്ച് കേന്ദ്രമന്ത്രി വി മുരളീധരനും രംഗത്തെത്തിയിരുന്നു. ക്ഷേത്രങ്ങള് തുറക്കാനുള്ള സര്‍ക്കാര് തീരുമാനം ദുരുദ്ദേശപരമാണെന്നാണ് വി മുരളീധരന് കുറ്റപ്പെടുത്തുന്നത്. ആരു പറഞ്ഞിട്ടാണ് ദേവസ്വം ബോര്‍ഡിനുകീഴിലുളള ഹിന്ദു ക്ഷേത്രങ്ങള് തുറക്കാന് താങ്കളുടെ സര്‍ക്കാര് തീരുമാനിച്ചത്? ഇക്കാര്യം വിശ്വാസികള് ആവശ്യപ്പെട്ടിരുന്നോ? ഏതെങ്കിലും ക്ഷേത്രഭരണസമിതികള് ആവശ്യപ്പെട്ടോ എന്നും മുരളീധരന് ചോദിച്ചിരുന്നു. എന്നാല് ഇപ്പോഴിതാ വി മുരളീധരന്മറുപടിയുമായി രംഗത്തെത്തിയിരിക്കുകയാണ് ദേവസ്വം മന്ത്രി കടകംപള്ളി സുരേന്ദ്രന്.\nകേന്ദ്രമന്ത്രി വി മുരളീധരനോട് സഹതാപം മാത്രമാണുള്ളതെന്ന് കടകംപള്ളി സുരേന്ദ്രന് പറഞ്ഞു. സംസ്ഥാനത്തെ ആരാധനാലയങ്ങള് തുറക്കാന് തീരുമാനിച്ചത് പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള കേന്ദ്രസര്‍ക്കാരാണ്. കേന്ദ്രത്തിന്റെ തീരുമാനം നടപ്പിലാക്കിയത് മതനേതാക്കളുമായി നടത്തിയ ചര്‍ച്ചയ്ക്ക് ശേഷമാണ്. കേരളത്തിന്‍മേല് കുതിയ കയറുംമുമ്പ് കാര്യങ്ങള് മനസിലാക്കണമെന്നും കടകംപള്ളി സുരേന്ദ്രന് പറഞ്ഞു. തിരുവനന്തപുരത്ത് മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nകേരള സര്‍ക്കാര് ചാടിപ്പിടിച്ചല്ല കേന്ദ്രസര്‍ക്കാര് തീരുമാനം നടപ്പിലാക്കിയത്. മത മേലധ്യക്ഷന്മാരും ഹിന്ദു സംഘടകളും സംസ്ഥാനത്തെ വിവിധ ദേവസ്വം ബോര്‍ഡുകളുടെ ഭാരവാഹികളും മറ്റുമായി കൂടിയാലോചിച്ചതിന് ശേഷമാണ്. എസ്എന്‍ഡിപി യോഗം ജനറല് സെക്രട്ടറി സുകുമാരന് നായര്, എന്‍എസ്എസ് ജനറല് സെക്രട്ടറി സുകുമാരന് നായര് എന്നിവരെയും ചര്‍ച്ചയ്ക്ക് ക്ഷണിച്ചിരുന്നു. സര്‍ക്കാര് തീരുമാനം അംഗീകരിക്കുകയാണെന്നാണ് വെള്ളാപ്പള്ളി നടേശന് അറിയിച്ചത്.\nകേന്ദ്രം പറഞ്ഞതിനേക്കാള് സുരക്ഷ മാനദണ്ഡങ്ങള് നടപ്പാക്കിയാണ് ആരാധനാലയങ്ങള് തുറന്നത്. എല്ലാവരുമായി നടത്തിയ ചര്‍ച്ചയില് ആരാധനാലയങ്ങള് തുറക്കുന്നുണ്ടെങ്കില് എന്തൊക്കെ മുന്നൊരുക്കങ്ങള് സ്വീകരിക്കണമെന്ന് വ്യക്തമായി ചര്‍ച്ച ചെയ്തു. ഈ സമയത്ത് തുറക്കുന്നില്ല എന്ന് പറഞ്ഞവരുടെ നിലപാട് സ്വാഗതം ചെയ്യുന്നുവെന്നും കടകംപള്ളി വ്യക്തമാക്കി. മേയ് 30നാണ് ആരാധനാലയങ്ങള് തുറക്കാന് കേന്ദ്രസര്‍ക്കാര് തീരുമാനിച്ചത്. ജൂണ് നാലിന് തുറന്നാല് പാലിക്കേണ്ട കാര്യങ്ങളെ കുറിച്ച് വിജ്ഞാപനം ുറത്തിറക്കി. ഇതിന്റെയൊക്കെ പശ്ചാത്തലത്തിലാണ് അരാധനാലയങ്ങള് തുറക്കാന് തീരുമാനിച്ചത്.\nഈ പറഞ്ഞ കാര്യങ്ങളൊന്നും മനസിലാക്കാന് കേന്ദ്രമന്ത്രി മുരളീധരന് മനസിലാക്കാന് സാധിച്ചില്ലെങ്കില് കഷ്ടമെന്ന് മാത്രമേ അദ്ദേഹത്തിന്റെ അവസ്ഥയെ കുറിച്ച് പറയാനാകൂ. കേന്ദ്രമന്ത്രിസഭാ യോഗത്തിലെ ചര്‍ച്ചകള്‍ക്കൊന്നും സഹമന്ത്രിക്ക് പങ്കെടുക്കാന് സാധിക്കില്ലായിരിക്കും. എന്നാല് അതില് പങ്കെടുത്തവരോട് എന്താണ് ചര്‍ച്ച ചെയ്തതെന്ന് കാര്യം മനസിലാക്കാനുള്ള ശ്രമം അദ്ദേഹം നടത്തേണ്ടെ. കേന്ദ്രം പുറപ്പെടുവിക്കുന്ന ഉത്തരവെങ്കിലും വായിച്ചു മനസിലാക്കാന് ശ്രമിക്കേണ്ടയെന്നും കടകംപള്ളി ചോദിച്ചു.\nസംസ്ഥാനത്തെ ആരാധനാലയങ്ങള് തുറന്നത് തെറ്റാണെങ്കില് അത് ചെയ്തത് പ്രധാനമന്ത്രി നരേന്ദ്ര മോദിയും ആഭ്യന്തരമന്ത്രി അമിത് ഷായുമാണ്. വിശ്വാസികളെ തെറ്റിദ്ധരിപ്പിക്കുകയാണ് അവരുടെ ലക്ഷ്യം. ക്ഷേത്രങ്ങളോട് ഒരു താല്‍പര്യവുമില്ലാത്ത നിരീശ്വരവാദികളാണ് ബിജെപിക്കാര്. മറ്റൊരു സുവര്‍ണാവസരമായിരുന്നു അവരുടെ ലക്ഷ്യം, മന്ത്രി മുരളീധരന് ചെയ്യുന്നത് ഗുരുതരമായ കൃത്യവിലോപമാണെന്നും കടകംപള്ളി കൂട്ടിച്ചേര്‍ത്തു.\nഅതേസമയം, കേരളത്തിലെ വിശ്വാസികളായ ഹിന്ദു സമൂഹത്തെ മനപൂര്‍വം വ്രണപ്പെടുത്താനുളള നീക്കമാണ് സംസ്ഥാന സര്‍ക്കാരിന്റേതെന്നാണ് മുരളീധരന് ആരോപിക്കുന്നത്. നിലവിലെ സാഹചര്യം മനസിലാക്കി ക്ഷേത്രങ്ങള് തുറക്കേണ്ടന്ന് ദേവസ്വം ബോര്‍ഡിന്റെ പരിധിയില് വരാത്ത നൂറുകണക്കിന് ക്ഷേത്ര കമ്മിറ്റികള് തീരുമാനിച്ചു കഴിഞ്ഞു. എന്നിട്ടും താങ്കള് മുന്നോട്ടുപോകുന്നത് വിശ്വാസികളെ ലക്ഷ്യം വെച്ചല്ല, ഇവിടെവീഴുന്ന കാണിക്കയില് കണ്ണുടക്കിയാണെന്ന് കേരളത്തിലെ ഹിന്ദു സമൂഹം തിരിച്ചറിയുന്നുണ്ട്. അതുകൊണ്ടൊന്നേ പറയാനുള്ളൂ...ദേവസ്വം ബോര്‍ഡിനു കീഴിലുളള ക്ഷേത്രങ്ങള് തുറക്കാനുളള തീരുമാനം കേരളത്തിലെ ഇടതുസര്‍ക്കാര് ഉടന് പിന്‍വലിക്കണമെന്നും മുരളീധരന് ആവശ്യപ്പെട്ടിരുന്നു.\nkerala temple covid19 v muraleedharan kadakampally surendran devaswam board കൊറോണവൈറസ് വി മുരളീധരന് കടകംപള്ളി സുരേന്ദ്രന്\nDevaswom Minister Kadakampally Surendran slams Union Minister V Muraleedharan on Temple Opening


അവസാന നിമിഷം ട്വിസ്റ്റ്; ബംഗ്ലാദേശിനെതിരെ ഇന്ത്യക്ക് ഒരു റണ്‍സിന്റെ വിജയം\n23 March 2016 11:02 PM GMT\nശ്വാസം നിലച്ച നിമിഷങ്ങള്. ബംഗ്ലാ കടുവകള് പകരം വീട്ടിയെന്ന് ഉറപ്പിച്ചു ഏവരും. തോറ്റാല് കിരീടസ്വപ്‌നം അവിടെ തീരും. സ്വന്തം നാട്ടില് നടക്കുന്ന ലോകപ്പില് സെമി കാണാതെ പുറത്തായെന്ന നാണക്കേട് ബാക്കി. പക്ഷേ വിജയത്തിലേക്ക് ഒരു റണ്‍സ് മാത്രം ബാക്കിനില്‍ക്കേ കടുവകളെ വീഴ്ത്തി ടീം ഇന്ത്യ എല്ലാ ഭയങ്ങളും ഇല്ലാതാക്കി. ട്വന്റി-20 ടൂര്‍ണമെന്റിലെ ഏറ്റവും ആവശകരമായ മത്സരത്തിനാണ് ബംഗളൂരു ചിന്നസ്വാമി സ്റ്റേഡിയം ഇന്നു സാക്ഷ്യം വഹിച്ചത്. സ്‌കോര് ഇന്ത്യ 20 ഓവറില്7വിക്കറ്റിന് 146, ബംഗ്ലാദേശ് 20 ഓവറില്9വിക്കറ്റിന് 145.\nഅവസാന ഓവറിലേക്ക് എത്തുമ്പോള് ഏകദേശം ബംഗ്ലാദേശ് ജയിച്ചിരിക്കുകയായിരുന്നു. ഹര്‍ദിക് പാണ്ഡ്യ എറിഞ്ഞ അവസാന ഓവറിലെ രണ്ടാം പന്ത് ബൗണ്ടറിയിലേക്ക പായുമ്പോള് മുഷ്ഫിക്കര് റഹീം മുഷ്ടി ചുരുട്ടി വിജയാഘോഷം നടത്തുകയും ചെയ്തു. ശേഷിച്ച നാലു പന്തില് നിന്നു രണ്ടു റണ്‍സ് മാത്രം മാതിയായിരുന്നു ബംഗ്ലാദേശിന്. പക്ഷേ മൂന്നാം പന്തില് റഹീമിനെ പാണ്ഡ്യ ധവാന്റെ കൈകളില് എത്തിച്ചു. ഇനി മൂന്നു പന്തില് രണ്ടു റണ്‍സ്. മുഹമദുള്ള ബാറ്റ് ചെയ്യുന്നു. വീണ്ടും ഹര്‍ദിക് മാജിക്. ലോ ഫുള്‍ടോസ് എറിഞ്ഞു മുഹമുദ്ദള്ളയെ ജഡേജയുടെ കൈകളിലെത്തിച്ചു. അവസാന പന്ത് ജയത്തിലേക്ക് ബംഗ്ലാദേശിന് വേണ്ടത് അപ്പോഴും രണ്ടു റണ്‍സ്. ഷുവഗാത ഹോമിന്റെ ബാറ്റിനെ കടന്നു പോയി ഹര്‍ദികിന്റെ പന്ത്. പക്ഷേ റണ്‍സിനുവേണ്ടി ബംഗ്ലാ ബാറ്റ്‌സ്മാന്‍മാര് ഓടി. പക്ഷേ എതിര്‍ദിശയില് നിന്നും മുസ്തഫിസുര് റഹ്മാന് ഓടിയെത്തുന്നതിനു മുന്നേ ഇന്ത്യയുടെ വിജയയുമായി ധോണി ക്രിസിലേക്ക് ഓടിയെത്തി സ്റ്റമ്പ് തട്ടി മറിച്ചു കഴിഞ്ഞിരുന്നു. തോറ്റെന്നു കരുതിയിടത്ത് ഒരത്ഭുത വിജയം.\nമികച്ച റണ്‍റേറ്റിന്റെ അടിസ്ഥാനത്തില് ഇന്നത്തെ മത്സരം ജയിക്കണമെന്നുമിരിക്കെ തപ്പിടയുന്ന കളിയുമായാണ് ബംഗ്ലാദേശിനെ ഇന്ത്യ നേരിട്ടത്. ടോസ് നേടിയ ബംഗ്ലാദേശ് ഇന്ത്യയെ ബാറ്റിംഗിന് അയക്കുകയായിരുന്നു. കരുതലോടെയാണ് ഇന്ത്യന് ഓപ്പണര്‍മാര് തുടങ്ങിയതെങ്കിലും സ്‌കോര് 45 ല് എത്തിയപ്പോള് 18 റണ്‍സ് എടുത്ത രോഹിത് പുറത്തായി. തൊട്ടുപിന്നാലെ മൂന്നു റണ്‍സ് കൂടി കൂട്ടിച്ചേര്‍ത്ത് ധവാനും മടങ്ങി. ആദ്യമായാണ് ധവാന് ഈ ടൂര്‍ണമെന്റില് ഇരട്ടയക്കം കടന്നത്. 22 പന്തില് രണ്ടുഫോറും ഒരു സിക്‌സുമടക്കം 23 റണ്‍സ് ധവാന് എടുത്തു. തുടര്‍ന്ന് ക്രീസിലെത്തിയ റെയ്‌ന പതിയെ തന്റെ ബാറ്റിംഗ് താളം കണ്ടെത്തിയപ്പോള് കളി ഇന്ത്യയുടെ കൈകളിലേക്ക് തിരിച്ചുവരുമെന്നു തോന്നിച്ചു. കോഹ്ലി-റെയ്‌ന സഖ്യം അതുപോലെയാണ് മുന്നേറിയത്. പക്ഷെ സ്‌കോര് 95 ല് എത്തിയപ്പോള് കോഹ്ലി പുറത്തായി. 24 റണ്‍സ് എടുത്ത കോഹ്ലി ബൗള്‍ഡായി. പിന്നാലെ എത്തിയ ഹര്‍ദിക് പാണ്ഡ്യ വമ്പന് ഷോട്ടുകളൊക്കെ പായിച്ചെങ്കിലും 15 റണ്‍സെടുത്തു പുറത്തായി. കൃത്യതയോടെ പന്തെറിഞ്ഞ ബംഗ്ലാദേശ് ബൗളര്‍മാര്‍ക്ക് മുന്നില് പേരുകേട്ട ഇന്ത്യന് ബാറ്റ്‌സ്മാര് റണ്‍സ് എടുക്കാന് പാടുപെടുന്നതാണ് ചിന്നസ്വാമി സ്റ്റേഡിയത്തില് കണ്ടത്. അവസാന ഓവറുകളില് വമ്പന് അടികള് കൊണ്ട് സ്‌കോര് ഉയര്‍ത്തുമെന്ന് കരുതി ധോണിയെപ്പോലും മെരുക്കിയിട്ടു ബംഗ്ലാ ബൗളര്‍മാര്. 30 റണ്‍സ് എടുത്ത റെയ്‌നയാണ് ഇന്ത്യന് നിരയിലെ ടോപ്‌സ്‌കോറര്. 13 റണ്‍സ് എടുത്ത് ധോണി പുറത്താകാതെ നിന്നു.\nശരാശരിയിലും മികച്ച നിലവാരം പുലര്‍ത്തി വന്ന ഇന്ത്യന് ബൗളര്‍മാരുള്ളതുകൊണ്ട് 147 എന്ന വിജയലക്ഷ്യത്തില് നിന്നു ബംഗ്ലാദേശിനെ തടയാമെന്നാണ് ധോണി കണക്കു കൂട്ടിയതെങ്കിലും ബംഗ്ലാദേശ് മനോഹരമായി ബാറ്റുവീശി. ഓപ്പണര് മുഹമ്മദ് മിത്തുനെ അശ്വിന് പെട്ടെന്നു പുറത്താക്കിയെങ്കിലും തമിം ഇക്ബാല് മികച്ച കളിയോടെ ഇന്ത്യന് മോഹങ്ങള്‍ക്ക് തിരിച്ചടി കൊടുത്തു. കൂട്ടിനെത്തിയ സബീര് റഹ്മാന് നല്ല പിന്തുണ കൊടുത്തതോടെ ബംഗ്ലാ സ്‌കോര് മുന്നേറി. സ്‌കോര് 55 ല് എത്തിയപ്പോള് തമിം പുറത്തായെങ്കിലും റഹ്മാന് കൂട്ടെത്തിയ ഷക്കിബ് അല് ഹസന് സ്‌കോറിംഗ് വേഗം കുറയ്ക്കാന് തയ്യാറായില്ല. ഇതിനു സഹായകരമായിരുന്നു ഫീല്‍ഡിംഗിലെ ഇന്ത്യന് പ്രകടനവും. രണ്ടു ക്യാച്ചുകളാണ് ഇന്ത്യന് കളിക്കാര് വിട്ടത്. മൂന്നു വിക്കറ്റുകള് അടുപ്പിച്ച് വീഴ്ത്തി കളിയിലേക്ക് തിരിച്ചുവരാന് ഇന്ത്യ ശ്രമിച്ചെങ്കിലും തോല്‍ക്കാന് ഭാവമില്ലാതെയായിരുന്നു ബംഗ്ലാദേശ് കളിച്ചതോടെ വലിയൊരു അത്യാഹിതത്തിനു സാക്ഷിയാകാന് ഇന്ത്യന് ആരാധകര് തയ്യാറെടുത്തിരുന്നു. അവിടെ നിന്നാണ് അത്ഭുതങ്ങള് പിറന്നതും ഇന്ത്യ വിജയം കണ്ടെതും.


ഇത് നിങ്ങളുടെ ആ ‘തക്കുടുമുണ്ടി’തന്നെ; തുലാഭാര നേർച്ച പ്രചോദനമാക്കി 18 കിലോ കുറച്ച് സജീഷ്മ | Weight loss\nരേഖ അഭിലാഷ് January 27, 2021 11:42 AM IST\n85–ൽ നിന്ന് 18 കിലോ കുറച്ച് 67–ൽ എത്തി\nഗുണ്ടുമണി, തക്കുടുമുണ്ടി, തടിച്ചിപ്പാറു തുടങ്ങിയ വിളികൾ അറിവുവച്ച പ്രായം മുതൽ സജീഷ്മ കേൾക്കുന്നുണ്ട്. അന്നൊന്നും 'ലേശം ഉളുപ്പ്' വിളിക്കുന്നവർക്കുമുണ്ടായില്ല, കേൾക്കുന്ന സജിഷ്മയ്ക്കും ഉണ്ടായില്ല. വീട്ടിലുള്ള ആഹാരം മുഴുവൻ ഇവളാണോ കഴിക്കുന്നതെന്ന ക്രെഡിറ്റും കിട്ടാറുണ്ടായിരുന്നു. അപ്പോഴും കുലുങ്ങാത്ത സജീഷ്മയുടെ ചിന്തകളെ മാറ്റിമറിച്ചത് ഗുരുവായൂർ അമ്പല ദർശനം ആയിരുന്നെന്നു പറയാം. എന്തുതന്നെയായാലും ഇനി വണ്ണം കുറച്ചിട്ടുതന്നെ കാര്യമെന്ന ദൃഢനിശ്ചയത്തോടെയാണ് സജീഷ്മ ഗുരുവായൂർ നിന്നു തിരിച്ചെത്തിയത്. അതാകട്ടെ ഫലം കാണുകയും ചെയ്തു. വണ്ണം കുറച്ച് ആരോഗ്യമുള്ള ശരീരം വീണ്ടെടുത്തതിനു പിന്നിലെ കഥ സജീഷ്മ മനോരമ ഓൺലൈനോടു പങ്കുവയ്ക്കുന്നു.\nഅറിയാത്ത പ്രായം മുതലേ ബോഡിഷെയ്മിങ്\nഞാൻ എന്നെ കാണാൻ തുടങ്ങിയ കാലംതൊട്ടേ തടി എന്റെ കൂടെ ഉണ്ടായിരുന്നെന്നു പറയാം. ഗുണ്ടുമണി, തക്കുടുമുണ്ടി, തടിച്ചിപ്പാറു എന്ന ബന്ധുക്കളുടെയും അയൽക്കാരുടെയുമൊക്കെ വിളികൾ എനിക്കു സ്വന്തമായിരുന്നു. അന്നൊന്നും ഇതൊക്കെ ബോഡിഷെയ്മിങ് ആണെന്നൊന്നും അറിയില്ലല്ലോ. സ്നേഹം കൊണ്ട് അവർ ലാളിച്ചു വിളിക്കുന്നതാണെന്നായിരുന്നു എന്റെ ധാരണ. സ്കൂളിലും കോളജിലുമൊക്കെ കൂട്ടുകാർക്ക് ഞാൻ 'തടിച്ചി' ആയിരുന്നു. അനിയനും അനിയത്തിക്കും നല്ല ആരോഗ്യം ഉണ്ടെങ്കിലും മെലിഞ്ഞ ശരീരപ്രകൃതമായിരുന്നു. ഞാൻ അവർക്കിടയിലും ഒരു 'തക്കുടുമുണ്ടി' ആയി. ബന്ധുക്കളൊക്കെ ചോദിക്കും നീ മാത്രം എന്താ വണ്ണം വച്ചിരിക്കുന്നെ അവരുടെ ആഹാരം കൂടി നീയാണോ കഴിക്കുന്നത് എന്നൊക്കെ. എന്നെ പറയിപ്പിക്കാൻ വേണ്ടി ഉണ്ടായതാണ് അവരെന്നു പറഞ്ഞാൽ മതീല്ലോ. അത്യാവശ്യം നല്ല തൊലിക്കട്ടി ഉള്ളതു കൊണ്ട് ഇതൊന്നും അന്ന് മൈൻഡ് ചെയ്തിട്ടേ ഇല്ല.\nആദ്യ പ്രയത്നം കല്യാണത്തിന്\nകല്യാണമൊക്കെ ആയപ്പോൾ കുറച്ച് വണ്ണം കുറയ്ക്കാമെന്നു വിചാരിച്ചു. ഒന്നുമില്ലേലും അന്നത്തെ ദിവസം ശ്രദ്ധാകേന്ദ്രം നമ്മളായിരിക്കുമല്ലോ, സാരിയൊക്കെ ഉടുത്ത് ഒരുങ്ങി നിൽക്കാനുള്ളതല്ലേ. ആഗ്രഹിച്ചെങ്കിലും വണ്ണം കുറയ്ക്കാനായി ഒന്നും ചെയ്തില്ല. പക്ഷേ ടെൻഷൻ കാരണം കല്യാണം ആയപ്പോഴേക്കും 69 കിലോയിലെത്തിയായിരുന്നു.\nഒരിക്കൽ ലുലുമാളിൽ വച്ച് ഭർത്താവിനൊപ്പം ഒരു ഫോട്ടോ എടുത്തു കഴിഞ്ഞപ്പോഴാണ് വീണ്ടും വണ്ണം കുറയ്ക്കണമെന്ന ചിന്ത മനസ്സിലെത്തിയത്. കാരണം ആ ഫോട്ടോയിൽ ഞാൻ ഗുണ്ടുമണിയും ഭർത്താവ് ആകെ ക്ഷീണിച്ചും. നമ്മുടെ പ്രായത്തിൽ നല്ല സ്ട്രക്ചർ ഒക്കെയുള്ള ആളുകളെ കാണുമ്പോൾ സ്വാഭാവികമായി ചിന്തിച്ചു തുടങ്ങി ഞാൻ എന്ത് ബോറാണ് എന്നൊക്കെ.\nപരീക്ഷണ നിരീക്ഷണങ്ങളുടെ കാലഘട്ടം\nവെയ്റ്റ് കുറയ്ക്കണമെന്ന ചിന്ത വരുമ്പോൾ എല്ലാവരും ചെയ്യുന്നതുപോലെതന്നെ ഞാനും പിന്നെ സെർച്ചിങ് തുടങ്ങി. ഇതനുസരിച്ച പല ഡയറ്റുകളും മാറിമാറി പരീക്ഷിച്ചു. ഒന്നിലും വേണ്ടത്ര ഫലം കിട്ടിയില്ല. ചെയ്യുന്ന സമയത്ത് റിസൽട്ട് ഉണ്ടാകുമെങ്കിലും അതിൽ നിന്നു മാറുമ്പോൾ പണ്ടത്തേത്തിന്റെ പിന്നത്തേത് എന്ന പോലെ വീണ്ടും കൂടും. വെയ്റ്റ് കുറയ്ക്കണം എന്നുണ്ടെങ്കിൽ പോലും ഫാറ്റ് ലോസിനെക്കുറിച്ച് ഐഡിയയേ ഉണ്ടായിരുന്നില്ല. എങ്ങനെയും വെയ്റ്റ് കുറയ്ക്കുക എന്നതു മാത്രമായിരുന്നു ഉദ്ദേശ്യം.\nഎല്ലാം മാറ്റിമറിച്ച ഗുരുവായൂർ ദർശനം\nകല്യാണത്തിന് ശേഷം ഗുരുവായൂർ ക്ഷേത്രത്തിൽ തുലാഭാര നേർച്ചയ്ക്കായി പോയി. അവിടെ രസീത് എഴുതുന്ന ആൾ വെയ്റ്റ് നോക്കിയിട്ട് സജീഷ്‌മ 69 kg അനൂപ് 67 kg എന്ന് എല്ലാവരുടെയും മുന്നിൽ വിളിച്ചു പറഞ്ഞപ്പോൾ എനിക്ക് ശരിക്കുമത് ഒരു ചമ്മലായി, കാരണം ഭർത്താവിനെക്കാൾ ഭാരം എനിക്കാണല്ലോ എന്ന രീതിയിൽ. അവിടെനിന്ന് വെയ്റ്റ് കുറയ്ക്കണം എന്ന അതിയായ ആഗ്രഹത്തോടെയാണ് തിരിച്ച് എറണാകുളത്തെ വീട്ടിലേക്ക് എത്തിയത്.\nപക്ഷേ പ്രെഗ്നന്റ് ആയതിനാൽ ഡയറ്റിങ് ഒന്നും പറ്റിയില്ലെന്നു മാത്രമല്ല ഫുഡ് ഒക്കെ നന്നായി കഴിക്കുകയും ചെയ്തു. പ്രസവശേഷവും ഫുഡ് നന്നായി കഴിച്ചു. ആറുമാസത്തോളം ഓഫിസിൽ ലീവ് ആയിരുന്നു. വീട്ടിൽ തന്നെ റെസ്റ്റും ഫുഡ് കഴിക്കലും ഒക്കെ ആയി കുറയ്ക്കണം എന്ന് കരുതിയ വെയ്റ്റ് 85 kg യിൽ എത്തിക്കാൻ എനിക്ക് പറ്റി. ഡെലിവറിക്ക് ശേഷം ഓഫീസിൽ എത്തിയപ്പോൾ ഗുണ്ട് മണി, ഒരു ആനക്കുട്ടിയെപ്പോലെ ആയി എന്നൊക്കെ പറഞ്ഞു കളിയാക്കൽ തുടങ്ങി. ഓഫീസിലെ സ്റ്റെപ് കയറുമ്പോൾ കിതപ്പ്, ഡ്രെസ്സുകൾ പകമാകാത്ത അവസ്ഥ, ഇഷ്ടപ്പെട്ട ഡ്രസ്സ് ധരിക്കാൻ പറ്റാത്ത അവസ്ഥയൊക്കെ എന്നെ ആകെ വിഷമത്തിലാക്കി.\nഅങ്ങനെ വിട്ടുകൊടുക്കാൻ പറ്റില്ലല്ലോ!\nഗുരുവായൂർ അമ്പലത്തിൽ വച്ച് ആഗ്രഹിച്ചതല്ലേ, അപ്പോൾ പിന്നെ ആ ആഗ്രഹം അങ്ങനെ വിട്ടുകൊടുക്കാൻ പറ്റുമോ? അങ്ങനെയാണ് സമൂഹമാധ്യമംവഴി അറിഞ്ഞ ഒരു ഫാറ്റ്‌ലോസ് ഗ്രൂപ്പിൽ ഞാൻ ജോയിൻ ചെയ്തത്. ഇതുവരെയുള്ള ലോകതോൽവികൾ മനസ്സിൽ ഉള്ളതുകൊണ്ടുതന്നെ ഇങ്ങനെ ഒരു ഉദ്യമത്തിനു പുറപ്പെട്ട കാര്യം ഭർത്താവിനോടോ അമ്മായിഅമ്മയോടെ പറയാനുള്ള ധൈര്യം കിട്ടിയില്ല. കാരണം രണ്ടാളും ഒരേ സ്വരത്തിൽ ചോദിക്കാൻ പോകുന്നത് 'ഇത് എത്ര നാളത്തേക്കാ' എന്നതാകും എന്ന് ഉറപ്പായിരുന്നു. കളിയാക്കൽ പിന്നെ കേൾക്കേണ്ടല്ലോ എന്നു കരുതി അടുത്ത സുഹൃത്തുക്കളോടു പോലും പറഞ്ഞില്ല. എന്റെ സ്വഭാവം ഇവർക്കൊക്കെ അറിയാമല്ലോ.\nഞാൻ വർക്ക്ഔട്ട് ഒക്കെ ചെയ്യുമ്പോൾ അമ്മ ചോദിക്കും ഈ പെങ്കൊച്ചിന് ഇത് എന്ത് പറ്റിയെന്ന്. പിന്നെ കഴിക്കുന്ന ആഹാരം അളന്ന് കാലറിയൊക്കെ കാണക്കാക്കി ചെയ്യുന്നതു കണ്ടപ്പോൾ അവർക്കുതന്നെ അതിശയമായി. പതിയെ റിസൾട്ട് കണ്ടു തുടങ്ങിയപ്പോൾ ഞാൻ അമ്മയോട് പറഞ്ഞു ഇങ്ങനെ ഒരു ഗ്രൂപ്പിൽ ചേർന്നെന്ന്. അതോടെ അമ്മ ഫുൾ സപ്പോർട്ട് ആയി. ഹസ്ബൻഡ് അപ്പോഴും കളിയാക്കുമായിരുന്നു. ഇതെവിടം വരെ പോകുമെന്ന് നോക്കാം എന്നൊക്കെ പറഞ്ഞ്. ഫുഡ് ഉണ്ടാക്കിത്തരുന്നത് അമ്മയാണ്. ആഹാരത്തിന്റെ കാര്യത്തിൽ മുഴുവൻ എന്നെ സഹായിച്ചത് അമ്മായിഅമ്മ ആണ്.\nഗ്രൂപ്പിൽ ആക്ടീവ് ആകുന്നതിനു മുന്നേതന്നെ അവർ നൽകിയ ഡയറ്റ് ആൻഡ് വർക്ഒൗട്ട് പ്ലാൻ പിന്തുടർന്ന് 85–ൽ നിന്ന് ആറു കിലോ കുറച്ച് 79–ൽ എത്തിയിരുന്നു. ഗ്രൂപ്പിൽ ആക്ടീവ് ആയതോടെ ഭാരം കുറഞ്ഞ് 67 കിലോയിലെത്തി.\nഇഷ്ടമുള്ള ആഹാരം കഴിച്ചുള്ള ഡയറ്റിങ്\nഏറ്റവും ആകർഷകമായത് ഡയറ്റ് ആണെന്നു കരുതി ഭക്ഷണം ഒന്നും ഉപേക്ഷിക്കേണ്ടി വന്നില്ല എന്നതാണ്. ആകെ ചെയ്തിരുന്നത് കഴിക്കുന്ന ഭക്ഷണത്തിന്റെ അളവ് നോക്കി,അതിലുള്ള കാലറിയും പ്രോട്ടീനും കാർബോയുമൊക്കെ മനസ്സിലാക്കി, നമുക്കു വേണ്ടത് കൂട്ടിയും വേണ്ടാത്തത് കുറച്ചുമൊക്കെ ചെയ്തൂന്നു മാത്രമാണ്. ഉച്ചഭക്ഷണത്തിന് ചോറിന്റെ അളവ് കുറച്ച് പകരം കറികളുടെ അളവ് കൂട്ടി. എല്ലാം കഴിച്ചു കൊണ്ടുതന്നെ വണ്ണം കുറയ്ക്കാം എന്ന് മനസിലായത് ഈ ഗ്രൂപ്പിൽ ചേർന്നതോടെയാണ്. ഭാരമല്ല, നമ്മുടെ ശരീരത്തിലെ അനാവശ്യ ഫാറ്റാണ് കളയേണ്ടതെന്നും ആരോഗ്യമുള്ള ശരീരം സ്വന്തമാക്കാൻ ചെയ്യേണ്ട കുറേ നല്ല കാര്യങ്ങളുമെല്ലാം പഠിച്ചതോടെ ഞാൻ ആളാകെ മാറിപ്പോയീന്നു പറയാം.\n18 കിലോ കുറച്ച പുതിയ ഞാൻ\nഇഷ്ടമുള്ള പല വസ്ത്രങ്ങളും ഇട്ടാൽ വൃത്തിേകടാകുമോ എന്നു ഭയന്ന് ഒഴിവാക്കുകയാണ് മുൻപു ചെയ്തിരുന്നത്. എറണാകുളത്തുള്ള ഒരു പ്രൈവറ്റ് കമ്പനിയിലാണ് ജോലി ചെയ്യുന്നത്. സ്ഥിരവേഷം ചുരിദാർ ആയിരുന്നു. ഇപ്പോൾ ഫാറ്റ്‌ലോസ് ആയതോടെ എനിക്കു കിട്ടിയത് ഇഷ്ടമുള്ള വേഷം ധരിക്കാനുള്ള ആത്മവിശ്വാസമാണ്.\nഫിസിക്കലി മാറ്റങ്ങൾ കണ്ടുതുടങ്ങിയപ്പോൾ അതുവരെ കളിയാക്കി മാറിനിന്ന ഭർത്താവ് ഫുൾ മോട്ടിവേഷമുമായി രംഗത്തെത്തി. സുഹൃത്തുക്കളൊക്കെ മാറ്റങ്ങൾ പറഞ്ഞു തുടങ്ങിയതോടെ എനിക്ക് വീണ്ടും ആത്മവിശ്വാസമായി. ആങ്ഹാ... ഞാൻ വിചാരിച്ചാലും നടക്കുമെന്ന ഒരു പോസിറ്റീവ് എനർജി കിട്ടിയതോടെ ശരീരത്തിലെ അനാവശ്യ ഫാറ്റ് മുഴുവൻ കളഞ്ഞ് ആരോഗ്യമുള്ള ശരീരം സ്വന്തമാക്കിയതിനൊപ്പം കുറഞ്ഞത് 18 കിലോയാണ്.\nവണ്ണം കുറഞ്ഞതിനുശേഷം സ്റ്റാമിന കൂടി. ഓഫിസിന്റെ പടികൾ കയറുമ്പോഴുള്ള കിതപ്പ് പൂർണമായും മാറി. ഇടയ്ക്കിടെ എന്നെ തേടിയെത്തിയിരുന്നു നടു വെട്ടൽ എന്ന പ്രശ്നം ഇപ്പോൾ അടുത്തുകൂടി പോലും പോകുന്നില്ല. ചുരുക്കത്തിൽ ഞാൻ ഇപ്പോൾ ഒരു പുതിയ സജീഷ്മ ആയെന്നു പറയാം.\nEnglish Summary : Weight loss tips of Sajeeshma


ദളിതനെന്ന് സ്വയം പ്രഖ്യാപിച്ച വിനായകന് പുരസ്‌കാരം നല്‍കിയത് നിങ്ങളെ സമ്പന്നനാക്കുന്നു; പിന്നെ എന്തിനാണ് വെറെ എരുവും പുളിയും: പിണറായിക്ക് അഭിനന്ദനവുമായി ഹരീഷ് പേരടി | The Indian Telegram\nദളിതനെന്ന് സ്വയം പ്രഖ്യാപിച്ച വിനായകന് പുരസ്‌കാരം നല്‍കിയത് നിങ്ങളെ സമ്പന്നനാക്കുന്നു; പിന്നെ എന്തിനാണ് വെറെ എരുവും പുളിയും: പിണറായിക്ക് അഭിനന്ദനവുമായി ഹരീഷ് പേരടി\nസംസ്ഥാന സിനിമാ പുരസ്‌കാര ചടങ്ങില് മികച്ച നടനുള്ള പുരസ്‌കാരം വിനായകന് സമ്മാനിച്ച മുഖ്യമന്ത്രി പിണറായി വിജയനെ അഭിനന്ദിച്ച് നടന് ഹരീഷ് പേരടി. ദളിതനെന്ന് സ്വയം പ്രഖ്യാപിച്ച വലിയ നടനും മനുഷ്യനുമായ വിനായകന് പുരസ്‌കാരം നല്‍കിയത് പിണറായിയുടെ രാഷ്ട്രീയ ജീവിതത്തെ സമ്പന്നമാക്കുന്നുവെന്ന് ഹരീഷ് പേരടി ഫെയ്സ്ബുക്കില് കുറിച്ചു.\nഹരീഷ് പേരടിയുടെ ഫെയ്‌സ്ബുക്ക് പോസ്റ്റ്:\n‘അടിയന്തരാവസ്ഥയുടെ ഭീകരത ഓര്‍മപ്പെടുത്താന് ചോരകറയുള്ള കുപ്പായവുമിട്ട നിയമസഭയിലേക്ക് കയറി വന്ന പ്രിയപ്പെട്ട സഖാവേ… ഞാന് ദളിതനാണെന്ന് സ്വയം പ്രഖ്യാപിച്ച ഈ വലിയ നടന് അതിനുമപ്പുറം ഈ വലിയ മനുഷ്യന് സ്വന്തം കൈകാണ്ട് അവാര്‍ഡ് കൊടുക്കാന് കഴിഞ്ഞു എന്നുള്ളതാണ് നിങ്ങളുടെ രാഷ്ട്രീയ ജീവിതത്തെ സമ്പന്നമാക്കുന്നത്. പിന്നെ എന്തിനാണ് വെറെ എരുവും പുളിയും. ലാല്‍സലാം…’\nരാജീവ് രവി സംവിധാനം ചെയ്ത കമ്മട്ടിപ്പാടം എന്ന ചിത്രമാണ് വിനായകനെ പുരസ്‌കാരത്തിന് അര്‍ഹനാക്കിയത്. അതേ ചിത്രത്തിലെ അഭിനയത്തിന് മണികണ്ഠന് ആചാരി മികച്ച സഹനടനായി തിരഞ്ഞെടുക്കപ്പെട്ടു.\nസംസ്ഥാന അംഗീകാരം ലഭിച്ച സിനിമകള് പുരോഗമനാശയങ്ങളുടെ ആവിഷ്‌കാരമാണെന്നും തമസ്‌ക്കരിക്കപ്പെട്ടവരുടെ ജീവിതകഥാ ഖ്യാനങ്ങളെന്നുമാണ് മുഖ്യമന്ത്രി അഭിപ്രായപ്പെട്ടത്. സമകാലിക ഇന്ത്യയില് അവയ്ക്ക് ഏറെ പ്രാധാന്യവുമുണ്ട്. കീഴാളരുടെയും പാര്‍ശ്വവത്കരിക്കപ്പെട്ടവരുടെയും ജീവിതത്തിലേക്ക് സിനിമ തിരിച്ചുവന്നിരിക്കുന്നത് കാലത്തിന്റെ ആവശ്യമാണ്.\nRead more on: Hareesh peradi pinarai vijayan vinayakan\nചലച്ചിത്ര പുരസ്‌കാര വിതരണ ചടങ്ങില് സദസ്സിനെ ഇളക്കിമറിച്ച് വിനായകനും മണികണ്ഠനും; ഗംഗയ്ക്ക് ആര്‍പ്പുവിളിയും…\nദിലീപിന്റെ അറസ്റ്റിനെ ന്യായീകരിച്ച് വിനായകന്; അറസ്റ്റ് ചെയ്തത് പൊലീസിന്റെ മണ്ടത്തരമായി കാണുന്നില്ല\nഈ പുരസ്‌കാരത്തിന് താന് അര്‍ഹനാണോ എന്നറിയില്ല; മികച്ച നടന്‍മാരായ വിനായകനും മണികണ്ഠനും സമര്‍പ്പിക്കുന്നു:…\nഫിലിം ഫെയര് അവാര്‍ഡ്: മികച്ച നടന് നിവിന്‍പോളി, നടി നയന്‍താര; മഹേഷിന്റെ പ്രതികാരത്തിന്…\nവിനായകന്റെ കഴിവ് ഇപ്പോഴാണ് അറിയേണ്ടവര് അറിഞ്ഞത്: പൊന്നാടയണിയിച്ച് ജയസൂര്യ (വീഡിയോ)\n‘ലാലേട്ടനൊക്കെ എതിരാളിയോ, ദൈവമേ’!! വിനായകന്റെ മറുപടി (വീഡിയോ)


ബിജെപി തമ്മിലടിയില് സമവായവുമായി കേന്ദ്രം; ഇടഞ്ഞ് നില്‍ക്കുന്നവരെ അനുനയിപ്പിക്കാന് പാര്‍ട്ടി ഘടനയില് തന്നെ മാറ്റം വരുത്തി; എഎന് രാധാകൃഷ്ണനെ കോര്‍കമ്മിറ്റിയില് ഉള്‍പ്പെടുത്തി; ശോഭ സുരേന്ദ്രനെ ഒഴിവാക്കി - BIGNEWSLIVE | Latest Malayalam News\nതിരുവനന്തപുരം: ബിജെപി സംസ്ഥാന അധ്യക്ഷ പദവി കെ സുരേന്ദ്രന് ഏറ്റെടുത്തതിന് പിന്നാലെ സംസ്ഥാന ബിജെപിയില് രൂക്ഷമായ തമ്മിലടിയില് കേന്ദ്ര നേതൃത്വത്തിന്റെ ഇടപെടല് വഴി സമവായം. ഇടഞ്ഞ് നില്‍ക്കുന്ന പികെ കൃഷ്ണദാസ് പക്ഷത്തെ അനുനയിപ്പിക്കാനായി പാര്‍ട്ടി ഘടനയില് തന്നെ മാറ്റം വരുത്തിയാണ് കെ സുരേന്ദ്രന് വിട്ടുവീഴ്ചക്ക് തയ്യാറായത്.\nവൈസ് പ്രസിഡണ്ടായ എഎന് രാധാകൃഷ്ണനെ കോര് കമ്മിറ്റിയില് ഉള്‍പ്പെടുത്തിയാണ് കേന്ദ്ര നേതൃത്വം സമവായത്തിന് ശ്രമിക്കുന്നത്. സാധാരണ ഗതിയില് പ്രസിഡന്റും ജനറല് സെക്രട്ടറിമാരും മാത്രമുള്ള പാര്‍ട്ടിയുടെ ഉന്നത ഫോറമാണ് കോര്‍ക്കമ്മിറ്റി. ഇതിലേക്കാണ് സമവായത്തിന്റെ ഭാഗമായി വൈസ് പ്രസിഡന്റിനെ കൂടി ഉള്‍പ്പെടുത്തുന്നത്.\nഇതോടെ ജനറല് സെക്രട്ടറിയായി തുടരുന്ന എംടി രമേശും വൈസ് പ്രസിഡണ്ട് എഎന് രാധാകൃഷ്ണനുമടക്കം കോര് കമ്മിറ്റിയില് കൃഷ്ണദാസ് പക്ഷക്കാരുടെ എണ്ണം രണ്ടായി. എഎന് രാധാകൃഷ്ണന് കൂടുതല് പരിഗണന കിട്ടിയതോടെ എംടി രമേശ് അയഞ്ഞുവെന്നാണ് സൂചന. ഗ്രൂപ്പ് അടിസ്ഥാനത്തില് ഭാരവാഹികളെ തീരുമാനിച്ചുവെന്ന കൃഷ്ണദാസ് പക്ഷ പരാതിയെ തുടര്‍ന്നാണ് കേന്ദ്ര ഇടപെടല്.\nഅതെസമയം എഎന് രാധാകൃഷ്ണനൊപ്പം ജനറല് സെക്രട്ടറിസ്ഥാനത്തും നിന്നും വൈസ് പ്രസിഡണ്ടാക്കി മാറ്റിയ ശോഭാ സുരേന്ദ്രനെ കോര് കമ്മിറ്റിയില് ഉള്‍പ്പെടുത്തിയില്ല. ഇടഞ്ഞ് നില്‍ക്കുന്ന ശോഭ സുരേന്ദ്രന് സ്ഥാനത്ത് തുടരുമോ എന്നതില് ഇപ്പോഴും വ്യക്തതയില്ല.\nമുരളീധര പക്ഷത്തിനു മാത്രമാണു ഭാരവാഹി നിര്‍ണയത്തില് പരിഗണന കിട്ടിയതെന്നാണ് ദേശീയ അധ്യക്ഷന് ജെപി നഡ്ഡയ്ക്കു നല്‍കിയ പരാതിയില് കൃഷ്ണദാസ് പക്ഷം ചൂണ്ടിക്കാട്ടിയത്. സുപ്രധാന ജനറല് സെക്രട്ടറി പദത്തിലേക്കു കൃഷ്ണദാസ് പക്ഷത്തു നിന്ന് എംടി രമേശിനെ മാത്രമാണു പരിഗണിച്ചത്. മറ്റു3ജനറല് സെക്രട്ടറിമാരും വി മുരളീധരനെ പിന്തുണയ്ക്കുന്നവരാണ്. എന്നായിരുന്നു പരാതിയില് ചൂണ്ടിക്കാണിച്ചിരുന്നത്.\nവൈസ് പ്രസിഡന്റുമാരായി നിയമിക്കപ്പെട്ട എഎന് രാധാകൃഷ്ണനും, ശോഭ സുരേന്ദ്രനും പദവി ഏറ്റെടുക്കില്ലെന്ന് വ്യക്തമാക്കി നേരത്തെ രംഗത്ത് വന്നിരുന്നു. ഇത് സംസ്ഥാന ബിജെപിയെ പ്രതിസന്ധിയിലാക്കിയിരുന്നു. ഈ പശ്ചാത്തലത്തിലാണ് കേന്ദ്ര നേതൃത്വം ഇടപെട്ട് സമവായത്തിന് ഒരുങ്ങിയത്.\nTags: an radha kriishnanbjpcore committee


‘ഞാന് ഇവിടെ ഹാപ്പിയാണ്’; ഹാദിയ – Chandrika Daily\nBy chandrika Friday December 1, 2017 12:28 pm\n‘ഞാന് ഇവിടെ ഹാപ്പിയാണ്’; ഹാദിയ\nസേലം: കോളേജില് സന്തോഷവതിയാണെന്ന് സുപ്രീംകോടതി ഉത്തരവുപ്രകാരം തുടര്‍പഠനത്തിനായി സേലത്തെ കോളേജിലെത്തിയ ഹാദിയയുടെ പ്രതികരണം. മാതാപിതാക്കളുമായി ഫോണില് സംസാരിച്ച ഹാദിയ താനിവിടെ ഹാപ്പിയാണെന്ന് അശോകനോട് പറഞ്ഞതായാണ് വിവരം. കോളേജ്…\nസേലം: കോളേജില് സന്തോഷവതിയാണെന്ന് സുപ്രീംകോടതി ഉത്തരവുപ്രകാരം തുടര്‍പഠനത്തിനായി സേലത്തെ കോളേജിലെത്തിയ ഹാദിയയുടെ പ്രതികരണം. മാതാപിതാക്കളുമായി ഫോണില് സംസാരിച്ച ഹാദിയ താനിവിടെ ഹാപ്പിയാണെന്ന് അശോകനോട് പറഞ്ഞതായാണ് വിവരം. കോളേജ് പ്രിന്‍സിപ്പല് ജി.കണ്ണന്റെ ഫോണില് നിന്നാണ് ഹാദിയ മാതാപിതാക്കളേയും ഷെഫിന് ജഹാനേയും വിളിച്ചത്.\n‘ഞാന് ഇവിടെ ഹാപ്പിയാണ്. കോളേജിലും ഹോസ്റ്റലിലും. ഇവിടെ എല്ലാവരും എന്നെ വേണ്ടപോലെ നോക്കുന്നുണ്ടെന്നും ഹാദിയ അശോകനോട് പറഞ്ഞു. കോളേജില് കുഴപ്പമില്ലെന്നും ഹൗസ് സര്‍ജന്‍സി ചെയ്യുകയാണെന്നും ഹാദിയ പറഞ്ഞു. സുരക്ഷാ കാരണങ്ങളാല് ഹാദിയയുടെ കയ്യില് മൊബൈല് ഫോണില്ല. ആവശ്യമുള്ളവരെ വിളിക്കാന് കോളേജിലേയും ഹോസ്റ്റലിലേയും ഫോണുകള് ഉപയോഗിക്കാം. വ്യാഴാഴ്ച്ചയാണ് പ്രിന്‍സിപ്പാലിന്റെ ഫോണില് നിന്ന് മാതാപിതാക്കളെ വിളിക്കുന്നത്. മലയാളത്തിലാണ് സംസാരിച്ചതെന്നും സൗഹാര്‍ദ്ദപരമായിരുന്നു സംസാരമെന്നും പ്രിന്‍സിപ്പാല് പറയുന്നു. പഠനവുമായി ബന്ധപ്പെട്ടുള്ള ഒൗദ്യോഗിക നടപടികള് ഇതുവരെ പൂര്‍ത്തിയായിട്ടില്ല. എം.ജി.ആര് മെഡിക്കല് യൂണിവേഴ്‌സിറ്റിക്ക് കോളേജ് അധികൃതര് അറിയിപ്പുനല്‍കിയിട്ടുണ്ട്. ഇതിന് മറുപടി വന്നാല് മാത്രമേ ഹൗസ് സര്‍ജന്‍സിയുടെ കാര്യത്തില് തീരുമാനം ഉണ്ടാവുകയുള്ളൂവെന്ന് കോളേജ് അധികൃതര് അറിയിച്ചു.\nകോളേജിലെത്തിയ ഹാദിയ മാധ്യമങ്ങളെ കണ്ടതിനെതിരെ അശോകന് നിയമനടപടി സ്വീകരിക്കുമെന്ന് അറിയിച്ചിരുന്നു. ജെഫിന് ജഹാനെ കാണുന്നതിനെതിരെയും അശോകന് വിമര്‍ശനമുന്നയിച്ചിരുന്നു. അതേസമയം, ഹാദിയ കേസില് സംസ്ഥാനത്തിനു വേണ്ടി ഹാജരാകുന്ന മുതിര്‍ന്ന അഭിഭാഷകന് വി.ഗിരിയെ മാറ്റുമെന്ന് റിപ്പോര്‍ട്ടുണ്ട്. കഴിഞ്ഞ തിങ്കളാഴ്ച്ച കേസ് പരിഗണിച്ചപ്പോള് സംസ്ഥാന സര്‍ക്കാരിന്റെ നിലപാടിന് വിരുദ്ധമായാണ് വി.ഗിരി നിലപാടെടുത്തിരുന്നത്. ഇതില് അതൃപ്തി രേഖപ്പെടുത്തിയാണ് വി.ഗിരിയെ മാറ്റുന്നതിനുള്ള തീരുമാനം. ഈ തീരുമാനം ഉടന്‍തന്നെ സര്‍ക്കാര് കൈക്കൊള്ളും. കേസ് സുപ്രീംകോടതി പരിഗണിക്കുമ്പോള് എന്.ഐ.എ രേഖകള് കൂടി പരിഗണിക്കണമെന്നായിരുന്നു ഗിരിയുടെ ഭാഗം. ഇതിനെതിരെ വിമര്‍ശനങ്ങള് ഉയര്‍ന്നിരുന്നു. തുടര്‍ന്ന് സിപി.എം കേന്ദ്ര നേതൃത്വം ഇടപെടുകയായിരുന്നു. വിഗിരിയുടെ തുടക്കം മുതലുള്ള നിലപാട് സംസ്ഥാന സര്‍ക്കാരിന്റെ നിലപാട് അട്ടിമറിക്കുന്നതായിരുന്നുവെന്നാണ് വിലയിരുത്തല്. സംസ്ഥാനനേതൃത്വവും ഇതില് എതിര്‍പ്പ് പ്രകടിപ്പിച്ചിട്ടുണ്ട്. നേരത്തെ, എന്,ഐ.എ അന്വേഷണത്തിന് സുപ്രീംകോടതി നിര്‍ദ്ദേശിച്ചപ്പോഴും സംസ്ഥാനം എതിര്‍ത്തിരുന്നു. പിന്നീടാണ് കഴിഞ്ഞ 27ന് ഹാദിയയെ ഹാജരാക്കിയപ്പോള് വി ഗിരിയുടെ വിവാദ വാദം ഉണ്ടാവുന്നത്.


വെല്ലിംഗ്ടണ്: ഏകദിന പരമ്പരയുടെ വിജയം ആവര്‍ത്തിക്കാന് ഇന്ത്യ ഇന്നിറങ്ങും. ന്യൂസിലന്റിനെതിരെയുള്ള ട്വന്റി-20 പരമ്പരയ്ക്ക് ഇന്ന് ഉച്ചക്ക് 12.30 ന് തുടക്കമാകും. വെല്ലിംഗടണ് വെനാണക്കേട് മാറാന് ട്വന്റി-20 ല് കിവികള്‍ക്ക് ജയിച്ചേതീരു.\nഋഷഭ് പന്ത് തിരിച്ചെത്തുന്നു എന്നതാണ് മത്സരത്തിന്റെ ഒരു പ്രത്യേകത. ധോണിയും ടീമിലുണ്ട്. നായകന് രോഹിത്ത് ശര്‍മയും ശിഖര് ധവാനുമാണ് ഓപ്പണ് ചെയ്യുക. ഓസ്‌ട്രേലിയക്കെതിരായ ടെസ്റ്റിനു ശേഷം വിശ്രമം.അനുവദിച്ചിരുന്നു ഋഷഭ് പന്ത് ഇന്ന് തിരിച്ചെത്തുമ്പോള് ബൗളിംഗ് നിര കൂടുതല് ശക്തമാകും.


ഉറക്ക പ്രശ്‌നങ്ങള് അല്‍ഷിമേഴ്‌സിലേക്ക് നയിച്ചേക്കുമെന്ന് പഠനം\n13 July 2017 10:53 AM GMT\nഉറക്കം ആരോഗ്യത്തിന്റ ലക്ഷണം ആണ്. ശരിയായ ഉറക്കം ലഭിക്കാത്തവര്‍ക്ക് അല്‍ഷിമേഴ്സ് വരാന് സാധ്യത കൂടുതല് എന്ന് അമേരിക്കന് അക്കാഡമി ഓഫ് ന്യൂറോളജി യുടെ മെഡിക്കല് ജേര്‍ണല് ആയ ന്യൂറോളജിയുടെ ഓണ്‍ലൈന് എഡിഷനില് പ്രസിദ്ധീകരിച്ച പഠനം. നട്ടെല്ലിലെ ഫ്‌ലൂയിഡില് കാണപ്പെടുന്ന അല്‍ഷിമേഴ്‌സിന്റെ ജൈവ സൂചകങ്ങളും ഉറക്ക കുറവും തമ്മില് ബന്ധം ഉള്ളതായി പഠനത്തില് തെളിഞ്ഞു.\nഉറക്കത്തിനു അല്‍ഷിമെര്‍സ് രോഗത്തിന്റെ വളര്‍ച്ചയെ വിവിധ തരത്തില് സ്വാധീനിക്കാനാവും എന്ന് നേരത്തെ തെളിഞ്ഞിട്ടുണ്ട്. ഉറക്ക മില്ലായ്മയും തടസപ്പെടുന്ന ഉറക്കവും തലച്ചോറില് അമിലോയ്ഡ് പ്ലേക് ഉണ്ടാകാന് കാരണം ആകുന്നു. കാരണം ഉറങ്ങുന്ന സമയത്താണ് തലച്ചോറിലെ ക്ലിയറന്‍സ് വിഭാഗം പ്രവര്‍ത്തിക്കുന്നത്.\nഅമിലോയ്ഡി-നെ മാത്രമല്ല നട്ടെല്ലിലെ ഫ്‌ലൂയിഡിലെ ജൈവ സൂചകങ്ങളെയും പഠനം പരിശോധിച്ചു എന്ന് പഠനത്തിന് നേതൃത്വം നല്‍കിയ വിന് കോണ്‍സിന് മാഡിസണ് സര്‍വകലാശാലയിലെ ഗവേഷക ആയ ബാര്‍ബറ ബി. ബെന്‍ഡ് ലിന് പറഞ്ഞു. മടക്കാവുന്നതും പ്ലേക്-കളുടെ രൂപത്തിലാക്കുന്നതുമായ മാംസ്യമാണ് അമിലോയ്ഡ്. മടക്കുകള് ആയി മാറുന്ന മാംസ്യമാണ് താവു. അല്‍ഷിമേഴ്സ് ബാധിച്ചവരുടെ തലച്ചോറിലാണ് ഈ പ്ലേക്-കളും മടക്കു (Tangles)കളും കാണുന്നത്.\nശരാശരി 63 വയസുള്ള 101-പേരെയാണ് പഠനത്തിനായി തെരഞ്ഞെടുത്തത്. ഇവര് സാധാരണ പോലെ ചിന്തിക്കുന്നവരും ഓര്‍മശക്തി ഉള്ളവരും ആയിരുന്നു. ഇവര് അല്‍ഷിമേഴ്സ് വരാന് സാധ്യത ഉള്ളവര് ആയിരുന്നു. കാരണം ഇവരുടെ രക്ഷിതാക്കളില് ഒരാളെങ്കിലും അല്‍ഷിമേഴ്സ് ബാധിച്ചവരോ അല്ലെങ്കില് അല്‍ഷിമേഴ്സ് രോഗ സാധ്യത വര്‍ധിപ്പിക്കുന്ന അപ്പോലിപൊ പ്രോടീന് ഇ അഥവാ APO-E എന്ന ജീനിന്റെ വാഹകരോ ആയിരുന്നു.\nഇവരുടെ ഉറക്കത്തിന്റെ ഗുണ നിലവാരം അറിയാന് സര്‍വ്വേ നടത്തി. അല്‍ഷിമേഴ്‌സിന്റെ ജൈവ സൂചകങ്ങള് ഉണ്ടോ എന്നറിയാന് സ്പൈനല് ഫ്‌ലൂയിഡ് സാമ്പിളുകള് പരിശോധിച്ചു. ഉറക്ക പ്രശ്‌നങ്ങള് അലട്ടാ ത്ത വരെ അപേക്ഷിച്ച് ഒട്ടും ഉറക്കം ലഭിക്കാത്ത വരിലും പകല് ഉറക്കം തൂങ്ങുന്ന വരിലും അവരുടെ നട്ടെല്ലിലെ ഫ്‌ലൂയിഡില് അല്‍ഷിമേഴ്‌സിന്റെ സൂചകങ്ങള് വര്‍ധിച്ച തോതില് കണ്ടു. അമിലോയ്ഡ്,താവു എന്നിവ കണ്ടതോടൊപ്പം തലച്ചോറിലെ കോശങ്ങള്‍ക്ക് നാശം സംഭവിച്ചതായും വീക്കം ബാധിച്ചതായും കണ്ടു.\nഉറക്ക പ്രശ്‌നങ്ങള്‍ക്ക് മരുന്ന് കഴിക്കുന്നത്, വിദ്യാഭ്യാസം, വിഷാദ ലക്ഷണങ്ങള്, ബോഡി മാസ് ഇന്‍ഡക്‌സ് മുതലായ ഘടകങ്ങളും ഗവേഷകര് കണക്കിലെടുത്തെങ്കിലും റിസള്‍ട്ടിന് മാറ്റം ഒന്നുമില്ലായിരുന്നു. 'രോഗമാണോ ഉറക്ക കുറവിന് കാരണം അതോ ശരിയായ ഉറക്കം ലഭിക്കാത്തത് രോഗ കാരണം ആകുന്നതോ എന്ന് ഇനിയും വ്യക്തമല്ല. ഉറക്കവും ജൈവ സൂചകങ്ങളും തമ്മിലുള്ള ബന്ധത്തെ നിര്‍വചിക്കാന് ഈ മേഖലയില് ഇനിയും ഗവേഷണങ്ങള് ആവശ്യമാണ് '- ബെന്‍ഡ്‌ലിന് പറഞ്ഞു.\nഉറക്കം മെച്ചപ്പെടുത്താന് നിരവധി ഫലപ്രദമായ മാര്‍ഗങ്ങള് ഉണ്ട്. അല്‍ഷിമേഴ്സ് രോഗ സാധ്യത ഉള്ളവരില് മതിയായ ഉറക്കം ലഭിക്കുന്നതിലൂടെ രോഗം തടയാനും വൈകിപ്പിക്കാനും ഇതുമൂലം സാധിക്കും.\nalzheimers amyloid BrainPlaque NeurologicalDiseases tau


ഈ ലക്ഷണങ്ങളുണ്ടോ ? എങ്കിൽ നിങ്ങളുടെ കിഡ്നി തകരാറിലാണ്....!! ഈ ലക്ഷണങ്ങളുണ്ടോ ? എങ്കിൽ നിങ്ങളുടെ കിഡ്നി തകരാറിലാണ്....!!\nഈ ലക്ഷണങ്ങളുണ്ടോ ? എങ്കിൽ നിങ്ങളുടെ കിഡ്....\nPublished on April 7, 2019 at 9:00 am\nഈ ലക്ഷണങ്ങളുണ്ടോ ? എങ്കിൽ നിങ്ങളുടെ കിഡ്നി തകരാറിലാണ്….!!\nനമ്മുടെ ശരീരത്തിലെ ഏറെ പ്രധാനപ്പെട്ട ഒരു അവയവമാണ് കിഡ്‌നി. പ്രായം വർദ്ധിച്ചുവരും തോറും കിഡ്നിയുടെ ആരോഗ്യം നശിച്ച് വരുന്ന ഒരു അവസ്ഥയാണ് ഇപ്പോഴുള്ളത്. ഏകദേശം മുപ്പത് വയസ്സ് കഴിയുമ്പോൾ തന്നെ കിഡ്നിയുടെ പ്രവർത്തനക്ഷമത കുറഞ്ഞുവരും. എന്നാൽ കിഡ്നിക്ക് കൂടുതൽ സമ്മർദ്ദം നൽകിയാൽ മുപ്പത് വയസ്സിന് മുമ്പ് തന്നെ നിങ്ങൾ രോഗാവസ്ഥയിലെത്തും. ക്യാൻസർ, ഹാർട്ടറ്റാക് എന്നിവ കഴിഞ്ഞാൽ മൂന്നാം സ്ഥാനത്ത് നിൽക്കുന്ന ഒരു ആരോഗ്യപ്രശ്നമാണ് കിഡ്‌നി തകരാർ. കിഡ്‌നി തകരാർ ഉള്ളവരിൽ പല ലക്ഷണങ്ങളും ശരീരം കാണിക്കും. എന്നാൽ ഈ ലക്ഷണങ്ങൾ അവഗണിക്കുന്നത് വഴി രോഗം മൂർച്ഛിക്കാൻ ഇടവരും. അതുകൊണ്ട് തന്നെ ഇത്തരം ലക്ഷണങ്ങൾ ഉണ്ടായാൽ ഉടൻ തന്നെ ഡോക്ടറെ സമീപിക്കേണ്ടതാണ്. കിഡ്‌നി തകരാർ ഉള്ളവരിൽ കണ്ടുവരുന്ന ലക്ഷണങ്ങൾ എന്തൊക്കെയെന്ന് നോക്കാം.


UUKMA News ഡ്രൈവിംഗ് ലൈസൻസ് പുതുക്കാതെ വാഹനമോടിക്കുന്നത് മൂന്ന് മില്യൺ ആളുകൾ; കാത്തിരിക്കുന്നത് ആയിരം പൗണ്ടോളം പിഴ ഡ്രൈവിംഗ് ലൈസൻസ് പുതുക്കാതെ വാഹനമോടിക്കുന്നത് മൂന്ന് മില്യൺ ആളുകൾ; കാത്തിരിക്കുന്നത് ആയിരം പൗണ്ടോളം പിഴ\nഡ്രൈവിംഗ് ലൈസൻസ് പുതുക്കാതെ വാഹനമോടിക്കുന്നത് മൂന്ന് മില്യൺ ആളുകൾ; കാത്തിരിക്കുന്നത് ആയിരം പൗണ്ടോളം പിഴ\nലണ്ടൻ: ബ്രിട്ടനിൽ ഡ്രൈവർമാർ അവരുടെ ഫോട്ടോകാർഡ് ലൈസൻസ് പത്ത് വർഷത്തിന് ശേഷം പുതുക്കേണ്ടി വരുമെന്നത് മനസിലാക്കുന്നതിൽ പരാജയപ്പെടുന്നു. ലൈസൻസ് സാധുവായി തുടരുന്നതിന് പത്ത് വർഷത്തിന് ശേഷം പുതുക്കുകയും അപ്‌ഡേറ്റ് ചെയ്യുകയും വേണം. എന്നാൽ പലരും ഇത് മനസ്സിലാക്കാതെയാണ് വാഹനോടിക്കുന്നത് തുടരുന്നത്.\nപോസ്റ്റോഫീസ് നടത്തിയ 2,000 മോട്ടോർ‌മാൻ‌മാരുടെ വോട്ടെടുപ്പിൽ 44 ശതമാനം പേർക്ക് ആവശ്യകതയെക്കുറിച്ച് അറിയില്ലെന്നും 51 ശതമാനം പേർ ലൈസൻസ് കാലഹരണപ്പെടുമ്പോൾ അറിയില്ലെന്നും അഭിപ്രായപ്പെട്ടു. പരിശോധനകളിൽ പത്തിൽ ഒരാളുടെയും (ഒമ്പത് ശതമാനം) ഡ്രൈവിംഗ് ലൈസൻസുകൾ അസാധുവാണെന്ന് കണ്ടെത്തി.\nയുകെയിൽ 33 ദശലക്ഷത്തിലധികം ഡ്രൈവർമാർക്ക് ലൈസൻസ് ഉണ്ട്, ഏകദേശം മൂന്ന് ദശലക്ഷം പേർക്ക് പിഴ ഈടാക്കാമെന്നാണ് കണക്കുകൾ സൂചിപ്പിക്കുന്നത്. പത്ത് വർഷത്തിന് ശേഷം ലൈസൻസുകൾ പുതുക്കിയില്ലെങ്കിൽ ആയിരം പൗണ്ട് വരെയാണ് പിഴയായി നൽകേണ്ടത്.\nലൈസൻസുകൾ പുതുക്കാൻ ഡി വി എൽ എ നൽകുന്ന കത്തുകൾ പലപ്പോഴും ആളുകളിൽ എത്താത്തതും ഒരു കാരണമാണ്. പോസ്റ്റോഫീസുകളിലും വെബ്‌സൈറ്റിലും ഇത് സംബന്ധിച്ച അപേക്ഷാ ഫോമുകൾ ലഭ്യമാണ്. ബ്രിട്ടനിൽ ഭൂരിഭാഗം ആളുകളും അവരുടെ ഡ്രൈവിംഗ് ലൈസൻസ് ഐഡിയുടെ പ്രാഥമിക ഉറവിടമായാണ് ഉപയോഗിക്കാറുള്ളത്’.


ഇനിയുള്ള സമയം മുഴുവന് ഒടിയനൊപ്പം, മോഹന്‍ലാല് അവസാന ഷെഡ്യൂളിലേക്ക് ജോയിന് ചെയ്യുന്നു! | Mohanlal to join the final schedule of Odiyan next month! - Malayalam Filmibeat\n» ഇനിയുള്ള സമയം മുഴുവന് ഒടിയനൊപ്പം, മോഹന്‍ലാല് അവസാന ഷെഡ്യൂളിലേക്ക് ജോയിന് ചെയ്യുന്നു!\nഇനിയുള്ള സമയം മുഴുവന് ഒടിയനൊപ്പം, മോഹന്‍ലാല് അവസാന ഷെഡ്യൂളിലേക്ക് ജോയിന് ചെയ്യുന്നു!\nUpdated: Saturday, February 10, 2018, 15:47 [IST]\nമോഹന്‍ലാലിന്റെ ഒടിയന്റെ റിലീസിനായി കാത്തിരിക്കുകയാണ് ആരാധകര്. അവസാന ഘട്ട ഷെഡ്യൂള് ആരംഭിക്കാന് വൈകിയതിനെത്തുടര്‍ന്നാണ് മോഹന്‍ലാല് അജോയ് വര്‍മ്മയുടെ നീരാളിയില് അഭിനയിക്കാന് തീരുമാനിച്ചത്. നിശ്ചിത ദിവസമാണ് ചിത്രത്തിന് വേണ്ടി മാറ്റി വെച്ചത്. ഒടിയന് മുന്‍പ് നീരാളി തിയേറ്ററുകളിലേക്കെത്തുമെന്നുള്ള റിപ്പോര്‍ട്ടുകളും പുറത്തുവന്നിരുന്നു.\nപ്രണവ് മോഹന്‍ലാലോ, ദുല്‍ഖര് സല്‍മാനോ, ആരാണ് മികച്ചതെന്ന ചോദ്യത്തിന് മണിരത്‌നം നല്‍കിയ മറുപടി???\nമാര്‍ച്ചിലാണ് അവസാനത്തെ ഷെഡ്യൂള് ആരംഭിക്കുന്നത്. ഒടിയന് മാണിക്കന്റെ ബാല്യകാലത്തിലെ രംഗങ്ങളടക്കമുള്ള സീനുകളാണ് ഇനി ചിത്രീകരിക്കാനുള്ളതെന്ന് നേരത്തെ റിപ്പോര്‍ട്ടുകളുണ്ടായിരുന്നു. ഇതിന് വേണ്ടിയാണ് മോഹന്‍ലാല് ശരീരഭാരം കുറച്ചത്. മെലിഞ്ഞതിന് ശേഷമുള്ള മോഹന്‍ലാലിന്റെ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു.\nഒടിയന് അവസാന ഘട്ടത്തിലേക്ക് കടക്കുന്നു\nസിനിമാലോകവും ആരാധകരും ഏറെ പ്രതീക്ഷയോടെ കാത്തിരിക്കുന്ന ഒടിയന് അവസാന ഘട്ട ഷെഡ്യൂളിലേക്ക് കടക്കുകയാണ്. മാര്‍ച്ചില് അവസാന ഘട്ട ഷെഡ്യൂള് ആരംഭിക്കുമെന്നുള്ള റിപ്പോര്‍ട്ടുകളാണ് ഇപ്പോള് പുറത്തുവന്നിട്ടുള്ളത്.\nനീരാളി പൂര്‍ത്തിയാക്കിയതിന് ശേഷം\nഅജോയ് വര്‍മ്മയുടെ ചിത്രമായ നീരാളി പൂര്‍ത്തിയാക്കിയതിന് ശേഷമാണ് മോഹന്‍ലാല് വീണ്ടും ഒടിയനിലേക്ക് തിരിച്ചെത്തുന്നത്. 70 ദിവസത്തിലധികം ഇനിയും ചിത്രീകരിക്കാനുണ്ടെന്നും റിപ്പോര്‍ട്ടുകളുണ്ട്.\nഒടിവിദ്യയുടെ കഥയുമായി മാണിക്കന്\nശത്രുക്കള വെകവരുത്തുന്നതിനായി ഉപയോഗിക്കുന്ന ഒടുവിദ്യയെക്കുറിച്ചാണ് ചിത്രം. ഒടിയന് മാണിക്കനെന്ന കഥാപാത്രമായാണ് മോഹന്‍ലാല് എത്തുന്നത്. മാണിക്കന്റെ ശൈശവവും, ബാല്യവും യൗവ്വനവുമെല്ലാം സിനിമയിലുണ്ട്.\nമോഹന്‍ലാലും മഞ്ജു വാര്യരും ഈ ചിത്രത്തിലൂടെ വീണ്ടും ഒരുമിക്കുകയാണ്. അടുത്തിടെ ഇരുവരും ഒരുമിച്ചെത്തിയ വില്ലന് മികച്ച പ്രതികരണമായിരുന്നു നേടിയത്. മൂന്ന് വ്യത്യസ്ത ഗെറ്റപ്പുകളിലായാണ് മഞ്ജു വാര്യര് പ്രത്യക്ഷപ്പെടുന്നത്.\nപ്രധാന കഥാപാത്രമായി പ്രകാശ് രാജ്\nമറ്റൊരു പ്രധാന കഥാപാത്രമായി പ്രകാശ് രാജും അഭിനയിക്കുന്നുണ്ട്. മോഹന്‍ലാലിനും മഞ്ജു വാര്യര്‍ക്കും വെല്ലുവിളി ഉയര്‍ത്തുന്ന അഭിനയ സാധ്യതയുള്ള കഥാപാത്രത്തെയാണ് അദ്ദേഹം അവതരിപ്പിക്കുന്നത്.\nനീരാളിയില് നിന്നും വീണ്ടും ഒടിയനിലേക്ക്\nനീരാളിയുടെ ഫസ്റ്റ് ലുക്ക് പോസ്റ്റര് സോഷ്യല് മീഡിയയിലൂടെ പ്രചരിച്ചിരുന്നു. ഒടിയന് വേണ്ടി മെലിഞ്ഞിരിക്കുന്ന അവസ്ഥയിലാണെങ്കിലും ചുള്ളന് ലുക്കുമായാണ് മോഹന്‍ലാല് നീരാളിയില് എത്തുന്നത്\nനീണ്ട ഇടവേളയ്ക്ക് ശേഷം നദിയയ്‌ക്കൊപ്പം\nഫാസില് സംവിധാനം ചെയ്ത നോക്കെത്താദൂരത്ത് കണ്ണും നട്ട് എന്ന ചിത്രത്തിലെ ഗേളിയെ ഓര്‍മ്മയില്ലേ, മോഹന്‍ലാലിനൊപ്പം തകര്‍ത്തഭിനയിച്ച നദിയാ മൊയ്തു നീരാളിയിലൂടെ മലയാള സിനിമയിലേക്ക് തിരിച്ചെത്തുകയാണ്. മോഹന്‍ലാലിന്റെ ഭാര്യയായാണ് താരം എത്തുന്നത്.\nRead more about: odiyan va sreekumar menon prakash raj manju warrier malayalam movie news ഒടിയന് മോഹന്‍ലാല് വിഎ ശ്രീകുമാര് മേനോന് പ്രകാശ് രാജ് മഞ്ജുവാര്യര് മലയാളം സിനിമ\nMohanlal to join the final schedule of Odiyan next month!


ഇന്ത്യയുടെ പേരില് മാറ്റം വരുത്തണമെന്ന് സുപ്രീം കോടതിയില് ഹര്‍ജി | News Moments | The world in your palm top\nന്യൂഡല്‍ഹി: ഇന്ത്യ എന്ന പേര് മാറ്റണമെന്ന് സുപ്രീം കോടതിയില് ഹര്‍ജി. ഡല്‍ഹി സ്വദേശിയായ ഒരു കര്‍ഷകന് നല്‍കിയ പൊതുതാല്‍പര്യ ഹര്‍ജിയിലാണ് ആവശ്യം. ഭാരതം എന്നോ ഹിന്ദുസ്ഥാന് എന്നോ ആക്കി രാജ്യത്തിന്റെ പേര് മാറ്റണം. ഇന്ത്യ എന്നത് കൊളോണിയല് കാലത്തെ അനുസ്മരിപ്പിക്കുന്ന പേരാണെന്നും രാജ്യത്തിന് വേണ്ടത് ദേശീയതയെ പ്രതിഫലിപ്പിക്കുന്ന പേരാണെന്നും ഹര്‍ജിയില് പറയുന്നു. ഇതിനായി ഭരണഘടനയുടെ ആര്‍ട്ടിക്കിള് 1 ഭേദഗതി ചെയ്യണമെന്നാണ് ആവശ്യം.\nഇന്ത്യ, അതായത് ഭാരതം സംസ്ഥാനങ്ങളുടെ കൂട്ടമായിരിക്കും എന്നാണ് ആര്‍ട്ടിക്കിള് 1ല് പറയുന്നത്. ഇതില് ഇന്ത്യ എന്ന് പരാമര്‍ശിക്കുന്നയിടത്ത് ഭാരതം അല്ലെങ്കില് ഹിന്ദുസ്ഥാന് എന്ന് ചേര്‍ക്കണമെന്നാണ് ഹര്‍ജിക്കാരന്റെ ആവശ്യം. ഇത്തരത്തില് പേര് മാറുന്നത് രാജ്യത്തെ പൗരന്‍മാര്‍ക്കും വരാനിരിക്കുന്ന തലമുറകള്‍ക്കും അഭിമാനകരമായിരിക്കുമെന്നും ഹര്‍ജിക്കാരന് അവകാശപ്പെടുന്നു. ഹര്‍ജി ഫയലില് സ്വീകരിച്ച കോടതി ജൂണ് 2ന് ഇത് പരിഗണിക്കും.\nസമാന സ്വഭാവത്തിലുള്ള ഹര്‍ജികള് ഇതിന് മുന്‍പും സുപ്രീം കോടതിയില് എത്തിയിട്ടുണ്ടെങ്കിലും തള്ളപ്പെടുകയായിരുന്നു. 2016ലാണ് ഏറ്റവും ഒടുവില് ഇത്തരമൊരു ഹര്‍ജി കോടതി തള്ളിയത്. ഹര്‍ജിക്കാരെ കോടതി രൂക്ഷമായി വിമര്‍ശിക്കുകയും ചെയ്തിരുന്നു.


ലങ്കന് പര്യടനം, സൂപ്പര് താരം ടീം ഇന്ത്യയില് നിന്ന് പുറത്ത്\nയുവനിരയുമായി ശ്രീലങ്കയെ നേരിടാന് ഇന്ത്യ ഒരുങ്ങുമ്പോള് ടീമിന്റെ നായകന് വരെയാകാന് സാധ്യതയുളള മധ്യനിര ബാറ്റ്‌സ്മാന് ശ്രേയസ് അയ്യര് ടീമില് നിന്ന് പുറത്ത്. തോളിനേറ്റ പരിക്കില് നടത്തിയ ശസ്ത്രക്രിയക്ക് ശേഷം നിലവില് വിശ്രമത്തിലുള്ള അയ്യര് ജൂലൈ മാസത്തോടെ പൂര്‍ണ ഫിറ്റ്‌നസിലെത്തില്ലെന്ന് ഏറെ കുറെ ഉറപ്പായി.\nഇതോടെ യുവതാരങ്ങള്‍ക്ക് കഴിവ് തെളിയ്്ക്കാന് അവസരം ലഭിക്കുമെന്ന്് കരുതുന്ന ലങ്കന് പര്യടനത്തില് ശ്രേയസ് കളിച്ചേക്കില്ല. പ്രമുഖ കായിക മാധ്യമമായ ഇന്‍സൈഡ് സ്‌പോര്‍ടാണ് ഇക്കാര്യം റിപ്പോര്‍ട്ട് ചെയ്തിരിക്കുന്നത്. ഇന്ത്യന് ടീമിന് കനത്ത തിരിച്ചടി സമ്മാനിക്കുന്ന വാര്‍ത്തയാണിത്. ശ്രേയസ് ടീമിലുണ്ടായിരുന്നെങ്കില് ഒരുപക്ഷെ അദ്ദേഹമായിരുന്നു ടീം ഇന്ത്യയെ നയിക്കേണ്ടിയിരുന്നത്.\nനേരത്തെ ഇംഗ്ലണ്ടിനെതിരായ ഏകദിന പരമ്പരയിലെ ആദ്യ മത്സരത്തില് ഫീല്‍ഡ് ചെയ്യുന്നതിനിടെ യായിരുന്നു അയ്യര്‍ക്ക് പരിക്കേറ്റത്. തുടര്‍ന്ന് ശസ്ത്രക്രിയക്ക് വിധേയനായ അയ്യര്‍ക്ക് ഇത്തവണത്തെ ഐപിഎല്ലിലും കളിക്കാനായിരുന്നില്ല.\nഐപിഎല്ലില് ഡല്‍ഹി ക്യാപിറ്റല്‍സിന്റെ നായകനായിരുന്നു അയ്യര്. എന്നാല് താരം പരിക്കേറ്റ് പുറത്തായതിനാല് യുവ വിക്കറ്റ് കീപ്പര് ബാറ്റ്‌സ്മാന് റിഷഭ് പന്തായിരുന്നു ഡല്‍ഹി ക്യാപിറ്റല്‍സിനെ നയിച്ചത്.\nഅതേ സമയം ശ്രേയസിന്റെ അഭാവത്തില് ശ്രീലങ്കന് പര്യടനത്തില് ഹാര്‍ദ്ദിക്ക് പാണ്ഡ്യയോ ശിഖര് ധവാനോ ഇന്ത്യന് നായകനായേക്കും. മലയാളി താരം സഞ്ജു സാംസണും ദേവ്ദത്ത് പടിക്കലുമെല്ലാം ടീമില് ഇടംപിടിക്കാനും സാധ്യതയുണ്ട്.\nമൂന്ന് വീതം ഏകദിനങ്ങളും ടി20 മത്സരങ്ങളുമാണ് ശ്രീലങ്കയ്‌ക്കെതിരെ ഇന്ത്യ കളിക്കുക. ജൂലൈ 13, 16, 19 തീയതികളില് ഏകദിന പരമ്പരയിലെ മത്സരങ്ങളും, 22, 24, 27 തീയതികളില് ടി20 പരമ്പരയിലെ മത്സരങ്ങളും നടക്കും.


കണ്ണന് താമരക്കുളത്തിന്റെ ഉടുമ്പ് ഹിന്ദിയിലേക്ക് | DoolNews\nകണ്ണന് താമരക്കുളത്തിന്റെ ഉടുമ്പ് ഹിന്ദിയിലേക്ക്\nWednesday, 30th June 2021, 8:18 pm\nകണ്ണന് താമരക്കുളം സംവിധാനം ചെയ്ത ഉടുമ്പ് ഹിന്ദിയിലേക്ക്. കണ്ണന് തന്നെയാണ് ചിത്രം ബോളിവുഡിലും സംവിധാനം ചെയ്യുന്നത്.\nഉടുമ്പിന്റെ ഹിന്ദി റീമേക്ക് അവകാശം മാരുതി ട്രേഡിങ്ങ് കമ്പനിയും സണ് ഷൈന് മ്യൂസിക്കും ചേര്‍ന്നാണ് സ്വന്തമാക്കിയത്. മോളിവുഡില് ആദ്യമായാണ് ഒരു ചിത്രം റിലീസിന് മുന്‍പ് തന്നെ മറ്റ് ഇന്ത്യന് ഭാഷയിലേക്ക് മൊഴിമാറ്റവകാശം കരസ്ഥമാക്കുന്നത്.\nഈ വര്‍ഷം അവസാനത്തോടെ ബോളിവുഡില് ചിത്രീകരണം ആരംഭിക്കാനാണ് പ്ലാന് ചെയ്യുന്നതെന്ന് അണിയറ പ്രവര്‍ത്തകര് പറയുന്നു. മലയാളത്തില് എത്തുന്ന ഉടുമ്പില് സെന്തില് കൃഷ്ണ, ഹരീഷ് പേരടി, അലന്‍സിയര്, സാജല് സുദര്‍ശന് എന്നിവരാണ് പ്രധാന വേഷങ്ങളില് എത്തുന്നത്. പുതുമുഖങ്ങളായ ആഞ്ജലീന ലിവിങ്സ്റ്റണും,യാമി സോനയുമാണ് നായികമാര്.\nത്രില്ലര് പശ്ചാത്തിലൊരുക്കുന്ന ഈ ചിത്രത്തിന്റെ തിരക്കഥ ഒരുക്കുന്നത് അനീഷ് സഹദേവനും ശ്രീജിത്ത് ശശിധരനും ചേര്‍ന്നാണ്. ചിത്രത്തില് മന്‍രാജ്, ബൈജു, മുഹമ്മദ് ഫൈസല്, ജിബിന് സാബ്, പോള് താടിക്കാരന്, ശ്രേയ അയ്യര് തുടങ്ങിയവരും അഭിനയിക്കുന്നു.\nവളര്‍ത്തു നായയെ ചൂണ്ടയില് കുരുക്കി വള്ളത്തില് കെട്ടിയിട്ട് അടിച്ചു കൊന്നു\nമന്ത്രി ജനങ്ങളെ കബളിച്ചാണ് വിജയിച്ചത്; ആര്. ബിന്ദുവിന്റെ തെരഞ്ഞെടുപ്പ് വിജയം അസാധുവാക്കണമെന്നാവശ്യപ്പെട്ട് ഹരജി\nമുരളീധരന് ഗ്രൂപ്പ് നേതാവ് മാത്രമായി മാറി, സുരേന്ദ്രന് തെറിക്കുമോ? കേരള ബി.ജെ.പി. അഴിച്ചുപണിയണമെന്ന് കേന്ദ്ര സമിതി\nരവിചന്ദ്രനാണ് ഛായാഗ്രഹണം നിര്‍വഹിക്കുന്നത്. 24 മോഷന് ഫിലിംസും കെ.ടി. മൂവി ഹൗസും ചേര്‍ന്നാണ് ചിത്രത്തിന്റെ നിര്‍മാണം. പ്രൊഡക്ഷന് കണ്‍ട്രോളര് ബാദുഷ ചിത്രത്തിന്റെ ലൈന് പ്രൊഡ്യൂസറാവുന്നു. സാനന്ദ് ജോര്‍ജ് ഗ്രേസ് ആണ് സംഗീതം. വി.ടി ശ്രീജിത്താണ് എഡിറ്റിങ് നിര്‍വഹിക്കുന്നത്. ആക്ഷന് പ്രാധാന്യമുള്ള ചിത്രത്തില് ബ്രൂസ്ലി രാജേഷ് ആക്ഷന് കൈകാര്യം ചെയ്യുന്നു. ഷിജു മുപ്പത്തേടം, ശ്രീജിത്ത് ശിവനന്ദന് എന്നിവര് ചേര്‍ന്നാണ് കൊറിയോഗ്രഫി നിര്‍വഹിക്കുന്നത്.\nകലാ സംവിധാനം-സഹസ് ബാല, അസോസിയേറ്റ് ഡയറക്ടര്-സുരേഷ് ഇളമ്പല്, പ്രൊഡക്ഷന് കണ്‍ഡ്രോളര്-അഭിലാഷ് അര്‍ജുന്, ഗാനരചന- രാജീവ് ആലുങ്കല്, ഹരി നാരായണന്, കണ്ണന് താമരക്കുളം, മേക്കപ്പ്-പ്രദീപ് രംഗന്, കോസ്റ്റ്യൂം-സുല്‍ത്താന റസാഖ്, ബിസിനസ് കോര്‍ഡിനേറ്റര്-ഷാനു പരപ്പനങ്ങാടി, പവന്‍കുമാര്, പി.ആര്.ഒ-പി. ശിവപ്രസാദ്, സുനിത സുനില്, സ്റ്റില്‍സ്-ശ്രീജിത്ത് ചെട്ടിപ്പടി എന്നിവരാണ് മറ്റ് അണിയറ പ്രവര്‍ത്തകര്.\nContent Highlight: Malayalam movie Udumb remakes in Hindi


അധിക വോട്ട് കണ്ടെത്തിയ കളമശ്ശേരിയിലെ ബൂത്തില് റീപോളിംഗ് നാളെ; ചുമതല മുതിർന്ന ഉദ്യോഗസ്ഥർക്ക്\nKochi, First Published 29, Apr 2019, 3:25 PM IST\nഅധിക വോട്ട് കണ്ടെത്തിയ കളമശ്ശേരി നിയോജക മണ്ഡലത്തിലെ 83-ാം നമ്പർ ബൂത്തിലാണ് റീപോളിംഗ് നടക്കുന്നത്. രാവിലെ ഏഴ് മുതൽ വൈകിട്ട് ആറ് വരെയാണ് പോളിംഗ് നടക്കുക.\nകൊച്ചി: എറണാകുളം ലോക്സഭാ മണ്ഡലത്തിലെ കിഴക്കേ കടുങ്ങല്ലൂരിൽ റീപോളിംഗ് നാളെ. തെരഞ്ഞെടുപ്പ് ഉദ്യോഗസ്ഥരുടെ വീഴ്ച റീപോളിംഗിലേക്ക് നയിച്ച പശ്ചാത്തലത്തിൽ മുതിർന്ന ഉദ്യോഗസ്ഥർക്കാണ് വോട്ടെടുപ്പിന്‍റെ ചുമതല. ഉച്ചയ്ക്ക് കളക്ട്രേറ്റിൽ നിന്ന് പോളിംഗ് സാമഗ്രികള് ശേഖരിച്ച് വൈകുന്നേരത്തോടെ ബൂത്ത് പ്രവർത്തന സജ്ജമാകും.\nഅധിക വോട്ട് കണ്ടെത്തിയ കളമശ്ശേരി നിയോജക മണ്ഡലത്തിലെ 83-ാം നമ്പർ ബൂത്തിലാണ് റീപോളിംഗ് നടക്കുന്നത്. രാവിലെ ഏഴ് മുതൽ വൈകിട്ട് ആറ് വരെയാണ് പോളിംഗ് നടക്കുക. സംസ്ഥാനത്ത് റീ പോളിംഗ് നടക്കുന്ന ഒരേയൊരു ബൂത്താണ് ഇത്. ജില്ലാ കളക്ടറുടെ നിർദേശപ്രകാരമായിരുന്നു രണ്ടാം വട്ടമുള്ള തെരഞ്ഞെടുപ്പ് പ്രചാരണം നടന്നത്. രണ്ടാം വട്ടവും വോട്ടെടുപ്പിന് ഒരുങ്ങുന്ന ബൂത്തിൽ വോട്ട് കുറയാതിരിക്കാൻ സർക്കാർ ഉദ്യോഗസ്ഥരും രംഗത്തുണ്ട്.\nറീപോളിംഗിന് ആലുവ തഹസിൽദാർ പ്രിസൈഡിംഗ് ഓഫീസര്‍ക്കാകും ചുമതല. ജില്ലയിലെ പോളിംഗ് ഓഫീസർമാരുടെ പരിശീലകരായിരുന്ന മാസ്റ്റർ ട്രെയിനേഴ്സാകും മറ്റ് മൂന്ന് ഉദ്യോഗസ്ഥർ. ഉച്ചയ്ക്ക് രണ്ട് മണിക്ക് കളക്ട്രേറ്റിൽ നിന്ന് പോളിംഗ് സാമഗ്രികള് വിതരണം തുടങ്ങി. ഇവ ഉച്ചയോടെ കടുങ്ങല്ലൂരിലെത്തിച്ച് വൈകുന്നേരത്തോടെ 83 ആം നമ്പർ ബൂത്ത് പ്രവർത്തന സജ്ജമാകും. അതിനിടെ അവസാനലാപ്പിൽ വോട്ടർമാരെ ബൂത്തിലെത്തിക്കാനുള്ള ശ്രമങ്ങള് മുന്നണികളും തുടരുകയാണ്. സജീവ പ്രചാരണം നടത്തിയതിനാൽ കഴിഞ്ഞ തവണത്തേക്കാള് വോട്ടിംഗ് ശതമാനം കൂടുമെന്നും മുന്നണികള് പ്രതീക്ഷ പങ്കുവയ്ക്കുന്നു.\nLast Updated 29, Apr 2019, 3:44 PM IST


emalayalee.com - നന്ദിയാരോടു ചൊല്ലേണ്ടു? 'മംഗള'മായല്ലോ എല്ലാം\nനന്ദിയാരോടു ചൊല്ലേണ്ടു? 'മംഗള'മായല്ലോ എല്ലാം\nശശീന്ദ്രന് മന്ത്രി സ്ഥാനം രാജിവച്ചതോടെ കേരളീയരാകെ ആശങ്കയിലും നിരാശയിലുമായിരുന്നു. ഗതാഗതത്തിനു ഒരു മന്ത്രിയില്ലാത്തതിനാല് റോഡുകള്‍ക്കും വണ്ടികള്‍ക്കും തേജസ്സ് നഷ്ടപ്പെട്ട പ്രതീതിയായിരുന്നു.\nഇനിയാര് മന്ത്രിയാകാനുണ്ട് എന്ന ഉത്കണ്ഠ മലയാളി വല്ലാണ്ട് വേട്ടയായി. നിലാവിനു കുളിര്‍മ്മ ഇല്ലെന്നും അറബിക്കടലില് തിരയില്ലെന്നും പമ്പ കുട്ടനാട്ടില് ഗതിമുട്ടിനിന്നെന്നും കേരളജനതയ്ക്കു മനസ്സിലായി,. അപ്പോഴാണ് ഒരു അവദൂതനെപോലെ ആ മനുഷ്യന് -കഥ പറയുമ്പോള് എന്ന ഈച്ചപ്പന് മുതലാളി, അശോകരാജിനു താല്പര്യമുണ്ടെങ്കില് അദ്ധ്യക്ഷനായി ഇരിക്കാമെന്നും രണ്ടുവാക്കുപറയാമെന്നും മട്ടില്- മന്ത്രിസ്ഥാനം ഏറ്റെടുക്കാന് തയ്യാര്... എന്ന പ്രഖ്യാപനം കേരളീയരുടെ കാതുകളിലേക്കു പകര്‍ന്നത്.\nതനിക്കുവേണ്ടിയല്ല തന്റെ പാര്‍ട്ടിയുടെ അന്തസ്സിനുവേണ്ടി, കേരളമക്കള്‍ക്കുവേണ്ടി. ഗതിമുട്ടിനിന്ന പമ്പ വീണ്ടും ഒഴുകാന്‍വേണ്ടി ആ വേദനിക്കുന്ന കോടീശ്വരന് മന്ത്രിസ്ഥാനമെന്ന മഹാത്യാഗത്തിലേക്കു എടുത്തുചാടി.\nഅങ്ങനെ സത്യപ്രതിജ്ഞ എന്ന മഹാദുര്‍ഗ്ഗം വലിഞ്ഞുകയറിയപ്പോള് എന്‍സിപി എന്ന മഹാപ്രസ്ഥാനത്തിന്റെ, കുട്ടനാടിന്റെ മക്കള് കര്‍ഷകവേഷത്തില് ചാണ്ടി മന്ത്രിക്കു ജയവിളിയുമായി നാടുചുറ്റി. അങ്ങനെ ഒരു ചാണ്ടികൂടി സഖാവായി, മന്ത്രിയായി അധികാരത്തിലെത്തുമ്പോള് വിപ്ലവ പ്രസ്ഥാനത്തിനു സാധുജനങ്ങളോടുള്ള ആഭിമുഖ്യത്തിനു ഒരു മാതൃക കൂടിയായെന്നു പറഞ്ഞാല് മതിയല്ലോ.\nപാവം തിരഞ്ഞെടുപ്പുകാലത്തു നട്ട തൈയാണ്. പക്ഷേ അങ്ങോട്ടു വളര്‍ന്നില്ല. തളിര്‍ത്തില്ല. ചിലതങ്ങനെയാണ്. നമ്മുടെ സര്‍ക്കാര് വക കൃഷിത്തോട്ടിലെ തൈകള്‍പോലെ..\nകോടികള് ഉണ്ടായിട്ടെന്താണ് കാര്യം. നല്ല കാലവസ്ഥയില്ലെങ്കില് ഒരു പുല്ലും വളരില്ല. കുറെ കോടികള് കോടിയതല്ലാതെ എന്നും എങ്ങും പവര് മോഹിക്കുന്ന പവാര് കനിഞ്ഞില്ല. ഇവിടെ വിജയേട്ടന് അല്ലാ സാറും കനിഞ്ഞില്ല. ഒടുവില് മംഗള കലിദ്വാപരന്മാര് വേണ്ടിവന്നു എല്ലാം മംഗളമാകാന്! അതിനു നന്ദിയുണ്ടോ എന്തോ?\nകോടി വല്ലതും കോടിമതവഴി ചെന്നിട്ടുണ്ടോ എന്നൊന്നും അറയില്ല. മംഗളനു പണികിട്ടുമെന്നാണ് എല്ലാരും പറയുന്നത്. സഹായിക്കാതിരിക്കരുത്. ഈ ചെറുക്കനുണ്ടായിട്ടാ രാജാവിനു നാണമുണ്ടായതും തുണിയെടുക്കാന് അന്തപുരത്തിലേക്കുതന്നെ മടങ്ങിയതും.\nപക്ഷേ ഇച്ചെറുക്കന് വികൃതിയല്ല, ധനമോഹിച്ച് നില്ക്കാനൊരിടം തേടി എന്തെല്ലാമോ കാട്ടിക്കൂട്ടിയതാണെന്നു പറയുന്നു. ചാണ്ടി സാര് അങ്ങ് ഗതാഗതനായില്ലേ? അതുകൊണ്ടു ആഗതമായിതിനു വല്ലതും ഗതമാക്കാന് മറക്കല്ലേ.\nകുറഞ്ഞപക്ഷം ആവണക്കെണ്ണയെടുത്ത കടവിറങ്ങിയ ആ പാവം മംഗളമാധ്യമന്റെ ഒരു പടമെങ്കിലും സ്വകാര്യമായി സൂക്ഷിച്ചുകൊള്ളേണമേ!\nശശീന്ദ്രന്റെ കേരളത്തിലെ പാര്‍ട്ടി ഇത്തവണ പെറ്റിട്ടത് രണ്ടേ രണ്ടു എംഎല്‍എമാരെയാണ്. രണ്ട് ആണ്. മൂത്തവന് ശശീന്ദ്രനെ എല്‍ഡിഎഫ് തറവാട്ടിലെ ഇപ്പോഴത്തെ പ്രമാണി പിണറായി സഖാവ് വണ്ടിക്കാരനായി നിയമിച്ചാരുന്നു.\nഇളയവന് അത് ആഗ്രഹിച്ചതായിരുന്നെങ്കിലും സ്വന്തം കാര്യത്തില് മാത്രം എപ്പോഴും കര്‍ക്കശക്കാരനായ കാര്‍ണവര്‍ക്ക് മൂത്തവനോടായിരുന്നു താല്പര്യം. അന്നുമുതല് ഇളയവന് നിഴല്‍ക്കുത്തുമായി നടക്കുകയിരുന്നു എന്നാണ് പാണന് പാടിനടക്കുന്നത്. എതോ കള്ളഹംസന് പരിചയപ്പെടുത്തിയ ദമയന്തിയക്കുറിച്ച് എല്ലാം മറന്ന ശശീന്ദ്ര നളന് സന്ധ്യാവന്ദനം ചെയ്യതപ്പോള് മംഗളകലിദ്വാപരന്മാര് അയാളില് പ്രവേശിച്ചു. രാജ്യംപോയ ശശിന്ദ്ര നളന് വഴിയാധാരമായി. ഇളയവന് പുഷ്‌ക്കരന് ചാണ്ടി സ്ഥാനം പിടിച്ചെടുത്തു.\nഇത്തവണ പവാറും ഉഴവൂരും ഒന്നുകൂടി കളിച്ചു. രണ്ടിലൊന്നു പിഴച്ചെന്ന് ആരോ പറഞ്ഞപ്പോള് രണ്ടാമനു സ്വഭാവികമായും നറുക്കുവീഴും. പക്ഷേ രണ്ടാളും അവിടെ ഒരു അനിശ്ചിതത്വം ഉണ്ടാക്കി. ചാണ്ടിക്കുഞ്ഞിനെ മന്ത്രിയാക്കുമോ ഇല്ലെന്നോ ഊഹോപോഹങ്ങള് ഉയര്‍ന്നു. ഒരു മന്ത്രിയില്ലാതെ മലയാളികളുടെ ഉള്ളം ഉമിത്തീപോലെ നീറി... ചാണ്ടിക്കുഞ്ഞിന്റെ കോടികളില്‍നിന്നും ചെറുതൂവലുകള് കൊഴിഞ്ഞുകാണും.\nപവറന് മൗനം വെടിഞ്ഞു. ഉഴവന് ശരിക്കും ഉഴുതു. ചാണ്ടി നന്നായി വിതച്ചു. വിജയന്‍സാറും കോടിയറിയും സഖാവും കൊയ്തു. നമുക്കൊരു മന്ത്രിയുമായി. എല്‍ഡിഎഫ് മന്ത്രിസഭയ്ക്ക് കോടികളുടെ മൂല്യവുമായി. ഇപ്പോള് ഏതാണ്ട് എല്ലാം ശരിയായി.\nസൂര്യന് മാത്രമല്ല സ്രോതസ്സ് എന്ന് ഉമ്മന് ചാണ്ടിസാറ് കണ്ടുപഠിക്ക്.\nമലയാളത്തിലെ മണ്ണുചുവന്നത് മുറുക്കിത്തുപ്പീട്ടല്ല, ഇപ്പോള് ചാണ്ടികള് കോടിമുടക്കീട്ടാണ്! വയലാറിന്റെ വരികള് തിരുത്തിയെഴുതാം.